Covid Facility In Hiy Falhaigendhaa Manzaru, Faruva Dheyne Meeheh Neyngi Niyaa Vanee!? - Vaguthu\nހުޅުމާލެ ކޮވިޑް ފެސިލިޓީން ހިތް ފަޅައިގެންދާ މަންޒަރު، ފަރުވާ ދޭނެ މީހެއް ނޭނގި ނިޔާވަނީ!؟\nރާއްޖެ އިން ކޮވިޑް-19 ބަލީގައި އެންމެ ގިނަ ބަޔަކު މިހާރު ނިޔާވާ ތަނަކީ ހުޅުމާލެ މެޑިކަލް ފެސިލިޓީއެވެ. ދެ ބްލޮކަކަށް ބަހާފައި އޮންނަ ފެސިލިޓީގައި އެޑްމިޓްކޮށްފައި ތިބޭ މީހުންގެ ތެރެއިން ހާލު ދެރަ ވާނެ ކަމަށް ބަލައި، ޑޮކްޓަރުންނާއި ނަރުހުންގެ "ކަޅި" އެންމެ ބޮޑަށް އަމާޒުވަނީ "އޭ" ބްލޮކްގައި ތިބި މީހުންނަށެވެ. އެއާ ހިލާފަށް "ބީ" ބްލޮކްގައި ތިބެނީ މޮނިޓަ ކުރަން ޖެހޭ ބަލި މީހުންނެވެ.\nރާއްޖެ އިން މި ފަހުން ގިނަ އަދަދެއްގެ ބަޔަކު ކޮވިޑް-19 ގައި ނިޔާވަނީ "އޭ" ބްލޮކުންނެވެ. އެއީ އައިސީޔޫ ވެސް ހުންނަ ބްލޮކެވެ. ރާއްޖެ އަށް ކޮވިޑް-19 ގެ ތިން ވަނަ ރާޅު އަރާފައި މިވަނީ އަންދާޒާ ކުރި ވަރަށް ވުރެ ވެސް ބޮޑުކޮށެވެ. މިހާރު އާންމުކޮށް މި ބަލީގައި ތިނެއް ނޫނީ ހަތަރު މީހުން ދުވާލަކު ނިޔާވެއެވެ. މިއަދު އެކަނި ވެސް މި ބަލީގައި ނިޔާވި މީހުންގެ އަދަދު 13 އަށް އަރައެވެ. މިއީ އާ ރިކޯޑެކެވެ.\nރާއްޖޭގައި ކޮވިޑްގެ މަރުތައް މިހާ ގިނަވުމާ އެކު، ގިނަ ބަޔަކު އުފައްދާ ސުވާލަކީ ފެސިލިޓީގައި އެކަށީގެންވާ ފަރުވާއެއް އުމުރުން ދުވަސްވީ މީހުންނަށް ނުބެލެނީތޯއެވެ. އިންސާނީ ވަސީލަތްތައް މަދުވެ، ކޮވިޑްގެ ކޮންޓްރޯލް ރާއްޖޭގައި ގެއްލެނީތޯއެވެ. އެ ވާހަކަ އެގޮތަށް އައީ ސިއްހީ ހިދުމަތްތެރިންނަށް ނުކަތާ ވަރަށް ބަލި މީހުން އެތަނުގެ ތެރޭގައި ގިނަވުމުންނެވެ. އެތަނަށްދާ ބަލި މީހުންގެ ޝަކުވާތައް ވަކި ކުޑައެއް ވެސް ނޫނެވެ.\nކޮވިޑް ފެސިލިޓީގައި ތިން ދުވަސް ވަންދެން އޮތް އުމުރުން 58 އަހަރުގެ މީހަކު ވަރަށް އަސަރާ އެކު "ވަގުތަށް" ބުނި ގޮތުގައި އޭނާ އަށް އެ ފެސިލިޓީން އެންމެ ރަނގަޅު ފަރުވާއެއް ނުލިބުނެވެ. ނަމަވެސް އެ ތަނުގައި ނަރުހުން ކުރަމުންދާ ބުރަ ފެނި އެމީހުންނަށް ތައުރީފްގެ ބަސްތައް އޮއްސާލިއެވެ. ނަރުހުން ކުރަމުން އަންނަނީ ހީވާގި، ސެލިއުޓް ހައްގު މަސައްކަތެއް ކަމަށް އޭނާ ގަބޫލު ކުރެއެވެ.\nހައްވާ ރަޝީދާ (އަސްލު ނަމެއް ނޫން) މިއީ ސިއްހީ ގިނަ މައްސަލަތަކެއް ހުރި މީހެކެވެ. ލޭމައްޗަށް ދާ މައްސަލަ ދިމާވެއެވެ. ހިތުގެ މައްސަލައެއް ހުރެއެވެ. ފުއްޕާމޭގެ ބައްޔަކަށް އޭނާ ބޭސް ކައެވެ. އޭނާ އާއި އާއިލާގެ މެމްބަރުންގެ ބަލީގެ އަލާމާތްތައް ފެނުނުތާ އެތައް ދުވަހެއް ފަހުންނެވެ. އެ އެންމެން ވެސް ކޮވިޑް-19 އަށް ޓެސްޓް ކުރީ މި މަހުގެ 11 ވަނަ ދުވަހުއެވެ. އާއިލާގެ އެކަކު ފިޔަވައި އެންމެން ކޮވިޑަށް ފައްސިވިއެވެ.\nހައްވަ ކޮވިޑަށް ފައްސިވި، ފަހުން ފުރަތަމަ ހުރީ ގޭގައެވެ. ނަމަވެސް އޭނާއަކީ ހިރާސްބޮޑު ބަލި މީހެއްކަމުން އޭނާއަށް ފެސިލިޓީގައި ފަރުވާދޭން ޖެހޭކަން ގަބޫލުކުރެއެވެ. އާއިލާ މީހުންނާއި ދަރިންގެ ލޯބިން މަހުރޫމްވެގެން އެކަން ކުރަން ބޭނުން ނުވެފައި ހުއްޓާ ހާލަތު ގޯސްވުމުން ހުޅުމާލެ މެޑިކަލް ފެސިލިޓީއަށް ގެންދިޔައީ 13 ވަނަ ދުވަހުގެ ރޭ ފަތިހުގެ ވަގުތެއްގައެވެ. އެ ދުވަހުގެ ހެނދުނު 9:00 ޖަހަންދެން ފުރަތަމަ އިންނަން ޖެހުނީ ގޮނޑިއެއްގައެވެ. އެއީ އޮށޯވެލައިގެން އޮންނާނެ އެނދެއްހާ ހިސާބު ވެސް ނެތިގެން ކަމަށް ހައްވަ ކިޔައި ދިނެވެ.\n"ހުންވެސް ގަދަވެގެން ކެތް ނުވެގެން އުޅެނިކޮށް ފެސިލިޓީއަށް ލީ، ފުރަތަމަ ގޮނޑިއެއް ދެއްކީމަ ގޮނޑީގައި އިށީނީ، އޭރު ވާނީ ފަތިހު 5:15، ހެނދުނު 9:00 ޖަހަންދެން އަޅުގަނޑު ބޭންދީ ގޮނޑީގައި، އަޅުގަނޑު ތަކުރާރުކޮށް އެ މީހުންނާ ސުވާލު ކުރިން އަޅުގަނޑަކީ ކުށްވެރިއެއްހޭ. އަޅުގަނޑަށް އޭރު ވެސް ވާހަކަ ދެކެވޭ ކިތަންމެ ތުރުތުރެއް ހުއްޓަސް،" އެމީހާ ކިޔައި ދިނެވެ.\nހައްވަ ބުނީ، އެތަނުގައި ކޮންމެ ނަރުހަކަށް 20 ނޫނީ 30 ވަރަކަށް ބަލި މީހުން ބަލަން ޖެހޭ ކަމަށެވެ. އަދި އެތަނުގައި ހުރިހާ ބަލި މީހުންނަށް ހިދުމަތް ނުދެވިގެން އުޅެނީ ނަރުހުން މަދުވުމުން ކަމަށް ގަބޫލުކުރާ ކަމަށް އޭނާ ބުންޏެވެ. އޭނާ ބުނީ، އެކަން ގަބޫލުކުރާ ކަމަށާއި، ނަމަވެސް ހަށިގަނޑުގައި އަޅާ ވޭނެއްގެ ސަބަބުން ކެތް ނުކުރެވެނީ ކަމަށް އޭނާ ބުންޏެވެ.\nކާއެއްޗިއްސަށް އާދޭސް ކުރާ ހިސާބަށް!\nއެތަނުގައި ހައްވަ އެ ވަގުތު މަޑުކޮށްގެން ހުރިއިރު، ކާނެ އެއްޗެއް ނުލިބެއެވެ. އޭނާއަކީ ބޭސް ކާ މީހެއް ކަމުން އެ ކާންވެސް އޭނާއަށް ފުރުސަތު ލިބުނީއެއް ނޫނެވެ. ނަސީބުކަން ދިމާކުރި ގޮތުން އޭނާ އެތަނަށް ދިޔައީ ފެންފުޅިއެއް ވެސް ހިފައިގެންނެވެ.\n"އެއް ކުއްޖަކު އައިސްފައި ހުރި ބުނި ދައްތާއޭ ކީއްންހޭ ކުރާނީ އެނދެއްވެސް ނެތޭ، އަހަރެން ބުނިން އެނދު ނެތް ތަނަކަށް ކީއްކުރަންތޯއޭ ބަލި މީހުން ގެނައީ، ފެންނަ މީހަކާއި ދޯ ސުވާލު ކުރެވޭނީ ވެރިންނެއް ނުތިބޭނެ ފެންނާކަށް، އެހެންވެ ނަރުހުންނަށް އަޅުގަނޑުމެންގެ ބަދު ބަސްތައް މި ދަނީ، ބުނާކަށް ބޭނުމެއް ނޫން"، ހައްވަ ބުންޏެވެ.\nއެގަޑީގައި އޭނާ ކައިރިން ކައިފިންތޯވެސް އެހިއެވެ.\n"އަޅުގަނޑު ބުނިން އެއްވެސް އެއްޗެއް ނުދެއޭ، އަޅުގަނޑު ބުނިން ހެޔޮނުވާނެއޭ ދައްތަ މިތަނުން ފޮނުވާލަދޭށޭ، އެ މީހުން ބުނި ކިހިނެއްހޭ ދައްތާ ފޮނުވާނީ، އެހެން ހުއްޓާ ގަޑިން 10:00 ޖެހީމަ ގެންގޮސް އަނެއްކާ އެހެން ތަނަކަށް ލައިފި، އެތަނުގެ ކައުންޓަރަށް ގޮސް ބުނެފިން، އަޅުގަނޑު މިހުރީ ބޭސް ނުކެވިފައޭ ކާއެއްޗެއް ދީބަލަށޭ". ކާއެއްޗިއްސަށް އާދޭސް ކުރަން ޖެހުނު ހާލު ހައްވަ ކިޔައި ދިނެވެ.\nއޭގެ ފަހުން އޭނާ އަށް ކާން ލިބުނީ ރޮއްޓާއި މަސްހުންޏާއި ބިހެކެވެ. ދެން ލިބުނީ ކިރު ޕެކެޓެކެވެ. އޭނާއަކީ ޕެކެޓް ބޯ މީހެއް ނޫނެވެ. ނަމަވެސް މަޖުބޫރީ ހާލަތުގައި ޕެކެޓް ބުއީއެވެ.\nއެތަނުގައި މީހުން ގިނައެވެ. ހައްވަ ބުނިގޮތުގައި، އެތަނުގައި އެއް އެނދާއި އަނެއް އެނދާއި ދެމެދުގައި ގޮނޑިއެއް ނުބެހެއްޓޭ ވަރަށް މީހުން އެނދުމަތި ކޮށްފައި ތިއްބެވެ. އެކި އުމުރުތަކުގެ މީހުންނެވެ. ހާއްސަކޮށް ދުވަސްވީ އުމުރުގެ މީހުން އެތަނުގެ އެތެރޭގައި ތިބެގެން ރޮއެ އާދޭސް ކުރަނީއެވެ.\n"މުސްކުޅި މީހުން ރޮއެ އާދޭސް ކުރޭ، ތިމަންނަމެން ފާހަނައަށް ގެންގޮސްދޭށޭ، ކާއެއްޗެއް ދޭށޭ، ތިމަންނަ މިތަނުން ނަގައިދޭށޭ. ކާކު ކޮން ފަތަކުންތޯ އަޑު އިވޭނީ، މިއީ ހަގީގަތުގައި ހިތްދަތި އެތައް ވާހަކައެއް،" ހައްވަ ވަރަށް އަސަރާއެކު ކިޔައި ދިނެވެ.\n81 އަހަރުގެ މީހަކު ފެން ނުވަރާ އޮންނަތާ ތިން ދުވަސް!\nހައްވަ ބުނީ، އޭނާ އޮތް އެނދު ކައިރީގައި އުމުރުން 81 އަހަރުގެ މީހަކު އޮތް އިރު އެމީހާގެ ދަރިން އޭނާއަށް ވަރަށް ގުޅާ ހަދާ ކަމަށެވެ.\n"އެ ކުދިންނަށް އެ މަންމައަށް ވީގޮތް، އެ މާމައަށް ވީގޮތް ނޭނގިގެން އަބަދު އަބަދު ގުޅާލަ ގުޅާލަ ތިބެނީ، އެ މީހާއަށް ވާނުވާ ނޭނގޭ، 24 ގަޑިއިރު ވީ، އެ ބުނާ މީހެއްގެ ކަރު ތެރެއަށް ފެންތިއްކެއް އަޅާނުލާތާ". ހައްވަ ބުންޏެވެ.\nހައްވަ ބުނީ، އޭނާ ފުރަތަމަ އެތަނަށް ބަދަލު ކުރި ދުވަހު، މީހުން ކައިރިއަށް ގޮސް ހާލުބަލާ ހެދި ކަމަށެވެ. އެހެންކަމުން އެތަނުގައި ތިބި މީހުންނަކީ ކޮން ބައެއް ކޮން އުމުރެއްގެ ބައެއްކަން އޭނާއަށް އެނގުނުކަން އޭނާގެ ވާހަކައިން ހާމަވިއެވެ.\n"އެތަނުގައި އޮތް މީހެއްގެ ގަޔަށް ފެންތިއްކެއް ނާޅާތާ ތިން ދުވަސް، މުޑުދާރު ކަންމަތީ އޮތީ".\nއޭނާ ބުނީ، އެ މީހާ ބަލަހައްޓާ ނަރުސް މީހާއަށް އެކަނި އެކަން ނުކުރެވޭނެ ކަން އޭނާއަށް އެނގޭ ކަމަށެވެ.\n"30 މީހުންނަށް، 20 މީހުންނަށް ނަރުހެއް ކިތަންމެ ގާބިލް ނަރުހަކަސް އެކަމެއް ނުކުރެވޭނެ، ވާނެ ކަމެއް ނޫން، އެ މީހުންނަކީވެސް އިންސާނުން". ނަރުހުން ކުރާ މަސައްކަތްތައް ވަރަށް ބޮޑަށް ތައުރީފް ކުރި ހައްވަ ބުންޏެވެ.\n"އެއްކަލަ މީހާ ދުނިޔެއިން ވަކިވެގެން ހިނގައްޖެ އަޅުގަނޑު ގެއަށް ގެނައި ދުވަހު ނޫން އަނެއް ދުވަހު". ހައްވަ ބުންޏެވެ.\nއެތަނުން ފެންނަ މަންޒަރުން ހިތްފަޅައިގެން!\nހައްވަ ބުނާގޮތުން ނަމަ އެތަނުގައި ނަރުހުން ވަރަށް ހިތްވަރަކާއެކު މަސައްކަތް ކުރެއެވެ. ނަމަވެސް އެ މީހުންނަށްވެސް ކެތްވަނީ ވަކި ވަރަކަށެވެ.\n"އެއްފަހަރާ ހަތް އެނދުވެސް އެބަ އެލާމް އަޅާލާ، އޮކްސިޖަން ލެވެލް ވެއްޓޭނީ، ވެއްޓެނީ، މީހާ ނޭވާ ހާސްވެގެން، މިވަގުތު އެންމެ ހިތްދަތި ވަނީ، ކޮންމެވެސް ދިމާލަކަށް މި ބުނާ ނަރުސް ކުއްޖާ ދުއްވައިގަންނާނީ"،\nމިއީ އެމާޖެންސީވެގެން ކަންތައް ދިމާވާ ގޮތެވެ. އެ ނަރުސް މީހާ ހުންނަނީ ދާންވީ ކާކު ކައިރިއަށް ކަން ހަދާނެ ގޮތް ނޭނގިފައެވެ.\nހައްވަ ބުނީ، އޭނާ އެތަނުގައި އޮތް ދުވަހެއްގައި އެތަނުން ބަލި މީހެއްގެ މަންމަ އާއި އެ މީހާގެ އެއްބަނޑު އެއްބަފާ މީހަކު ކައިރި ކައިރީގައި ނިޔާވެގެން ދިޔަ ތަން ފެނުނު ކަމަށެވެ.\n"ދެން އެ މީހުން އަތުލަފާއިގެން ގެންދިޔަ މޫނު ދައްކާލަން، އަޅުގަނޑު އެތާ އޮތް ތިން ދުވަހުގެ ތެރޭގައި ހަތަރު މީހަކު ނިޔާވި".\nހައްވަ ބުނީ އެތަނުން ގިނަ މީހުން ނިޔާވަމުން ދަނީ އަޅާނުލެވިގެންކަން އޭނާއަށް ބުނެވޭނެ ކަމަށެވެ.\n"20 ބެޑްސް ހުންނައިރު، އެލާމް އަޅާލާއިރު، އެލާމް އަޅާލަނީ، ކްރޭޝް ވާއިރު ކްރޭޝް ވަނީ، މަދުވެގެން ކްރޭޝް ވާ ފަހަރެއްގެ ފައިވް ޓު6ޕޭޝަންސްޓް، ދެން އޭގެން ކޮންމެ މީހަކަށް، ކްރޭޝް ކާޓަކަށް މަދުވެގެން ބޭނުން ވާނެއޯ ބުނީ ފަސް ނަރުހުން، ފަސް ނަރުހުން އެއް ޕޭޝަންޓަކަށް އެޓެންޑް ވާ ގަޑިއެއްގައި ދެން ތިބި ބަލި މީހުން ތިބެނީ ދޫކޮށްލާފައިތާ". ނަރުހަކާ ހަވާލާދީ ހައްވަގެ އާއިލާ މީހަކު ބުންޏެވެ.\n"ނަރުހުން ކުރަމުން ދަނީ ވަރަށް ބޮޑު ޖިހާދެއް"\nއެތަނުގައި އޮތް ތިން ދުވަސް ތެރޭގައި ހައްވަ ބުނީ، ނަރުހުން ކުރަމުންދާ ބުރަ މަސައްކަތްތައް ފެންނަ ކަމަށެވެ. އެ ކުދިން އެތަނުގައި އުޅެނީ ވަރަށް ހާލުގައެވެ. އެތަނުން މިތަނަށް ދުވެއެވެ. އޭނާ ސިފަ ކުރިގޮތުގައި، ނަރުހުން އެތަނުގައި ކުރަމުން ދަނީ ވަރަށް ބޮޑު ޖިހާދެކެވެ.\nހައްވަ ނަރުހުންނަށް ތައުރީފް ކުރި ނަމަވެސް، އޭނާއާ އެތަނުން ކަންކަން ދިމާވެފައި އެބަހުއްޓެެވެ. އެގޮތުން އަތަނަށް ޑޮކްޓަރުން އައިސް ބެލި ދުވަހު، އޭނާގެ ފައިލްގައި ހުރިހާ އެއްޗެއް ބެލި ކަމަށް ޖަހާފައި އޮތް ނަމަވެސް، އެހެން ޖަހާފައި އޮތީ އޭނާ ބަލާފައި ނޫން ކަމަށް ހައްވަ ބުންޏެވެ.\n"އަޅުގަނޑު ބުނިން އަޅުގަނޑު މިތަނަށް ގެނައީ ހައިރިސްކް މީހަކަށް ވާތީއޭ، އެކަމަކު ހައިރިސްކް މީހެއްގެ ކުރަން ޖެހޭ އެއްވެސް ޓެސްޓެއް ހަދާފައި ހުރިތޯ ޓެސްޓުކޮށްލައްވާށޭ، ބުނީމަ ބުނީ ދައްތަ ހުރިހާ ކަމެއް ޗެކްކޮށްފައޭ މިހުރީ، ދައްކާލިއިރުގައި ތެދެއް، ހަކުރުވެސް އޯކޭ ހުރިހާ އެއްޗެއްވެސް އޯކޭ"..\nއެކަމަކު ހައްވަ ބުނީ، ހަމައެކަނި ބަލާފައި ވަނީ އޭނާގެ ބްލަޑް ޕްރެޝާ އެކަނި ކަމަށެވެ.\n"އަޅުގަނޑު ބުނިން ގޯހެކޭ ގޯހެކޭ ތިއީ ކަނޑައެޅިގެން ދޮގެކޭ، އެކަމަކު އަޅުގަނޑުގެ ސިކުނޑީގައި އިނދޭ އެ ނަރުސް ކުއްޖާއަށް އެ ލިޔެވެނީ ރަނގަޅު އެތި ސަބަބެއް ނެތި ނޫން ކަން، ބެލޭ މީހަކު ނުބެލޭ މީހަކު ކިހިނެއް އެނގޭނީ، އެއީ ވަރިހަމަ ކިތަންމެ މޮޅު ނަރުހަކަސް، އެ 30 މީހުންގެ ޒިންމާ ނަގައިގެން 20 މީހުންގެ ޒިންމާ ނަގައިގެން މިހެން ވެެދާނެ ކަން،" ހައްވަ ބުންޏެވެ.\nހައްވަ ބުނީ، އެ ނަރުހާއި އޭނާާއާ އެއްވެސް ޒާތީކަމެއް ނެތް ކަމަށާއި، އެ މީހުން ކުރާ ބުރަ މަސައްކަތްތައް އޭނާގެ ދެލޮލުން ފެނިފައިވާ ކަމަށެވެ.\nކޮވިޑް-19 ޖެހިގެން މިހާރު ގިނަ ބަޔަކު ނިޔާވަމުން ދާއިރު އެންމެ ގިނަ ބަޔަކު ނިޔާވަނީ ހުޅުމާލޭ ކޮވިޑް ފެސިލިޓީންނެވެ.\nމެއި 25, 2021 00:43\nމަސްއޮޑި ނަސީމު ޒިމްމާވާން ޖެހޭނެ ތިޔަ ހު ރިހާ ކަމަކާ..\nމެއި 25, 2021 00:55\nމާލެ ސަރަޙައްދުގައި މީގެ3ވަރަކަށް އަހަރު ކުރިޔާ އަޅައި ބަލާއިރު، މިހާރު އެތަކެއް ހާސް މީހުންގެ ޢާބާދީއެއް އިތުރު ވެއްޖެ އެވެ. ރައީސް ޔާމީން 2018ގެ އިންޠިޚާބު ކާމިޔާބުވޭތޯ ބެއްސެވި ފްލެޓް ގޮޅިތަކުގެ ބޭނުމުގައި، އެތަކެއް ހާސްބަޔަކު ވަނީ ދަފްތަރުގައި ޖެހިގެން، މިސަރަޙައްދަށް ޖަމާވެ ތޮއްޖެހިފަ އެވެ. އެއާއި އެއްވަރަށް ޞިއްޙީ ޚިދުމަތްތެރިން އުފެއްދިފައެއް ނެތެވެ. ނަތީޖާއަކީ ކުއްލިޔަކަށް މިފަދަ ބޮޑު ބަލިމަޑުކަމެއް ދިމާވުމުން ޚިދުމަތްކުރާނެ ޞިއްޙީ އެހީތެރިން ބޮޑުތަނުން މަދުވުމެވެ.\nމެއި 25, 2021 08:29\nކަލެއަށް މާބޮޑައް އިނގެނީ ތި\nސޯލިހް ރައީސް ކޮބާތަ.. ރައްޔިތުންގެ މަޖްލިސް ކޮބާތަ.. ދެން ނިމުނީ ދުވަހަކު ވެސް އެމް ޑީ ޕީ އަކަށް ވޯޓެއް ނުދޭނާން..\nމި ބަލި މީހުންގެ އާއިލާ އިން އެކަު ހުންނަން ހުއްދަ ދީބަލަ ހެޔޮނުވާނެ. ޢޭރުން އެ ނިމުނީނުން.. ސިފައިން ފުލުހުން ވެސް ވެއްދޭނެނުން.. ހަމަ އެނގޭ ކަމައްވެސް ނަހަދާ..މަބުރޫކު ޓީވީަށް އެރުވީމަ ނިމުނި. އާރޓް ދައްކަން ރޮއެފަ..ކޮބާ މިހާރު..ރޯޔަލް މީހުންނަށް ދަރުމަވަންތަ ހޮސްޕިޓަލް.. އެތާކުން މިގޮތައް މީހުން މަރެއް ނުވޭ\nދެން ޕީޕީއެމް ސަރުކާރެެއްގަ މިކަހަލަ ކަމެއް ދިމާވި ނަމަ ޕީޕީއެމް ސަރުކާރެއްގެ ގާބިލު ކަމެއް ވެސް އެނގުނީހީ\nމެއި 25, 2021 01:12\nސާ ބަސް މިސަ ރުކާ ރަށް ސާބަސް ކެލާ އިއްޒަތް އިއްޒަތް އިއްޒަތް ތެ ރި ޝަ ރީފު އަށް !!!!!!؟؟؟؟؟ياالله ظالم ބަލިކު ރައްވާ އަޅަމެން އިހްމާލުވާ މީހުން ގަދަ ހިއްޕެވުމަކުން ހިއްޕަވާ ދިވެހިން ސލާމަތް ކު ރައްވާ ދޭވެ\nމި ހާލަތުގައި ކޮބާ ސަލާމަތީ ބާރުތައް؟؟ ހަމަ އެކަނި މުޒާހަރާއަށް ނިކުންނަން ތިބި ބައެއްތަ އެއީ. އެކި ބާވަތުގެ ޓރޭނިންގްތައް ދައުލަތުގެ ޚަރަދުގައި ހަދައިގެނ ތިބި ބައެއް އެއީ ުރެވޭނެ ކަންކަން ހުންނާނެ. ހެޔޮ ނުވާނެ.\nރާއްޖޭގައި އޮތް ދޯހަޅި ނިޒާމް. ސިޔާސީ މަހާމުތައް ގިނަ ކޮށްފައި މި ކަހަލަ ދާއިރާ ތަކަށް މީހުން ނުހޯދާ. މީ އޯގާތެރިކަން ހުރި މިންވަރު.\nބަލި މީހުން ބައިތިއްބާނެ އެނދެއް ނެތިގެން އުޅޭ އިރު ކުޑަމިނުން ތެންޓް ގަނޑެއްޖަހާކާފައި އެނދެއް ލަިދޭނެ މީހެއް ނުވޭ. މި ކަން ކަމަށް ޚަރަދު ނުކށް ސިޔާސީ ޕާޓީ ތަކަށާއި އިންތިޚާބު ތަކަށް އިންތިހާއަށް ޚަރަދު ކުރަނީ. އަނިޔގެ އިންތިހާ.\nމެއި 25, 2021 01:22\nއެންމެ ނުރައްކާތެރި ހާލަތައްވެސް ތައްޔާރުވެފައި އޮތީމަ ވާވަރު، ސިޔާސީގޮތުން އަންނަ ޕްރެޝަރުތަކަށް ބޯލެނބީމަ ވާނެ ހައެތި މިއޮތީ ވެފައެވެ. ޔާ ﷲ މި ބަލިމަޑުކަމުން އަޅަމެން އެންމެ ސަލާމަތް ކުރައްވާދެއްވާ ދޭވެ.\nމެއި 25, 2021 01:23\nއިންސާނީ ވަސީލަތް ފޯރުކޮށަދެވެން ޖެހޭ...... އަމީން ވަކިކޮށްގެން އެއްވެސް ކަމެއް ރަނގަޅުވެއްޖެތަ....؟ އިހުލާސްތެރި ވެރިން ނައިސް މިކަންކަން ރަނގަޅެއް ނުވަނެ..... ހެޔޮނުވާނެ ސަރުކާރާ އިދިކޮޅުން މިކަން ސީރރިއަސްކޮށް ނަގައިގެން މިކަން ހައްލު ކުރަން އުޅޭ..... ނަރުހުންނަށް ހެޔޮ ދުއާ... މަޖިލިސް މެމްވަރުންނަށް ބޮޑު މުސާރަ ދިނުމަށް އެކުދިންނަށް އެ މުސާރަ ދިނުން މާ ހައްގު.... މަ އައުލާކަން ބޮޑު....\nކޮންމެ މީހަކު ވެރިއަކަށް ހުއްޓަސް ނެތް ބަޔަކު ނުނެރެވޭނެ....އިންސާނީ ވަސީލަތް އިތުރުކުރަންށޭ ކިޔާފަ ވަކި ކޮންތާކު ތިބި ނަރުހުންނެއް ނެރޭނީ\nމެއި 25, 2021 18:39\nމިފަދަ ހާލަތުގަ އހީވާން ނޫންތަ ފުލުހުންނާ ސިފައިން ތބެނީ.....😔\nފޮނުވަިދީ ތިތަނަށް އެހީވާން. އަހަރެން ކޮވިޑް ދެކެ ބިރެއް ނުގަނޭ!\nމެއި 25, 2021 01:30\nމެއި 25, 2021 01:31\nމެއި 25, 2021 01:36\nމިނިސްޓަރު ނަސީމް ބޭރުކުރޭ\nމެއި 25, 2021 02:02\nއޯގާތެރި ސަރުކާރުގެ މޮޅުކަން\nމިގައުމުގެ އެންމެ އިސްސާނަކު ޑޮކްޓަރަށްދައްކަން ބޭރަށް ފުރަންދިއަދުވަހު ބޮކިތައްދިއްލާފަ އޮތް ވެހިކަލްތައްގިނަކަމުން އެތަން ފެނި މަހިތަން އަރާމިހުރީ މީހާދަ ވަރުގަދަ ފުދުންތެރިގައުމެކޭ އަހަރެމެން ކަންމަތީ ފިހާރައާ ކަޑަތަން ހިންގަން ބޮންދުންނާ ހަވާލުކޮށްގެން މިއުޅޭހެން މިގައުމު ހިންގަން ބޮންދުންނާ ހަވާލުކުރިއަސް މިއަށްވުރެ ރައްޔަތުންނަށް ފައިދާވާނެކަމީ ޔާގީންކަމެއް\nމެއި 25, 2021 02:14\nތިޔަ ތަނަށް އެހީވާނެ އަޅާލާނެ މީހުން ނެރެންވީނުން. ކާރިސާގެ ވަގުތުގައި ފުލުހުންނާއި ސިފައިން ނެރޭ.. އެއީ ކައިކައިގެން ތިބޭ ބައެއް.. ފުލުހުން ކުރަނީ ރައްޔިތުން ޖޫރިމަނާ.. ސިފައިން އުޅެނީ މަޑުކަށި މީހުން ހޯދަން.. ރައްޔިތުން މަޖިލިސް ކުރާގެ ކޮވިޑް ފެސިލިޓީއަކަށް ހަދާ.. މެމްބަރުންގެ މުސާރައިން ހަތަރު ފަސްމީހަކަށް މުސާރަ ދެވޭނެ ކޮވިޑް ފެސިލިޓީގައި މަސައްކަތް ކުރާ.. މިހެން ހަދާ މިކަން މައިތިރި ކުރެވޭނެ\nމެއި 25, 2021 02:32\nލަސްނުކޮއް އިންސާނީ ވަސީލަތުގެ އެހީ ޗައިނާއިން ނަމަވެސް ހޯދާކަށްނުވޭތޯ؟\nމެއި 25, 2021 02:40\nފިޔަވަޅު ތައްއަޅަނީ ވަގުތު ފާއިތުވި ފަހުން،،،،ވަކިބަޔަކަށް ފައިދާ ކު ރުވަން ،ރިސޯޓް ތަކާ ،ގެސްޓު ހައުސް ހުޅުވީ ، މިޔަދު ރައިޔިތުން ނައްޖެހިފަ ހު ރި ދުއްތުރ ރާ ތަކާ، އެބައިމީހުން ގެ ލޮލުން އޮހޮ ރޭ ކަ ރރުނަ ތައް ،ދެކޭނެ ބަޔަކު މަޖިލިސް ތެރރ ރަެ އުޅޭބާ؟ ގަބޫލު ކު ރަން ދަތިވި ހަގީގަތެއްމީ،،،މިވަގުތު ސަ ރުކާ ރު ތެ ރޭން މީހުން ނަށް ދިރ ރިއުޅެ ވޭނެ ފައސާ ކުޑަކުދިން ،މުސްކުޅީ ހު ރިހާަ މީހުން ބޮލަކައް ދި ރިއުޅެވޭ އަދަދެއްގެ ރުފިޔާ ސަ ރުކާ ރު ތެރ ރެއިން ހަމަޖައްސާ ރައިޔިތުން ނަށް ރައްކާވތެ ރިކަން ދޭން ޖެހޭ،،،\nމެއި 25, 2021 04:58\nނޭގި އައި ހާލަތެއްނޫނެވެ. އެނގިހުރެ މިނާޤާބިލް ސަރުކާރުން ގެނައި ހާލަތެކެވެ. ހިތް ފަޅައިގެން ދާ ތިހާލަތު ެއިންޑިއާގައި އޮއްވާ ދުނިޔޭގެ ހުރިހާ ޤައުމަކުން އިންޑިއާ މިހުން އެތެރެވުން މަނާކުރިއިރު މިރާއްޖޭގެ ވެރިން މިތަނަކީ އިންޑިއާ މީހުންގެ އައިސޮލޭޝަން ފެސިލިޓީއަކަށް ހެދި ތަނެކެވެ. މިއަދުމަރުވާ ކޮންމެ މީހެއްގެ މަރުގެ ޒިންމާ ނަގަންޖެހޭނެ އެވެ. ރައްޔިތުންނަށް ލިބެމުންމިދާ ވޭނުގެ ޒިންމާ ނަގަންޖެހޭނެއެވެ. i\nމެއި 25, 2021 06:22\nދުނިޔޭގެ ކޮވިޑް ބަލިކަން ފެތުރުނު ބޮޑެތި މުއްސަދި ވަސީލަތްތައްހުތި ހުރިހާގައުމެއްގައިވެސް މިފަދަ މަންޒަރުތައް ވަނީފެނިފައި ، އެމަން،ަރތަކާއި ، އެހިއްދަތި ވާހަކަތައް ހަމަގެނެސްދެއްވީ ތިބޭފުޅުން ، ނޫސްވެރިން އިގޭތޯ ، މިފަދަ ހާލަތަކަށް ހިގާދާނެތީ ޑޮކްޓަރުން ރޮއިއާދޭސްކުރީ ، ދިވެހިން އަޑެއްނޭހި ، ނަތީޖާ މިފެންނަނީ ،\nމެއި 25, 2021 06:54\nތި. މުސްކުޅި ކެރަފާ ނަސީމު މިނިސްޓަރު ކަމުން ދުރުކޮށްފަ ތަންކޮޅެއް ހީވާގި ދާއިރާގެ ކަންތައް ދަންނަ މީހަކާ ހެލްތު މިނިސްޓްރީ ހަވާލުކޮށްބަލަ\nމެއި 25, 2021 07:28\nކޮބާ ސޯލިހުބޭ! މީ ދިވެހިންގެ އަޑު މީ ބަލި މީހުންގެ އަޑު މީ ތި ސޯލިބެއާއި މި ސަރުކާރުން ބުނާ ފެންވަރު ރަނގަޅު ޙިދުމަތް ދޭން ހުޅުމާލޭގައި ހުރި ފެސިލިޓީގެ ހާލަތު.. ނިދާފަތައް މި ސަރުކާރު އަޅެފަހެ އަޑު ނީވެނީތައް..\nމެއި 25, 2021 07:46\nގަބޫލު ކުރިޔަސް ނުކުރިޔަސް ރައީސް ޔާމީނު ގެންދިޔައީ ދިވެހިރާއްޖޭގެ ހެލްތް ސެކްޓަރ ނަގައި ކޮޅަށް ޖަހަމުން ކުރިއަރުވަމުން ރައީސް ޔާމީނު ވެރިކަމުގައި ހުރި ނަމަ މިހާލަތަކަށް މިގައުމު ނުދާބެ ގައުމު އެއްކޮށް ބަންދުކޮށްގެން ވެސް ގައުމު ހިންގާބެ އެވަރުގެ ގާބިލްކަން ހުންނާނެ އަދިވެސް މިގައުމު މިކަމުން ސަލާމަތް ކުރަން ބޭނުން ނަަމަ ޔާމީނަށް ގައުމު ހަވާލުކުރޭ ވަގުތު ފާއިތު ބުވަނީސް\nވޯޓު އޮޅުވާލައިގެން ވެރިކަމެއް ފޭރިގަނެގެން ރިތިނުވާނޭކަން މިހާރު ސަރުކާރުގެ އިސްފަޑީގަ މިތިބަ ވަގުންނަށް ވިސްނެންވެއްޖެ!\nމެއި 25, 2021 09:18\nމިހާލަތުގައި ސިފައިންނާއި ފުލުހުން މިތަނަށް ފޮނުވަން ރަނގަޅު އެހީވާން.. އަދި ސަރުކާރުގެ އެހެން އޮފީސް ތަކުންވެސް މިކަމުގައި އެހީ ވެވޭނެ މުވައްޒަފުން ތިބިނަމަ ނެރުން ރަނގަޅު. މީ އެއްބައިވާން ވީ ވަގުތު. ސިޔާސީ ފިކުރު ފަތުރަންވީ ވަގުތެއް ނޫން. ކޮންމެ ގޮތެއްވިޔަސް ހަނާ ވަނި އާންމު ރައްޔިތުން\nމެއި 25, 2021 09:48\nއިމާޖެންސީ ސެންޓަރުހަދައިގެން ލާރިކަމުުން ކޮންކަމެއް މެނޭޖުކުރެވުނީ؟\nމެއި 25, 2021 09:58\nސަ ރުކާ ރު ފޭލްްވެފަހު ރިމިންވަ ރު ވަ ރައްބޮޑައް ރައްޔިތުންނައް ސާފްވެއްޖެ. އިސްތިއުފާ ދޭކައްނުވޭތަ\nމެއި 25, 2021 10:51\nތިންސަތޭކައެނދު ނުވަތަ ތިންސަތޭކަ ބަލިމީހުން މެނޭޖްކުރަން ނޭނގިގެން ތެޅިފޮޅޭތަން ބޮޑުސަރުކާރަކުން މިއުޅެނީ.. ދިވެހިންނަކީ ތިވަރުގެކަމެއް އަމުދުން މިހާރަކު ކުރަންނޭނގޭނެ ވަރުބައެއްނޫން.. އެއަށްވުރެ ކުޅަދާނަބައެއްކަން ޔަގީން. މައްސަލައަކީ މިބަލި ކޮންޓްރޯލް ކުރުމަށް ދައުލަތުން ނންމާފައިވާ ސިޔާސަތެއް މިސްރާބެއް ނެތްތާ މުޅިދައުލަތް ދުވަނީވެސް ފެސިލިޓީގައި ތިބިނަރުހުން ހާސްވެގެން އުޅޭހެން..\nކަލޭ އާއްމު ކިރި ލިސްޓާ އެހީއަށް ލިބުނު ފައިސާ ދިމައެއް ނުވާނެ. ކައިފަ ކަލޭ ހުއްނާނީ އެހެންވެ ހަޖަމް ނުވެގެން މީހުންގެ ޒާތީ މައުލޫމާތު ކަލޭ ހިއްސާ ކުރީ\nމެއި 25, 2021 18:37\nމިފަދަ ހާލަތުގަ އހީވާން ނޫންތަ ފުލުހުންނާ ސިފައިން ތބެނީ...😔😔😢\nމެއި 26, 2021 18:10\nމީގެން މިއެނގުނީ ބަނޑަށް އޮވެ ބަލިމީހާ މަރުވަނީކަން.\nމެއި 26, 2021 22:47\nމެއި 27, 2021 09:57\nކޮބާތަ ފުލޯޓިންގ ހޮސްޕިޓަލް. ބުނި އެންމެ ނުރައްކާތެރި ހާލަތަށް މިތިބީ ތައްޔާރަށޭ ވެސް.\nމެއި 28, 2021 22:58\nޑޮކުޓަރުންނާއި ނަރުހުންގެ ބުރަ މަސައްކަތަށް ޝުކުރިއްޔާ މާޝާﷲ. ކައުންސެލިންވެސް ތިބި އެންމެނަށް އަވަހައް ދީބަލަ ބިރުނުގަތުމަށްބުނެ މާތްﷲ އަށް އިތުބާރުކޮށް ދުޢާކޮށް ހިތްވަރުކުރުމަށް ބުނެ. އަދި ގޭގަ ވެސް އާއިލާ މީހުން ރައްޓެހިންނާ ދަންނަ ނުދަންނަ މީހުންވެސް އަދި ކޮންމެ މުސްލިމެއްގެވެސް ޒިންމާއެއް ހެޔޮ ދުޢާ ކޮށްދިނުން އެންމެ ކުޑަމިނުންވެސް. ތިތާ ހާލުގަ މަރުވެދާއިރު ގޭގަ ފަރުވާ ދީ އަޅާލުމާއި ލޯބި ލިބިގެން ފަރުވާ ކުރެވޭ ގޮތް ވެސް ހަދަން ވެއްޖެނު ވަގުތުތަށް ކުރިޔަށް ދަނީ ބަލި މީހުންނަށް އަޅާލުން އެއީ ގަދަވެ ތިބި އެންމެންގެ ޒިންމާއެއް ވެވުނު ވަރަކުން. އެމީހަކު ކުރި ހެޔޮ އަދި ނުބައި ކަމެއް ޒައްރެއްގެ މިންވަރުވިޔަސް ދެކޭނެ ކަމަށް ޤުރުއާންގަވޭ ނޫންތޯ😢 މާތްﷲ އަޅަމެން އެންމެންގެ ހިތްތަކާއި އަމަލުތަށް މޮޅަށް ބައްލަވަމުން ގެންދަވަނީ. މާތްﷲ އެންމެންނަށް އަވަސް ޝިފާއެއް ދެއްވަވާ ރައްކާތެރިކަން ދެއްވަވާ މިބަލިމަޑުކަން ނެތި ކުރައްވަވާށި އާމީން


SunOnline: BroadCom ah MDP Activist akaa eku Ayya adhi Mary ayyan kuran ruhundheefi\nބްރޯޑްކޮމްއަށް އެމްޑީޕީ އެކްޓިވިސްޓަކާ އެކު އައްޔަ އަދި މަރީ އައްޔަން ކުރަން ރުހުން ދީފި\nޝަފްނާ ހުސައިން 03 Dec 2019, 14:13\nބްރޮޑްކާސްޓިން ކޮމިޝަން (ބްރޯޑްކޮމް)ގެ މެންބަރުކަމަށް މަރިޔަމް ވަހީދާ އާއި އަލީ ޔޫސުފް (އައްޔަ) އަދި އަހުމަދު ގައިސްއަށް ރައްޔިތުންގެ މަޖިލީހުން ރުހުން ދީފިއެވެ.\nބްރޯޑްކޮމްގެ ހަތަރު ގޮނޑިއެއް ހުސްވެފައިވާ އިރު، މިއަދު ވޯޓު ގަޑީގައި އޭގެ ތެރެއިން ތިން ގޮނޑިއަށް އައްޔަން ކުރަން ރައީސް ފޮނުއްވި ނަންތަކަށް ރުހުން ދޭން ވަނީ ވޯޓަށް އަހާފައެވެ.\nމިއަދު އޮތް ރައްޔިތުންގެ މަޖިލީހުގެ ޖަލްސާގައި ތިން ބޭފުޅުންނަށް ރުހުން ދީފައިވަނީ މަޖިލީހުގެ އަޣްލަބިއްޔަތުންނެވެ. ވޯޓުގެ ކުރިން އެމްޑީޕީން ވަނީ އެ ތިން ބޭފުޅުންނަށް ރުހުން ދިނުމަށް ނިންމައިފައެވެ.\nމިއަދު އެންމެ ފުރަތަމަ ވޯޓަށް އެހީ ބްރޯޑްކޮމްއިން އިސްމާއިލް ސޮފްވާނާއި ހަސަން ނަބާހު އިސްތިއުފާ ދެއްވާފައި ވާތީ އެ ދެ ގޮނޑިއަށް ހަމަޖައްސަން ރައީސް ފޮނުއްވި ނަންފުޅުތަކުން ދެ ނަމަކަށް ރުހުން ދިނުމަށެވެ.\nރައީސް ފޮނުއްވި ނަންތަކުގެ ތެރެއިން، މިނވަން މުއައްސަސާތަކާ ބެހޭ ކޮމިޓީއިން ތަޅުމަށް ފޮނުވިއިރު، އެންމެ މަތީގައި އޮތީ ސަންގު ޓީވީގެ ޕްރެޒެންޓަރު ޝިފްލާ އިބްރާހިމްގެ ނަމެވެ.\nނަމަވެސް ޝިފްލާއަށް ރުހުން ނުދޭން އެމްޑީޕީގެ ޕީޖީން ފާސްކޮށްފައިވާތީ، ޝިފްލާއަށް މަޖިލީހުން ރުހުން ނުލިބުނެވެ. އެހެންކަމުން ލިސްޓުގެ ދެވަނައަށް އޮތް، އެމްޑީޕީގެ އެކްޓިވިސްޓެއް ކަމަށްވާ ގައިސްގެ ނަމަށް ވަނީ ވޯޓަށް އަހާފައެވެ. ގައިސް އަށް ރުހުން ދިނުމަށް ފާސްވީ 66 މެމްބަރުންގެ ވޯޓުންނެވެ.\nގައިސް އަކީ މީގެ ކުރިން އެމްޑީޕީގެ ފަރާތުން ގދ. އަތޮޅު ކައުންސިލަށް އިންތިހާބުވި ބޭފުޅެކެވެ. އަދި އެމްޑީޕީގެ މަޖިލިސް ޕްރައިމަރީގައިވެސް އޭނާ ވާދަ ކުރެއްވި އެވެ. އޭގެ އިތުރުން އެމްޑީޕީގެ ތިނަދޫ ގޮފީގެ ރައީސްކަންވެސް އޭނާ ކުރެއްވި އެވެ. އޭނާ މީޑިއާގެ ދާއިރާގެ މަސައްކަތެއް ކުރިކަން އެނގިފައި ނުވެ އެވެ.\nމަރީ ބްރޯޑްކޮމް އަށް އައްޔަންކުރަން 66 މެމްބަރުން ވޯޓު ދިން އިރު އައްޔައަށް ލިބިފައި ވަނީ 64 ވޯޓެވެ. އައްޔަ ބްރޯޑްކޮމް އަށް އައްޔަން ކުރަން ނުފެންނަ ކަމަށް ދެ މެމްބަރަކު ވަނީ ވޯޓު ދެއްވައިފައެވެ.\nއެ ދެ ބޭފުޅުންނަށް ރުހުން ދޭން މަޖިލީހުން ފާސްކުރުމުން، އެހެން ބޭފުޅުންގެ ނަމަށް ވޯޓަށް އަހާފައެއް ނުވެއެވެ.\nމޯލްޑިވްސް މީޑިއާ ކައުންސިލްގެ މެމްބަރުކަން ވެސް ކުރައްވާފައިވާ އައްޔަ އަކީ މީގެ ކުރިން ނޫސްވެރިކަމުގައި 18 ވަރަކަށް އަހަރު ހޭދަކޮށްފައިވާ ނޫސްވެރިއެކެވެ. އެގޮތުން އޭނާ ވަނީ "ހަވީރު" ނޫހާއި ރާއްޖެ ޓީވީގައި މަސައްކަތް ކޮށްފައެވެ.\nމީޑިއާ ދާއިރާގައި ތަޖުރިބާކާރު މަރީ އަކީ ޓީވީއެމުގައި ގިނަ އަހަރުތަކެއް ވަންދެން ޚަބަރާއި ޕްރޮގްރާމުތައް ހުށަހަޅާ ދެއްވި ފަރާތެކެވެ. މީގެ ކުރިން ޓީވީއެމް ހިންގި މޯލްޑިވްސް ނޭޝަނަލް ބްރޯޑްކާސްޓިންގް ކޯޕަރޭޝަން (އެމްއެންބީސީ)ގެ ބޯޑުގައި ވެސް މަރީ ހުންނެވި އެވެ.\nމީގެ ކުރިން ވެސް މަރީ ވަނީ ބްރޯޑްކޮމްގެ މެމްބަރުކަމަށް ކުރިމަތިލައްވައިފައެވެ. އެ ފަހަރު ކޮމިޓީ މަރުހަލާގައި އެންމެ މަތިން މަރީއަށް މާކްސް ލިބިވަޑައިގެންނެވި ނަމަވެސް މަޖިލީހުން އޭނާގެ ނަން ފާހެއް ނުކުރި އެވެ.\nކޮމިޝަންގެ ނައިބު ރައީސްއަކަށް ހުންނެވި، ފާތިމަތު ޒައިނާގެ ބަދަލުގައި ހަމަޖައްސަން ރައީސް ތިންނަމެއް މަޖިލީހަށް ފޮނުއްވި ނަމަވެސް ކޮމިޓީއިން ވަނީ އޭގެއިން އެއްވެސް ނަމެއް ތަޅުމަށް ނުފޮނުވައި، އާ ނަންތަކެއް ފޮނުވުމަށް ރައީސް ލަފާދިނުމަށް ނިންމައިފަ އެވެ. އެ ރިޕޯޓުވެސް މަޖިލީހުގެ އަޣްލަބިއްޔަތުން މިއަދު ވަނީ ފާސްކޮށްފައެވެ.\nމަޖިލިސް ރައީސް ގާޒީއަކަށް ގަމާރެކޭ ވިދާޅުވުން ކަންބޮޑުވުން\nބްރޯޑްކޮމް-އެމްއެމްސީ އެއްކޮށްލާ ބިލު އަވަސްކޮށްދޭން އެދެފި\nމަޖިލީހުން ހުކުމްތަކަށް ވަންނާތީ މައުމޫން ހަމީދުގެ ނުރުހުން


ރައީސް ނަޝީދުގެ ވިސްނުންފުޅަކީ 2023 ގެ ރިޔާސީ އިންތިޚާބުގައި ވާދަ ކުރެއްވުން! | Atoll News\nރައީސް ނަޝީދުގެ ވިސްނުންފުޅަކީ 2023 ގެ ރިޔާސީ އިންތިޚާބުގައި ވާދަ ކުރެއްވުން!\nޝާއިޢުކުރީ: މުޙައްމަދު އަފްރާޙް ޖުލައި 5, 2021, 22:40\n2023 ގެ ރިޔާސީ އިންތިޚާބުގައި ވާދަ ކުރެއްވުމުގެ ޝައުގުވެރިކަން ހުންނެވިކަމަށް ދޭހަވާ މޭރުމަކުން ކުރީގެ ރައީސް އަދި ރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދު ވާހަކަފުޅު ދައްކަވައިފި އެެވެ.\nއެ މަނިކުފާނު މި މޭރުމުން ވާހަކަފުޅު ދެއްކެވީ އާސްކް ސްޕީކަރ ޕްރޮގްރާމުގައި ވާހަކަފުޅު ދައްކަވަމުން، މީހަކު ކުރި ސުވާލަކަށް ޖަވާބު ދެއްވަމުން ނެވެ.\nރައީސް ނަޝިދު ވިދާޅުވީ 2023 ވަނަ އަހަރު ރިޔާސީ އިންތިޚާބެއް ބާއްވާ ނަމަ، ވާދަކުރައްވާނެ ކަމަށެވެ.\n2023 ގައި ރައީސް އިބްރާހިމް މުހައްމަދު ސޯލިހު ކުރިމަތިލައްވަންޏާ ވާދަކުރައްވާނަންތޯ ސުވާލުކުރުމުން ރައީސް ނަޝީދު ވިދާޅުވީ އެމްޑީޕީގެ ކެންޑިޑޭޓަކަށް ވާނީ ނަޝީދު ކަމަށެވެ.\n2023 ގެ ރިޔާސީ އިންތިޚާބުގެ ކުރިން ވެރިކަމުގެ ނިޒާމު ބަދަލުވެދާނެ ކަމުގެ އިޝާރާތެއް ކުރައްވާ ރައީސް ނަޝީދު ވިދާޅުވީ އެކަމަކު އެންމެ ބޮޑަށް ބޭނުންފުޅު ވަނީ ބަރުލަމާނީ ނިޒާމެއް ގެނެސް ބޮޑުވަޒީރަކަށް ވެވަޑައިގަތުން ކަމަށެވެ.\nއެ މޭރުމުން ވާހަކަފުޅު ދައްކަވަމުން ނަޝީދު ވިދާޅުވީ، ބަރުލަމާނީ ނިޒާމު ގެނެސް މަޖިލީސް ތެރެއިން ބޮޑުވަޒީރު ކަނޑައެޅިގެން ދާނެ ކަމަށާއި އެކަމުގައި ޕީޕީއެމްއާއި އެޕާޓީގެ ރައީސް އަބްދުﷲ ޔާމީނުގެ ތާއީދުވެސް އޮންނާނެ ކަމަށް ގަބޫލު ކުރައްވާ ކަމަށެވެ.


Kuru Vaahaka: dharifulhaa eve. Bappa hama bizy eve - AO News\nކުރު ވާހަކަ: ދަރިފުޅާއެވެ. ބައްޕަ ހަމަ ބިޒީއެވެ.\nލިޔުނީ: ޢަލީ ޝަހީމް /ރަބީޢު، ރ އަލިފުށި\n” ފަޔާ، ފަޔާ ތެދުވާކަށް ނުވޭތަ؟ މިހާރު އެއޮށްގެން7ޖަހަނީ، ފޮނި ނިންޖެއްގެ ތެރެއިން އަހަންނަށް ޖަޒުބާތީ އަޑެއް އިވެން ފެށިއެވެ. ކަންފަތަށް އޮތް އިތުބާރު ޔަގީނަށް ބަދަލުވީ ލޯ ހުޅުވާ ބަލައިލުމުންނެވެ. އަހަރެންގެ މަގަތުގައި އިށީނދެލައިގެން ދޮޅީގައި އަތްވިދެލައިގެން އެއިނީ ނޫރާ އެވެ. ނޫރާ އަކީ އަހަރެންގެ އަންހެނުންނެވެ. ވަރަށް ރީތިވާނެއެވެ. ދޮންވާނެއެވެ. އެހާ ފަލައެއް ނުވާނެއެެވެ. މޫނު ވަށްވާނެއެވެ. ނޫރާ ހަމައެކަނި ރީތީކީ ނޫނެވެ. ވަރަށް ރަނގަޅުވެސްވާނެއެވެ. ފަސްވަގުތު ނަމާދު ކުރާނެއެވެ. މުރާލިވާނެއެވެ. ހިތްހެޔޮވާނެއެވެ. އޭނާގެ އެންމެ ޚާއްޞަ ސިފައަކީ އަބަދުވެސް ހިނިތުންވެފައި ހުންނަ ހުރުމުވެ.\nސާބަހޭ ފަޔާ، ދެން ތެދުވެބަލަ ،އޮފީސް މީހުން ބުނާނެ ފަޔާއަށް އޮފީހަށް ނާދެވުނީ އަހަންނާ ހެދީއެވެ. ފަޔާ އަކީ އަހަންނަށް އަހަރެން އަންހެނުން ލޯބިން ކިޔާ ނަމެކެވެ. އަސްލު އަހަރެންގެ ނަމަކީ ފަޔާޒެވެ. ހުސެއިން ފަޔާޒެވެ.\nއޮފީހުގެ މަސައްކަތުގައިވެސް މާބޮޑަށް މަޝްޢޫލުވެ އުޅެވޭ ގޮތެއް ނުވިއެވެ. އަބަދުވެސް ނޫރާމަތިން ހަނދާންވަނީއެވެ. ހިތްވަރުކޮށްފައި މަސައްކަތައިގެން ފެށީމެވެ. މީހަކު ލަވައެއް ކިޔާލިހެން ހީވެގެން އެދިމާ ބަލާލީމެވެ.” އަސްތާ އަމާންތަ؟ އަމާން އަކީ އަހަރެންގެ އެންމެ ގާތް އެކުވެރިޔާއެވެ. ވަރަށް ހިތްހެޔޮ ރަނގަޅު މީހެކެވެ. އަހަރެންގެ ކައިވެނީގެ ހުރިހާ އިންތިޒާމެއްވެސް ހަމަޖައްސައިދިނީ އަމާން އެވެ.” އަހަރެން ހީކުރީ ފަޔާ މިއަދު އޮފީހަށް ނާންނާނެކަމަށް، ކޮބާ ރޭގަ ކަންތައްތައް ރަނގަޅުތަ؟ ހިތްހަމަ ޖެހޭތަ؟ އާދައިގެ މަތިން އަމާންގެ ދިމާކުރުންތައް ފެށިއެވެ. ސާބަހޭ އަމާން، ނިމުނީތަ،،،،، ބުނަން އަލަތު ކައިވެނީގެ ރެއެއްގަ ވާންޖެހޭ ހުރިހާކަމެއްވެސް ރޭގަވި ،ހިތަށް އެރި މާލަހޭ މީހަކާ އިނދެވުންލެއް،،،،،، ހޫނ ދެން އެންމެ ރަނގަޅޭ ހިނގާ ސަޔަށް ދަމާ،، ވަރަށް ބަނޑުހައިވެއްޖެ، ހިނގާ ހިނގާ އަސްލު އަމާން އަންނަންދެނޭ މިއިންނަނީވެސް، ކައިވެނި ކުރިޔަސް5އަހަރުވަންދެން ދެމީހުން އެއްކޮށް ބުއި ސައިމަތިން ހަނދަނާން ނައްތާލަންވީ ކީއްވެ، އެހެންނު،ދެމީހުން އެއްކޮށް ދިޔައީ އޮފީސްކުރިމަތީގައި ހުންނަ ” ނައިނާ ” ކެފޭ އަށެވެ.\n” ގަޑިން3ޖަހަން ފައިކުރު ކުރަނީއެވެ. އަހަރެން އަވަސް އަވަހަށް ގެއަށްދާން ތައްޔާރުވީމެވެ. ނޫރާގެ މަތިން މާބޮޑަށް ހަނދާންވެސް ވާން ފަށައިފިއެވެ. ގެއަށްގޮސް ދޮރުގައި ޓަކިޖަލާލީމެވެ. ދޮރު ހުޅުވާލި އިރު ނޫރާ ހުރީ އުފަލުން ފޮޅިފައެވެ. އަހަރެން ގޮސް ނޫރާގެ ގައިގާ އޮޅުލައި ގަތީމެވެ. ” އަޅެ ދެން ފަޔާ ދޫކޮށްލަ ބަލަ، އަޅެ ނޫން ދެން ފަޔާ ފަހުން،،،،،، ދުލެއް ނުކުރާނަން، ކީއްވެ އޮފީސްގަޑިގަ އެއްވެސް މެސެޖެއް ނުފޮނުވީ،،،،،ކީއްވެ ގުޅާ ނުލީ؟ އަހަރެންނަށް ޝަކުވާ ކުރެވުނެވެ. ” ފުރަތަމަ އަހަރެން ދޫކޮށްލަ ބަލަ އޭރުން ބުނާނަމޭ….. އަހަރެން ނޫރާގެ ގައިން ދޫކޮށްލީމެވެ. ނޫރާ ފެށިއެވެ.” ލޯބިވާ ފިރިމީހާ …… އޮފީސްގަޑީގަ އަންހެނުންގެ ފޯންކޯލްތަކާ މެސެޖްތައް ގިނަވީމަ އޮފީހުގެ މަސައްކަތަށް ހުރަސް އެޅޭނެ، އޭރުން ބޮޑުމީހާގެ ކުރިމަތީގަ ފަޔާގެ އަގުވެއްޓޭނެ، އަހަރެން ރަނގަޅަކަށް ނޫންތަ މިބުނީ،،،،،، ވަރަށް ރަނގަޅު ، އަހަރެން ހިތަށް އަރާ ނޫރާ އަކީ އަނެއްކާ ކާކުބާއޭ،،،، ފަޔާގެ އަންހެނުން، އަހަރެންގެ ވާހަކަ ނުނިމެނިކޮށް ނޫރާ ބުންޏެވެ. ” ހޫމް ދެން ހިނގާ ކާން ވަރަށް ބަނޑުހައިވެއްޖެ. ކައިގެން ދެމީހުންވެސް ދިޔައީ އަރާމް ކޮށްލާށެވެ.\nމިގޮތުގައި އަހަންނާ ނޫރާގެ ދިރިއުޅުމުގެ ދުވަސްތައް ވޭތުވަމުން ދިޔައެވެ. ކައިވެންޏަށް3އަހަރު ވެއްޖެއެވެ. ކައިވެނީގެ ހަގީގީ މޭވާއެއް އަހަރެމެނަކަށް ނުލިބުނެވެ. ވަރަށް މަސައްކަތް ކުރެވިއްޖެއެވެ. އެކަމާ އަހަންނަށްވުރެ ބޮޑަށް ހިތާމަ ކުރަނީ ނޫރާއެވެ. ޑޮކްޓަރުން ބުނަނީ ދެމީހުންގެވެސް އެއްވެސް މައްސަލައެއް ނެތް ކަމަށެވެ. އަހަރެންވެސް ދަރިއަކު ވަރަށް ބޭނުމެވެ. ނަމަވެސް ނޫރާ ދެރަވާވަރުން ބައެއް ފަހަރު ކުއްޖަކު ބޭނުމެއް ނޫނޭ ބުނެވެއެވެެ.\nދުވަސްތައް ހިތާމައާއި ހިތްދަތި ކަމުގެ ތެރޭގައި ގުނެމުން ދިޔައެވެ. އެހާ އުފާވެރިކޮށް އުޅެމުން އައި ދެމަފިރިން ދިރިއުޅުން މަތިން ފޫހި ވެއްޖެއެވެ. ނުކައި ނުކައި ނޫރާ ވަރަށް ހިކިއްޖެއެވެ. އެންމެފަހުން ނޫރާ އެދުނީ އަހަރެން އެހެން މީހަކާ އިނުމަށެވެ. އަހަންނަން އެކަން ވާނެ ހެއްޔެވެ؟ އަހަރެން ނޫރާދެކެ ވަނީ ހަގީގީ ލޯތްބެވެ. ހިތުގެ އެންމެ ފުންމިނުން ނޫރާދެކެެ ލޯބިވެއެވެ. މިހާރުވެސް އަހަރެން ހަނދާން އެބަހުއްޓެވެ. އެއްދުވަހަކު އަހަރެން ނޫރާއާ ދިމާއަށް ބުނީމެވެ. ” އަހަރެންގެ ޙަޔާތަށް ނޫރާ ނޫން ދެވަނަ އެހެން އަންހެނެއް ނުގެން ނާނަމެވެެ. ނޫރާ ނެއްދުވަހެއް އަތުވެއްޖެ ނަމަ އަހަރެން މުސްކުޅިވެގެން ފިޔަ ހުދުވިޔަސް އެހެން އަންހެނެއްގެ ބީހުން ހަރާމެވެ. ” އަހަރެން އެކިއެކި ގޮތްގޮތުން ނޫރާއަށް ވިސްނައިދެމެވެ. އެކަމަކު ނޫރާ ގަބޫލެއް ނުކުރެއެވެ. އުއްމީދު ކަނޑާ ނުލުމަށްޓަކައި އަހަރެން ﷲގެ ހަޟުރަތުގައި ދުޢާ ކުރަމުން ދިޔައީމެވެ.\nއޭގެ2އަހަރު ފަހެވެ. އެއްދުވަހު އަހަރެން އޮފީހުން ގެއަށް އައިއިރު ނޫރާ ގެއަކު ނެތެވެ. އަހަރެން ވަރަށް ކަންތައް ބޮޑުވިއެވެ. މުޅި ގޯތިތެރެ ބެލިއްޖެއެވެ. ހަނދާނެގޮތް ހުސްވެގެން ކޮޓަރިއަށްވަދެ ބޮލުގައި ދެއަތުން ހިފާލެވުނެވެ. ރޮވެން އުޅުނެވެ. އެވަގުތު ކޮޓަރިއަށް ވަދެގެން އެ އައީ އަމާނެވެ. އަމާން އަކީ އަޖައިބެއްކަހަލަ ރައްޓެއްސެކެވެ. އަހަންނަށް ބޭނުންޖެހޭ ކޮންމެ ވަގުތަކު ހުންނަނީ އަހަރެންގެ އެންމެ ގާތުގައެވެ. ހިތާ ހިތުން އޭނާއަށްޝުކުރު އަދާކުރީމެވެ. ކަންވީގޮތް އަހަރެން އަމާނަށް ކިޔައިދިނީމެވެ. ދެމީހުންގެ ވާހަކަ މެދުކެނޑުނު ހިސާބުން އަހަންނަށް ފާޚާނާއާ ދިމާއިން އަޑެއް އިވެން ފެށިއެވެ. ކުރިން ފާޚާނާ ބަލާލަން ހަނދާން ނެތުނީއެވެ.\nއަހަންނަށް އިވުނީ ހަމަ ރަނގަޅު އަޑެކެވެ. އިވެނީ އިސްކޫރަކުން ފެން ފައިބާ އަޑެވެ. ދުވެފަ ގޮސް ފާޚާނާގެ ދޮރު ހުޅުވާލީމެވެ. އަހަރެންގެ މޭގަނޑު އަތަށް ނައީ ކިރިޔާއެވެ. ފާޚާނާތެރޭގައި ނޫރާ އޮތީ ވެއްޓިފައެވެ. ހެދޭ ނުހެދޭ ގޮތެއްވެސް ނޭނގެއެވެ. އަނބުރައި ގަންނަގޮތްވެސް ވިއެވެ. އަމާންއާ ދެމީހުންވެގެން ނޫރާ ހޮސްޕިޓަލަށް ގެެންދިޔައީމެވެ. އޭރުވެސް ނޫރާ ހެއެއް ނާރައެވެ. ޑޮކްޓަރުން ނޫރާ ބަލަން ފެށިއެވެ. އަހަންނަށް ގޮނޑީގައި އިށީނދެ ލެވުނެވެ. އަމާން އަހަންނަށް ހިތްވަރު ދިނެވެ. ކެތްތެރިވުމަށެވެ. ބައިގަޑިއެއްހާއިރު ފަހުން ޑޮކްޓަރު ކޮޓަރިން ނުކުމެއްޖެއެވެ. އަދި ނޫރާގެ ފިރިމީހާއަކީ ކާކުތޯ އެހިއެވެ. އަހަރެން އަވަސްއަވަހަށް އަހަންނޭ ބުނީމެވެ. ” މަރުހަބާ ” ނޫރާ ބަނޑުބޮޑު އެހެންވެ އަނބުރައިގަތީ، ކަންބޮޑުވާންޖެހޭވަރުގެ އެއްވެސް ކަމެއްނެތް، ޑޮކްޓަރު ބުނިއެއްޗެއް އަހަންނަކަށް ޔަގީނެއް ނުކުރެވުނެވެ. ” ޑޮކްޓަރ ސަމާސަ ނުކުރައްވާ، ” އައި އެމް ސީރިއަސް ” ޑޮކްޓަރު އެހެން ބުނުމުން އަހަންނަށް ވީގޮތެއް ބުނެދޭނެ ގޮތެއް ހަމަ އެއްގޮތަކަށްވެސް ނޭނގުނެވެ. އަމާންގެ ގައިގާ އޮޅުލައިގަނެވުނެވެ. އަވަސް އަވަހަށް އެތެރެއަށްވަދެ ނޫރާގެ ގައިގާ އޮޅުލައިގަތީމެވެ. އެތަންމިތަނުގައި ބޮސްދިނީމެވެ. ނޫރާވެސް ހަމަ އެގޮތެވެ. ދެމީހުނަށްވެސް ހޭވަރިކަންވީ އަމާން ކަރުކެހިލުމުންނެވެ. އަމާންވެސް އަހަރެމެން ދެމީހުނަށްމަރުހަބާ ކިއެވެ.\nރޭދުވާތައް އޭގެ އަސްލާ އެއްގޮތަށް ދައުރުވަމުން ދެއެވެ، އިރުއަރާ އޮއްސުމުގައެވެ. ނޫރާގެ ބަނޑަށްވެސް މިހާރު 8މަސް ފުރުނީއެވެ. ވިހެއުމަށްޓަކައި ވާންޖެހޭ ހުރިހާ ތައްޔާރީއެއް އަހަރެން ދިޔައީ ވަމުންނެވެ. ﷲ ގަންދީ ތެެދެއް ބުނަން ހެއްޔެވެ. ވޭތުވެ ދިޔަ 8މަސް ދުވަހުގެ ތެރޭގައި ނޫރާގެ އަތުން ބަތްކޮޅެއް މޮޑެފައެއް ނުހުންނާނެއެވެ. ކިރުތައްޓެއް ގިރާފައެއް ނުހުންނާއެވެ. އެއްޗެއް ދޮވެ އިސްތިރިކުރާކަށް ނުޖައްސަމެވެ. ހުރިހާ ކަމެއްވެސް ކުރީ ހަމަ އަހަންނެވެ. ހަމަ ފަޔާއެވެ. ނޫރާގެ ފަޔާއެވެ. އަހަރެން ރަނގަޅެއް ނޫންހެއްޔެވެ.\nނޫރާގެ ބަނޑަށް ނުވަމަސް ފުރިއްޖެއެވެ. ވިހަން މާލެދާ ދުވަސް އަތުވެއްޖެއެވެ. އަހަންނަކީ ރާއްޖެތެރޭގެ މީހެކެވެ. އާއިލާގެ އަދި ރައްޓެހި ގިނަ ބަޔަކު މާލެއަކު ނުތިބެއެވެ. އެހެންކަމުން އަހަރެމެން ދެމީހުންގެ މާލޭގަ ތިބުމުގެ ހުރިހާ އިންތިޒާމެއްވެސް ހަމަޖައްސައިދިނީ އަމާންއެވެ. އޭނާއަށް ހެޔޮ ރަޙްމަތްލައްވާ އޭނާގެ ހިތުގެ ފިނިވާރޭ ކަމުގައިވާ ލީނާ އޭނާއަށް ދެއްވާނދެއެވެ. ކިޔުންތެރިންވެސް ދުޢާ ކޮށްލަދެއްޗެވެ.\nނޮވެމްބަރުމަހެއްގެ7ވަނަ ދުވަހެވެ. އަހަރެން އިނީ ސިޓިންގ ރޫމްގައި ފިލްމެއް ބަލާށެވެ. ފިލްމުގެ ތެރެއަށް ވަރަށް ބޮޑަށް ވަދެ ގެއްލިފައެވެ. ކޮޓަރިތެރޭގައި އިން ނޫރާގެ މައްޗަކުން މާބޮޑަށް ހަނދާނެއް ނެތެވެ. ފިލްމު ބަލަން އިންނަތާ ގަޑިއެއްހާއިރު ފަހުން އެއްޗެހިތަކެއް ތަޅައިިގެން ދާކަހަލަ އަޑެއް އިވުނެވެ. ހެޑްސެޓްނައްޓުވާލައި އަޑުއައި ދިމާއަށް ދުއްވައި ގަނެވުނުވެ. އަޑުއައީ ކޮޓަރިއާ ދިމާއިންނެވެ. ކޮޓަރީގެ ދޮރުމައްޗަށް އެރުމާއެކު މޫނުމައްޗަށް އަނދިރިވާގޮތް ވިއެވެ. ނޫރާ އޮތީ މުށިތައްމަތީގައި ވެއްޓިގެން ބަނޑުގައި އަތްއަޅައިގެން ރޯށެވެ. ބައިވަރު ލޭވެސް މުށިތައްމަތީގައި ހުއްޓެވެ. އަހަންނަށް ނޫރާއޭ ކިޔައި ހަޅޭލަވާ ގަނެވުނެވެ. އަމާން އައިނައިތަނެއްވެސް އަހަންނަކަށް ނޭނގުނެވެ. ފެނުނީ ކޮޓަރިތެރެއަށް ވަދެގެން އައި ތަނެވެ. ދެމީހުންވެގެން ނޫރާ ހޮސްޕިޓަލަށް ގެންދިޔައީމެވެ. އެމެޖެންސީކޮށެވެ.\nވިއްސާކޮޓަރިއަށް ނޫރާ ވައްދައިފިއެވެ. އަހަންނަށް ހަމަ ރޮވެނީއެވެ. އަހަރެންގެ ފަރުވާކުޑަކަމުން ނޫރާ އަށް ވެފައި އޮތްގޮތް ހަނދާން ވަނީއެވެ. އަހަންނަށް ގިސްލެވެނީއެވެ. އަހަރެންގެ ގާތުގައި އަމާން ނެތްނަމަ އަހަރެން މޮޔަވީހެވެ. އަމާން އަހަންނަށް ވަރަށް ހިތްވަރު ދިނެވެ. ވިއްސާ ކޮޓަރިއަށް ނޫރާ ވެއްދިފަހުން7ގަޑިއިރު ވެއްޖެއެވެ. އެސްފިޔަ ޖަހާނުލާ އަހަންނަށް އެކޮޓަރީގެ ދޮރާ ދިމާއަށް ބަލަހައްޓައިގެން އިނދެވުނެވެ. ކުއްލިއަކަށް ކޮޓަރީގެ ދޮރު ހުޅުވިއްޖެއެވެ. ޑޮކްޓަރު ނުކުމެގެން އައީ ސީދާ އަހަންނާ ދިމާއަށެވެ. ޑޮކްޓަރުގެ މޫނުމަތިން ފެންނަނީ މާޔޫސް ކަމެވެ. ” މަރުޙަބާ އަންހެންކުއްޖެއް ” މަޑުމޮޅިރާގަކަށް ޑޮކްޓަރު ބުނެލިއެވެ. ” ކޮބާ ނޫރާ ؟ ނޫރާ ރަނގަޅުތަ؟ އަހަންނަށް ނޫރާ ދައްކަބަލަ……ފަޔާޒް ނޫރާ މިތަނަށް ގެނެވުންލެއް މާލަސްވީ،،،،، މާގިނަ ލޭފޭބުމުގެ ސަބަބުން ނޫރާގެ ފުރާނައަށް ނުރައްކާވީ،،،، ފަޔާޒް ހިތްވަރު ދޭންވެސް ޖެހިލުންވޭ،،، އެކަމަކުވެސް ހިތްވަރުކުރާތި،،،،، ޑޮކްޓަރުގެ ވާހަކަ އެހިސާބަށް ދިޔައިރު އަހަންނަކަށް ވާނުވާއެއް ނޭނގެއެވެ. އަރިއަޅާލިހެން ހީވިއެވެ. ދެންވީ ގޮތެއް ނޭނގުނެވެ.\nހޭވެރިކަން ވީއިރު އޮތީ ހޮސްޕިޓަލުގެ އެނދެއްގައެވެ. ގާތުގައި އަމާންއާ އަހަރެންގެ މަންމަވެސް ހުއްޓެވެ. ހޭއެރުމާއެކު ނޫރާއޭ ކިޔާ ރޮއިގަނެވުނުވެ. އަމާންގެ އެހީގައި ނޫރާގެ ގާތަށް ދިޔައީމެވެ. ހުދުފޮތިގަނޑަކުން ނިވާކޮށްފައި އެއޮތީ ހަމަ ނޫރާ ހެއްޔެވެ. ނޫރާ ހަމަ މަރުވީ ހެއްޔެވެ؟ އަހަރެން ދޫކޮށްފަ ދިޔައީ ހެއްޔެވެ؟ ތުރުތުރު އަޅަމުން އަހަރެން ނޫރާގެ މޫނުމަތިން ފޮތިގަނޑު ނެގީމެވެ. ސުބުހާނަﷲ އެވެ. މަގޭ ނޫރާ އެއޮތީ ހަމަ މަރުވެފައެވެ. އަހަންނަށް ނޫރާގެ ގައިގާ އޮޅުލައި ގަނެވުނެވެ. ނޫރާއެވެ. ނުދާށެވެ. އަންނާށެވެ. އަހަރެން އެކަނި ނުކުރާށެވެ. ނޫރާއެވެ. ތިޔައީ އަހަރެންގެ ދިރިހުރުމެވެ. އަހަރެންގެ ވިންދެވެ. އަހަރެންގެ ނޭވާއެވެ. ނޫރާއާ ނުލާ އަހަރެން ދިރިއުޅޭނީ ކިހިނެތް ހެއްޔެވެ؟ ކުޑަކުޑަ ތުއްތު ތުއްތު ދަރިފުޅަށް އަހަންނަށް ބަލާލެވުނެވެ. ނޫރާއެވެ. މި މައުސޫމު ދަރިފުޅަށް ތިޔަހެން ނުހަދާށެވެ. މިޒިންމާ އަހަރެން ނަގާނީ ކިހިނެތް ހެއްޔެވެ؟ މިތުއްތު ދަރިފުޅުގެ މަންމައާ ނުލާ އެދަރިފުޅަށް އުޅެވިދާނެ ހެއްޔެވެ؟ ނޫރާއެވެ. ތިޔަހެން ނުހަދާށެވެ. އާދޭސް ކުރަމެވެ. މަރުނުވާށެވެ. އަހަރެމެން ދޫކޮށްފައި ތިޔަހެން ނުދާށެވެ. އެދަރިފުޅަށް އިހުމާލެއް ވެވިދާނެއެވެ. މީ ވަރަށް ބިޒީ ބައްޕައެކެވެ. ނޫރާއެވެ. ނޫރާއެވެ. ނޫރާއެވެ. ޑޮކްޓަރާ އަމާންވެގެން އަހަރެން އެތަނުން ދުރުކުރިއެވެ.\nނޫރާގެ ކަށުކަމާކެމީގެ އެންމެހައި ކަންތައްތައް ނިމިއްޖެއެވެ. އަހަންނަށް އިނދެވުނީ ގަނޑުވެފަ ކަމެއް ހޭބުއްދި ފިލާފަކަމެއް ނޭނގެއެވެ. އެނގޭ ކަމަކީ އަޑުތަކެއް އިވި މީހުން އުޅޭ ނޫޅޭ ކަމެވެ. ކުރާކަމެއް ނޭނގެއެވެ. ” ނޫރާގެ މޫނު އަޅަންވެއްޖެ ” އަމާންގެ އެޖުމްލަ އަހަންނަށް އަޑު އިވުނީ ބާވައެވެ. އަހަންނަށް ކުއްލިއަކަށް ތެދުވެވުނެވެ. ނޫރާއޮތް ދިމާއަށް ހިނގައިގަނެވުނެވެ. ނޫރާގެ އެމައުސޫމު މޫނަށް ކަޅިޖަހާ ނުލާ ބަލަން ހުރެވުނެވެ. ދެލޮލުން ފައިބަމުން ދިޔަ ކަރުނަތައް އަހަރެން ލައިގެންހުރި މަޑުނޫކުލައިގެ ގަމީސް ތެއްމަމުން ދިޔައެވެ. ވަރަށް ހިތްވަރުކޮށްފަ ނޫރާގެ މޫނުގައި ބޮސް ދިނީމެވެ. އެއަށް ފަހު ނޫރާގެ މޫނު އަޅައިފިއެވެ. އަބަދަށްޓަކައި ފަޔާގެ ނޫރާ ދިޔައީއެވެ. މުޅިން އެހެން ޢާލަމަކަށެވެ. ދާއިމީ ގޮވައްޗަކަށެވެ. ޔާ ﷲ ނޫރާއަށް ސުވަރުގޭގެ ދާއިމީ ނިޢުމަތް ދެއްވާ ފާނދޭއެވެ. ކިޔުންތެރިންވެސް ނޫރާއަށް ހެޔޮދުޢާ ކޮށްލަދޭށެވެ.\nނޫރާ ވަޅުލުމުގެ ހުރިހާ ކަމެއްވެސް ނިމިއްޖެއެވެ. ހުރިހާ ކަމެއްވެސް ހަމަޖެއްސީ އަމާންއެވެ. ކިޔުންތެރިންނޭވެ. ހަގީގީ ރައްޓެހިންނަކީ ތިމާއަށް ބޮޑުކަމެއް ޖެހޭ ދުވަހު އެހީތެރިވާ މީހާއެވެ. އެކަން ދަންނާށެވެ.\nދަރިފުޅުގެ ޢުމުރުން7ދުވަސް ވީއެވެ. ނަން ކިޔަން ވެއްޖެއެވެ. ދަރިފުޅަށް ކިޔާނީ ކޮންނަމެއް ހެއްޔެވެ. އަމާނަށް ގުޅީމެވެ. އަމާން އަތުވެއްޖެއެވެ. ނަމަކާމެދު ވިސްނަން ފެށީމެވެ. އަހަރެން ދީފާނަން ރީތި ނަމެއް، އަމާން ބުންޏެވެ. ރަނާ ،،، ރަނާ ހުސެއިން ފަޔާޒް، ލޯބިންވެސް ކިޔާނީ ރަނާ،،، ރީއްޗެއްނޫންތަ، އެނަން އަހަންނަށް ވަރަށް ކަމުދިޔައެވެ. ވަރަށް ރީތިވިއެވެ. އަދި ވަގުތުން އެނަން ކިޔަން އެއްބަސް ވެވުނެވެ. ނަންކިޔުމުގެ ހުރިހާ ކަމެއްވެސް ދިޔައީ ވަރަށް ފުރިހަމަ ކޮށެވެ.\nދަރިފުޅުގެ7ވަނަ އުފަންދުވަސް ކުލަގަދަކޮށް ފާހަގަކޮށްދިނީމެވެ. އަދި އަހަރެންވެސް މަޑުމަޑުން މަސައްކަތައިގެން މަޝްޢޫލުވެގެން އުޅެން ފެށީމެވެ. އޮފީހަށްދާން ފެށީމެވެ. ދަރިފުޅުގެ ކަންކަން ބަލަހައްޓަމުން އައީ މަންމައެވެ. އަދި ގޭގައި ގެންގުޅޭ އައިންތުއެވެ.\n2014 ވަނަ އަހަރުގެ ދެވަނަޓާރމްގެ ދުވަސްތަކުން ދުވަހެކެވެ. އިންޓަރހައުސް 8 ވަނަ މަދަޙަ މުބާރާތް އޮތް ދުވަހެވެ. މަދަޙަ މުބާރާތަށް ޕްރެކްޓީސް ފެށުނީއްސުރެ ދަރިފުޅު ބުނަމުން ދިޔައީ ދަރިފުޅު މަދަޙަކިޔާތަނަށް އަހަރެން ދިއުމަށެވެ. އަހަރެން ވަޢުދު ވީމެވެ. ނަމަވެސް ކަންދިމާކުރި ގޮތުން އެދުވަހު ދަރިފުޅު މަދަޙަ ކިޔާކަމެއް އެއްގޮތަކަށްވެސް ހަނދާނެއް ނެތެވެ. އޮފީހުގެ ފަރާތުން ސާރވޭއަކަށް ރަށުތެރޭގައި އުޅެން ޖެހިގެނެވެ. ހަވީރު ގެއަށް އައިއިރު ދަރިފުޅު އިނީ ވަރަށް ދެރަވެފައެވެ. ” ދަރިފުޅު ބައްޕި ވަރަށް ސޮރީ” ބައްޕިއަށް މާފުކުރޭ،، ދަރިފުޅު ބޮޑާހާކަން ފެށިއެވެ. ބައްޕި އަބަދުވެސް ބުނާނެ އަންނާނަމޭ އެކަމަކު އެއްފަހަރު ވެސް ރަނާގެ އެއްވެސް މީޓިން އަކަށްވެސް މުބާރާތަކަށް ބައްޕިއެއް ނާދޭ،،، ދަރިފުޅު އެ ޖުމްލަތައް ތޫނު ޚަންޖަރެއްފަދައިން އަހަރެންގެ ހިތަށް ހެރެމުން ދިޔައެވެ. އެކިކަހަލަ ވާހަކަދައްކައިގެން ދަރިފުޅު ހިތްހަމަ ޖައްސައިދެވޭތޯ މަސައްކަތް ކުރީމެވެ.\nއެއަހަރުގެ ރިޕޯޓްފޮތް ދިނުމުގެ ޖަލްސާއެވެ. ދަރިފުޅު ސްކޫލަށް ދިއުމުގެ ކުރިން ދަރިފުޅާއެކު ދާން ވަޢުދުވީމެވެ. ގެއިން ނުކުމެ ނުކުމެ ހުއްޓާ އައީ ފޯނެކެވެ. ކޮންމެހެން އޮފީހަށް ދާންޖެހިއްޖެއެވެ. ވަގުތުން އަމާނަށް ގުޅީމެވެ. ދަރިފުޅާއެކު ދިއުމަށް ބުނީމެވެ. އޮފީހުގެ މަސައްކަތް ދޫކޮށްލާފަ ދަރިފުޅާއެކު ދިއުމަށް އަމާން އެދުނެވެ. ނަމަވެސް މަސައްކަތުގެ މުޙިއްމުކަމުން އަހަރެން އެކަމަށް އިންކާރުކުރުމުން އަމާން ދިޔައެވެ. ދެގަޑިއިރެއްހާ ފަހުން އަމާންގެ މެސެޖެއް ލިބުނެވެ. ؛؛ މުޅިޕްރައިމަރީން އެއްވަނަ ރަނާ ހުސެއިން ފަޔާޒް ” މަރުޙަބާ ، އެ މެސެޖްކިޔާލެވުމުން ކުޑަވަގުތުކޮޅަކަށް އަހަރެންގެ ނޭވާ ހުއްޓުނު ކަހަލައެވެ. ވީ އުފަލެއްގެ ބޮޑުކަމުންނެވެ. އެދަރިފުޅުގެ ފޮތްތައް ބަލާލާނެ އަވައްޖެއްވެސް ނުވާއިރު އެދަރިފުޅު ކިހާ މަސައްކަތެއް އެބަކުރޭހެއްޔެވެ. އަހަންނަށް ރޮވުނެވެ.\n” ބައްޕީ ދެން ތެދުވެބަލަ ” މިހާރު ސެވަން ވަނީއޭ” ސިއްސައިގެންގޮސް އަހަންނަށް ހޭލެވުނެވެ. އެއަޑު މީގެ އެތައް ދުވަހެއް ކުރިން ނޫރާވެސް އަހަންނަށް އިއްވިއެވެ. ދެމައިންގެ އަޑުވެސް ހާދަ ވައްތަރެވެ. އަހަރެން ލޯހުޅުވާލުމުން ދަރިފުޅު ބުންޏެވެ. ބައްޕި ބިޒީކަމުން ދޯ އިއްޔެ ރަނާގެ ރިޕޯޓްފޯމް ދޭތަނަށް ނާދެވުނީ…. އޯކޭ ބައްޕީ،،، ހިނގާ މިއަދު ރަނާ ގޮވައިގެން މޫދަށްދާން،،،،، އަހަރެން އަވަސް އަވަހަށް ދަރިފުޅު މެޔާލާ ބޮނޑިކޮށްލީމެވެ. އަދި އައިންތު ދައްތަ ގާތު ބުނެގެން މޫދަށް ދާން ރެޑީވާށޭ ބުނީމެވެ. ހުކުރު ދުވަހަށް ވީތީ ދެވޭނެ ކަމުގެ ޔަގީންކަން އެބައޮތެވެ.\nފާޚާނާއަށް ވަދެ ނުކުތްއިރު ބޮސް ތިންފަހަރު ގުޅާފަ އޮތެވެ. މިނިސްޓްރީގެ ބަޔަކު އަންނަނީއެވެ. އެމީހުން އިސްތިޤުބާލު ކުރަން ކޮންމެހެން ވެސް ދާންޖެހުނީއެވެ. ދަރިފުޅުގާތު ތައްޔާރުވާށޭ ބައްޕި އެބަ އަންނަމޭ ކިޔާފަ އަހަރެން ދިޔައީ އޮފީހަށެވެ. މިނިސްޓްރީގެ މީހުންގެ ކަންކަމުގަ އުޅެންހަދައިގެން ވަގުތު ދިޔަ ގޮތެއްވެސް ނޭނގުނެވެ. ފެނުނީ ގަޑިން ބާރަ ޖަހަނިކޮށެވެ. ވަރަށް ދެރަވިއެވެ. ދަރިފުޅު މަތިން ހަނދާންވީމައެވެ. ގެއަށްދާންވެސް ދެރަވިއެވެ.\nޖެހިގެން އައިދުވަހު މެންދުރުފަހު ދަރިފުޅު ގޮވައިގެން ބުރެއްޖަހާލަން ދިޔައީ ދަރިފުޅު އުފާކޮށްލާށެވެ. ރަށްވަށައިގެން ދުއްވާލުމަށް ފަހު އަތިރިމަތީގައި ހުރި ނައިނާ ކެފޭއަށް ވަނީ ދަރިފުޅަށް އައިސްކްރީމެއް ގަނެދޭށެވެ. ދަރިފުޅު އައިސްކްރީމް ބޯންފެށިތަނާ އަހަންނަށް އޮފީހުން ގުޅިއެވެ. ވަރަށް އަވަހަށް އޮފީހަށް ދާންޖެހުނެވެ. މިއޮއްހުރިހާ ދުވަހުން ދަރިފުޅު ގޮވައިގެން އަންނައިރަށް ދާންޖެހުނީއެވެ. ދަރިފުޅު ގޮވައިގެން އަވަސް އަވަހަށް ގެއަށްދާން ނައްޓާލީމެވެ. ގޭކުރިމަތީގައި ދަރިފުޅު ބެހެއްޓުމަށް ފަހު އަވަހަށް އެތެރެއަށް ދާށޭ ކިޔާފައި އަހަރެން މިސްރާބު ޖެހީ އޮފީހާ ދިމާއަށެވެ. އޮފީހަށްގޮސް ވަންތަނުން ބޮސް އަހަންނަށް މަރުޙަބާ ކިއެވެ. ” ކިހިނެއްތޯ ވީ….!2އަހަރު ދުވަހަށް އޮސްޓްރޭލިއާއިން ކޯހެއް ފަޔާޒަށް،،، ސީރިއަސްކޮށްތޯ؟ ގަބޫލުކުރަން ދަތިވެގެން އަހަރެން އަހާލީމެވެ. މާދަމާ މާލެފުރަންޖެހޭނެ…….. ދެން އެންމެ ރަނގަޅު ގެއަށް ދިޔަސް…..އަހަރެން ވަރަށް އުފަލުން ގެއަށް ދިޔައީމެވެ.\nދަރިފުޅު ފެނުމާއެކު އޮޅުލައިގަތީމެވެ. ދަރިފުޅޫ ބައްޕިއަށް ކޯހެއްލިބުނީ،،،،، އޮސްޓްރޭލިއާއަށް ދަނީ ދެއަހަރަށް ،،،،، އަހަރެން އެހެން ބުނުމާއެކު ދަރިފުޅު ހިމޭން ވިއެވެ. ކަރުނުން ދެލޯ ފޯވިއެވެ. ރަނާ ދޫކޮށްލާފަ ބައްޕި ދަނީތަ،،،،،، އެހިސާބުން އަހަރެންވީ އުފާވެސް ނެތި ހިނގައްޖެއެވެ. ތެދެކެވެ. އަހަރެން ދާން މިއުޅެނީ އެ ތުއްތު ތުއްތު ދަރިފުޅު އެކަނި ކޮށްލާފައެވެ. މީ ކޮންކަހަލަ ބައްޕައެއް ހެއްޔެވެ. ދަރިފުޅު ގެނެސް މެޔާލައި ބޮނޑިކޮށްލީމެވެ. ” ބައްޕި ނޫޅެމޭ ދަރިފުޅު ދޫކޮށްލާފަ ދާކަށް،،، ބައްޕި ބުނީ ކޯސް ލިބުން ވާހަކަ، ބައްޕި ކިހިނެއް ދަރިފުޅު ދޫކޮށްލާފަ ދާނީ…. ފްލައިޓަށް އަރައިގެން ދާނީ،،،،،، އެއީ ކޮއްކޮ އެހެން ބުނިއެއްޗެއް ނޫނޭ ބައްޕީ ،، ބައްޕި ދާންވާނެ ،، ކޮއްކޮ ހުންނާނީ އައިތު ދައްތަ ގާތުގަ،،، ބަސްއަހާނަމޭ ޕްލީޒް ބައްޕީ ދާންވާނެ،،، އެކަމަކު ބައްޕިވާނެ ކޮންމެ ދުވަހަކު ރަނާއާ ގުޅަން….އަހަންނަށް ބާރަށް ރޮއިގަނެވުނެވެ. އެދަރިފުޅުގެ އެހުރީ ކޮންކަހަލަ ތޫނުފިލިކަމެއް ހެއްޔެވެ؟ އެއީ އަޖައިބެއް ކަހަލަ ދަރިއެކެވެ.\nޖެހިގެން އައިދުވަހު އޮސްޓްރޭލިއާއަށް ފުރުމަށްޓަކައި އަހަރެން މާލެދާން ފުރީމެވެ. އަހަރެންގެ ޙަޔާތުގަ އެހާ ދެރަވި ދުވަހެއް ނާދެއެވެ.7އަހަރުގެ އެދަރިފުޅު ދޫކޮށްލާފަ ދާންޖެހުނީމައެއް ނޫނެވެ. އެދަރިފުޅު ދެއްކި ވާހަކައިންނެވެ. ކޮޓަރިން ނުކުމެ ނުކުމެ ހުއްޓާ ގޮވާލިއެވެ. އަދި އަހަރެންގެ ގައިގާ ބައްދައިގަނެ ކިޔަންފެށިއެވެ. ” ބައްޕީ މޮޅަށް ކިޔަވައްޗޭ،،،،، ނަމާދުކުރައްޗޭ،،، ގޯސްކޮށް ނޫޅެއްޗޭ،،،، ރަނާއަށް ގުޅައްޗޭ ، ދަރިފުޅު މެޔާލައި ބޮނޑިކޮށްލާފައި އަހަންނަށްވެސް ބާރަށް ރޮއިގަނެވުނެވެ.\nއަހަރެން އޮސްޓްރޭލިއާއަށް ފުރައިފީމެވެ. ކިޔުންތެރިންނޭވެ. އަޑުއެހުންތެރިންގެ ހިތުގައި މިހާރު ސުވާލު އުފެދޭނެއެވެ. އަމާން ކޮބާހެއްޔެވެ؟ އޭނާގެ ވާހަކަ ނުދައްކަނީ ހެއްޔެވެ. އެނގޭހެއްޔެވެ. އަމާން އަށް ލީނާ ލިބުނީއެވެ. އެހެން ހުރިހާ ކަމެއްގެ މަތިން އަމާން ހަނދާން ނެތުނީއެވެ. އަހަރެން މެސެޖެއް ކުރިޔަސް މިހާރު އަމާން އެއަށް ޖަވާބު ދޭން ބޭނުން ނުވާކަމަށް ބުންޏެވެ. ކުރާނެ ކަމެއްނެތެވެ. ފަޔާގެ ހިތް ހަމަ އަމާނަށްޓަކައި އެންމެ ކުރިއެކޭވެސް އެއްގޮތެވެ.\nދެއަހަރުކޮށްފައި އަހަރެން އޮސްޓްރޭލިއާއިން އައީމެވެ. ޖެހިގެން އައި ދުވަހު ރަށަށް ފުރީމެވެ. ޖެޓީއަށް ފެރީ ކައިރި ކޮށްލުމުން އަހަރެން އަޖައިބު ވިއެވެ. އަހަންނަށް ފެނުނީ ގަބޫލުކުރަން ދަތި މަންޒަރެކެވެ. އަހަރެންގެ ދަރިފުޅުގެ އަތުގަ ހިފައިގެން ހުރީ އަމާންއެވެ. އަހަރެން ވަރަށް އުފާވިއެވެ. އަހަރެން ފޭބުމާއެކު ދަރިފުޅުއައިސް އޮޅުލަައިގަތެވެ. އަހަރެން އަމާންއަކާ ވާހަކައެއް ނުދައްކަމެވެ. އަހަރެން ހިނގައިގަންނަށް އުޅެނިކޮށް އަމާން އަތްދިއްކޮށްލީ ސަލާމްކުރާށެވެ. ކަންތައް ކުރެވުނު ގޮތުން މަޢާފަށް އެދުނެވެ. ކެނިޑިފައިވާ ރަޙްމަތްތެރިކަން އަލުން ލިބުމުން އަހަރެންވެސް ވަރަށް އުފާވިއެވެ.\nދުވަސްތައް ތޮށަލިދުޅަޔަށް ދެއެވެ. މިއަދަކީ ދަރިފުޅުގެ ސާނަވީ މަރުޙަލާނިމި ނަތީޖާ އަންނަ ދުވަހެވެ. ދަރިފުޅު ބޮޑުވީއެވެ. ދަރިފުޅު އެހުރީ ހަމަ ނޫރާގެ ގޮތުގައެވެ. ބައެއް މީހުނަށް އޮޅެންވެސް އޮޅޭނެއެވެ. އެހާވެސް ވައްތެރެވެ. ދަރިފުޅު ބޭނުންވީ ނަތީޖާބަލާ އަހަންނާއެކު ސްކޫލަށް ދާށެވެ. ކަންދިމާކުރިގޮތުން އަހަންނަށް ނުދެވުނީއެވެ. އަހަރެން އޮފީހުގައި އުޅެނިކޮށް ފޯނަށް އައީ މެސެޖެކެވެ. ބަލާލުމާއެކު ގައިން ހީބިހިނަގައި ގަތެވެ. ރަނާ ކިޔެވި ހުރިހާ މާއްދާއަކުންވެސް ގެނެސްފައިވަނީ ” އޭ ” ގްރޭޑެވެ. އަހަންނަށް އުފަލުން ނަށައިގަނެވުނެވެ. ވަގުތުން ދަރިފުޅުގާތަށް ދިޔުމަށްޓަކައި ސައިކަލަށްއަރާ ދުއްވާލީމެވެ. ގެއަށް ވަދެވުމާއެކު ދަރިފުޅު އަހަންނާ ދިމާއަށް ފެންކަޅިވެފައިވާ ދެލޮލުން ބަލައިލިއެވެ. އެމޫނުގައި ވަނީ މާޔޫސްކަމާ ހިތްދަތިކަމެވެ. ބައްޕީ ރަނާ …. ރަނާ….. ދަރިފުޅަކަށް އެއްވެސް އެއްޗެއް ނުބުނެވުނެވެ. އަރިއަޅާލައިގެން ވެއްޓުނީއެވެ. އަހަންނަށް ހަޅޭލަވައިގަނެވުނެވެ. އަމާން އައިނައިތަނެއްވެސް ނޭނގެއެވެ. ފެނުނީ ރަނާގެ ގައިގާ ހިފާ އަހަންނާއެކު ސޯފާއަށްލީތަނެވެ. އެތައްއިރެއްވަންދެން މަސައްކަތް ކުރިފަހުން ދަރިފުޅު ލޯ ހުޅުވާލިއެވެ. އަހަންނަށް ބާރަށް ރޮއިގަނެވުނެވެ. ދަރިފުޅާ ދަރިފުޅަށް ކިހިނެއްވީ،،،، ނޭނގެ ބައްޕީ ބޮލަށް އެނބުރުން އަރަނީ ….. ދަރިފުޅަށް ކާންދީފައި ކޮޓަރީގައި އަރާމްކޮށްލަން ބޭއްވީމެވެ. އަދި ދަރިފުޅަށް އެހެން ދިމާވި ސަބަބަކީ އަހަރެން ކަމުގައި އަމިއްލައަށް ޔަގީންކުރީމެވެ.\nދެހަފުތާފަހެވެ. މިހާރަކަށްއައިސް ދަރިފުޅު އަބަދުވެސް އުޅެނީ ބަލިވެއެވެ. އެކަމަކު އަހަރެންގާތު ނުބުނާން ވެގެން ވަރަށް މަސައްކަތް ކުރެއެވެ. މިރެއަކީ ސްކޫލްގެ ޕްރައިޒްޑޭ ބާއްވާ ރެއެެވެ. ދަރިފުޅާއެކު ދިޔުމަށް އަހަރެން އައީ މާކުރިންވެސް ތައްޔާރުވަމުންނެވެ. ހެނދުނު އޮފީހަށްގޮސް މަސައްކަތުގައި އަވަދިނެތި އުޅުނީ ރޭގަނޑު ހުސްކުރާށެވެ. މަސައްކަތުގައި އުޅެނިކޮށް ބޮސް ވިދާޅުވީ އޮފީހުގެ ތިޖޫރީއަށް ޖެހުނު މައްސަލަ ޙައްލުކުރުމަށް މިއަދު 12ގެ ފެރީން މާލެދިއުމަށެވެ. ފައިސާ ބަލަހައްޓަނީ އަހަންނެވެ. ދެން ހަދާނީ ކިހިނެއް ހެއްޔެވެ. އެއްކޮޅުން މަގޭ ދަރިފުޅެވެ. އަނެއްކޮޅުން ޖާނު ދެމުން އަންނަ ވަޒީފާއެވެ. ކޮންމެއަކަސް ދަތުރު ކެންސަލްކުރެވޭނެ އެއްވެސް ގޮތެއްނެތެވެ. ވަގުތުން އަމާންއާ ގުޅާ ކަންތަންވީގޮތް ކިޔައި ދިނީމެވެ. އަދި ދަރިފުޅާއެކު ދިއުމަށް ބުނީމެވެ. އަހަރެން މާލެ އައީ ދަރިފުޅުގާތު ނުވެސް ބުނެއެވެ. ބުނާނެ ހިތްވަރެއް ، ގޮތެއް އަހަންނަކަށް ނޭނގުނެވެ.\nޖަލްސާ ފެށިއްޖެއެވެ. އެކިއެކި އައިޓަމްތައް ފުރިހަމަވަމުން ގޮސް ދެން އޮތީ އެންމެ ޝަރަފުވެރި ވަނައެވެ. ” ބެސްޓްއޯލްރައުންޑް ” އެވެ. އެނައުންސް ކުރިފަރާތުން އެ އިއުލާން ކުރީއެވެ. ބެސްޓްއޯލްރައުންޑެވެ. އާއެކެވެ. ދެވަނަ ނަމެއް ނޫނެެވެ. ރަނާ ހުސެއިން ފަޔާޒެވެ. މުޅި ހޯލްތެރޭގައި އަތްޖަަހަނީއެވެ. މަޑު ހިނގުމެއްގައި ރަނާ ހިނގަމުން ދެއެވެ. ދެވުނީ ވަކި ހިސާބަކަށެވެ. އަރިއަޅާލައިގެން ވެއްޓުނީއެވެ. އެންމެންނަށް ލިބުނީ ކުއްލި ހައިރާން ކަމެކެވެ. އެއްބަޔަކު ރަނާ ނަގައިގަނެގެން ގެންދަނީއެވެ. އެންމެ ގާތުގައި ހުރީ އަމާނެވެ. ރަނާ ގެންދެވުނީ ހޮސްޕިޓަލަށެވެ. އެމެޖެންސީކޮށް ރަނާ ބަލަން ފެށިއެވެ. 15 ވަރަކަށް މިނެޓްފަހުން ޑޮކްޓަރު ނުކުމެއްޖެއެވެ. ކެތްމަދުވެފައިވާ އަމާންގޮސް ޑޮކްޓަރުގެ ކުރިމައްޗަށް ހުއްޓުނެވެ. ” އައި އެމް ސޮރީ ޝީ އިޒް ޑެޑް،، އޭނާ ވަނީ މަރުވެފަ،،، އަމާން ހަޅޭލަވާގަތެވެ. ހިތަށްލިބުު ގެއްލުމަކާ ގުޅިގެން ހިތްހުއްޓުނީކަމަށް ބެލެވެނީ،،،، ހަޓްޕޭޝަންޓެއްތަ،،،، އަމާނަށް އެއްވެސް އެއްޗެއް ނުބުނެވުނެވެ. ފަޔާޒަށް ގުޅިއެވެ. އެކަމަކު އެވާހަކަ ބުނާނީ ކިހިނެއް ހެއްޔެވެ. އަމާން ވަރަށް ހިތްވަރު ކުރިއެވެ. ” ހަލޯ އަމާން ކޮބާ ދަރިފުޅުތަ ބެސްޓްއޯލްރައުންޑް،،، މަށަށް މާކުރިންވެސް ޔަޤީންވިއޭ،،، ތޭންކްސް އިނގޭ ވަރަށް އަމާންގެ ޚިދުމަތްތައް އަހަރެން ހަނދާން ނައްތައެއް ނުލާނަން….. ކޮބާ ރަނާ ދީބަލަ އޭނަ އަތަށް ފޯނު،،،،، ފަޔާ ،،، ފަޔާ،،، ރަނާ،،،، ރަނާ،،،،، ރަނާ،،،،، މަރު…. މަރު،،،، ފަޔާޒް ރަނާ މަރުވެއްޖެ، އަހަރެމެން އެންމެ ދޫކޮށްލާފަ އޭނާގެ މަންމަގާތަށް ހިނގައްޖެ،،، ކަންވީގޮތް ފަށްޗަކަށް އަމާން އަމުނާލިއެވެ. އެކޮޅުން އެއްވެސް އެއްޗެކޭ ނުބުންޏެވެ. ފަޔާޒް … ފަޔާޒް،،،، އެކޮޅުން އިވެނީ ފަޔާޒް ރޯއަޑެވެ. ބާރަށެވެ. އަޑުން އަޑުނަގައެވެ. ދަރިފުޅާ ރަނާ ،،،،، ދަރިފުޅާ ބައްޕިއަށް މާފުކުރޭ…… ދަރިފުޅާ…… އަމާން މަގޭ ދަރިފުޅުކޮބާ ،،،،، ބުނެބަލަ ބައްޕި އެބަދަމޭ އެހަށް މަޑުކުރާށޭ،،،، ޕްލީޒް އަމާން،،،، ދެންވެސް އިވުނީ ފަޔާޒް ރޯންފެށި އަޑެވެ. ފޯން ބާޢްވަމުން ފަޔާޒް ބުނެލި އަޑު އިވުނެވެ. ” ދަރިފުޅާއެވެ. ބައްޕިއަށް މާފުކުރާށެވެ. ބައްޕި ހަމަ ބިޒީއެވެ.\nކުރު ވާހަކަކުރުވާހަކަ މުބާރާތްއޭއޯ ކުރުވާހަކަ މުބާރާތް 1443\nއޭޕްރީލް 14, 2022


Gaza Ah Hamalaadhee, Inthihaab Laskuran Netanyahu Masaiykaiy Kohfi - Vaguthu\nކޮރޯނާވައިރަސްގެ ފަހުގެ މައުލޫމާތު - 12 ގަޑިއިރު ކުރިން\nޣައްޒާ އަށް ހަމަލާދީ، އިންތިޚާބު ލަސްކުރަން ނަތަންޔާހޫ މަސައްކަތްކޮށްފި\n4 މަސް ކުރިން ( ސެޕްޓެމްބަރު 16, 2019 )\nއިސްރާއީލްގައި މާދަމާ އޮންނަ އާއްމު އިންތިޚާބު ކާމިޔާބު ނުކުރެވިދާނެ ކަމަށް އިސްރާއީލްގެ ހަރުކަށި ބޮޑުވަޒީރު ބެންޔަމިން ނަތަންޔާހޫ އަށް ގަބޫލު ކުރެވުމުން އިންތިޚާބު ލަސްކުރުމުގެ މަޤުޞަދުގައި ޣައްޒާއާއި ދެކޮޅަށް ހަނގުރާމައެއް ފަށަން މަސައްކަތް ކޮށްފިއެވެ.\nއިސްރާއީލްގެ ޤާނޫނުތައް ބުނާ ގޮތުން ހަނގުރާމައިގެ ހާލަތުގައި އިންތިޚާބު ލަސްކުރެވިދާނެއެވެ. އެހެންކަމުން ނަތަންޔާހޫ މިއަދު މަސައްކަތް ކުރީ ކުއްލިއަކަށް ޣައްޒާ އާއި ދެކޮޅަށް ހަނގުރާމަ ފަށާށެވެ. ނަމަވެސް އެކަން މިއަދު ނުކުރެވުނީ އިސްރާއީލްގެ ބަންޑާރަނައިބު އެކަމަށް ދެކޮޅު ހެދުމުންނެވެ.\nއިސްރާއީލްގެ މީޑިއާތަކުން ބުނާ ގޮތުގައި މިއަދު ހަނގުރާމަ ފަށަން ނަތަންޔާހޫ ނިންމުމުން އިސްރާއީލްގެ ބަންޑާރަނައިބު އަވިޗާއީ މެންޑެލްބްލިޓް ވަނީ ގައުމީ ސަލާމަތާއި ބެހޭ ކެބިނެޓްގެ ބައްދަލުވުމުން ފާސްނުކޮށް ހަނގުރާމަ ނުފެށޭނެ ކަމަށް ލަފާދީފައެވެ.\nގައުމީ ސަލާމަތާއި ބެހޭ ކެބިނެޓުން ހަނގުރާމަ ފަށަން ރުހުން ނުލިބޭނެކަން އެނގޭތީ ހަނގުރާމަ ފެށުމުގެ މައްސަލަ ނަތަންޔާހޫ ކެބިނެޓަށް ހުށަހަޅަފައެއް ނުވެއެވެ.\nހަނގުރާމަ ފަށައިގެން އިންތިޚާބު ލަސްކުރަން ނަތަންޔާހޫ މަސައްކަތް ކުރާތީ އިސްރާއީލްގެ އިދިކޮޅު ފަރާތްތަކުން ގެންދަނީ އެކަމަށް ފާޑުކިޔަމުންނެވެ.\nނަތަންޔާހޫ އަށް ޤާނޫނު ހަދާ މަޖިލީހުގެ އަޣުލަބިއްޔަތު ގެއްލުމުން ބާއްވާ އާއްމު އިންތިޚާބަށް އިސްރާއީލް ތައްޔާރުވަމުން ދާއިރު، ކޮރަޕްޝަންގެ ތުހުމަތުތަކުގެ ސަބަބުން ނަތަންޔާހޫ އަށް އިންތިޚާބު ކާމިޔާބު ކުރެވިދާނެ ކަމުގެ ބިރު ވަނީ ބޮޑުވެފައެވެ.\nނަމަވެސް އިންތިޚާބު ކާމިޔާބު ކުރެވިއްޖެނަމަ ހުޅަނގު އައްސޭރީގެ ބޮޑު ސަރަހައްދެއް އިސްރާއީލްގެ ބާރުގެ ދަށަށް ގެންދާނެ ކަމަށް ނަތަންޔާހޫ މިދިޔަ ހަފްތާގައި ވައުދުވުމުން އިސްރާއީލް މީހުންގެ މެދުގައި ނަަތަންޔާހޫގެ މަގުބޫލްކަން ވަނީ ކޮންމެވެސް ވަރަކަށް އިތުރުވެފައި ކަމަށް މީޑިއާތަކުން ބުނެއެވެ.\nމުސްލިމުންގެ ގަބުރުސްތާނެއްގައި ގެދޮރު އަޅަން އިސްރާއީލްގެ ކޯޓަކުން ހުއްދަދީފި


Lankagai Thibi Dhivehinnah Thakethi Fonuvan Ethah Bayaku Q Ga - Vaguthu\nލަންކާގައި ތިބި ދިވެހިންނަށް ތަކެތި ފޮނުވަން އެތައް ބަޔަކު ކިއޫގައި\nލަންކާއަށް ތަކެތި ފޮނުވުމަށް މީހުން ކިއުގައި: ފޮޓޯ މަސީހު\nސްރީ ލަންކާގައި މިވަގުތު ތިބި ދިވެހިންނަށް ތަކެތި ފޮނުވުމަށް ފުރުސަތު ހުޅުވާލުމުން ލަންކާގައި ތިބި ފަރާތްތަކަށް ތަކެތި ފޯރުކޮށްދިނުމަށް އެތައް ބަޔަކު މާލެ ބޮޑު ބަސް ޓާމިނަލް ސަރަހައްދުގައި ކިއު ހަދައިފިއެވެ.\nކޮންމެ އާދީއްތަ ދުވަހަކު، ގައުމީ އެއާލައިން މޯލްޑިވިއަންގެ ފްލައިޓެއް ކާގޯ މުދާ ގެންނައުމަށްޓަކައި ލަންކާއަށް ދާއިރު އެ މަތިންދާ ބޯޓުގައި ތަކެތި ގެންދިއުމުގެ އިންތިޒާމު ވަނީ ހަމަޖައްސައިފައެވެ. އެގޮތުން ކޮންމެ އާއިލާއަކަށް ފޮނުވޭނީ 15 ކިލޯގެ ތަކެތި ކަމަށް ފޮރިން މިނިސްޓްރީން ވަނީ ބުނެފައެވެ.\nކޮންމެ ދަތުރެއްްގައިވެސް ތަކެތި ގެންދެވޭނީ ވަކި ވަރަކަށް ކަމަށްވާ އިރު، ތަކެގތި ގެންދިއުމަށް ހަމަޖެހިފައި ވަނީ އެކަމަށް އެދި ހުށަހެޅި ފޯމުތަކުގެ ތަރުތީބަށް ބަލައިގެންނެވެ.\nލަންކާ އަށް ފޮނުވޭ ތަކެތީގެ ތެރޭގައި ބޭހާއި، މަސް ދަޅު ކޭހާއި، ނޫޑްލްސް ކޭހާއި، ރިހާކުރު ފަދަ ތަކެތި ފާހަގަކޮށްލެވެއެވެ. އަދި ފައިސާ އާއި ރޯމަސް، ކޭކު އަދި މޭވާ އާއި ތަރުކާރީ ފަދަ ތަކެތި މިތަކެތީގެ ތެރޭގައި ނުފޮނުވެއެވެ.\nދުނިޔޭގައި ހަލުވި ކަމާ އެކު ފެތުރެމުންދާ ކޮވިޑް19 އާ ގުޅިގެން ލަންކާ ފުރަބަންދުކޮށްފައި ވާތީ ލަންކާ އާއި ރާއްޖެއާ ދެމެދު ކުރާ ދަތުރުތައް ހުއްޓިފައިވާތީ ލަންކާގައި ދިރިއުޅޭ ދިވެހިންނަށް ތަކެތި ފޮނުވުމަށް ސަރުކާރުން މަގުފަހިކޮށްދީފައި ވަނީ ހަފްތާއަކު އެއް ފަހަރު މޯލްޑިވިއަންގެ ފަރާތުން ލަންކާ އަށް ކުރާ ކާގޯ ދަތުރުތަކުގައެވެ.\nއެގޮތުން ފުރަތަމަ ދަތުރުގައި ތަކެތި ގެންގޮސް ދިނުމަށް އެދި ހުށައެޅި މީހުންގެ ތެރެއިން ފުރުސަތު ލިބުނު މީހުންނަށް ފޮރިން މިނިސްޓްރީން ވަނީ މިއަދު މެންދުރު 13:00 ކުރިން ލަންކާ އަށް ފޮނުވަން އެދޭ ތަކެތި ގްރޭޓަ މާލޭ އޭރުއާ އަށް ގެންގޮސްދިނުމަސް އެދިފައެވެ.\nހެނދުނުން ފެށިގެން އެ ސަރަހައްދުގައި ބޮޑު ކިއުއެއް ހަދާފައި ވާއިރު، ކިއުގައި ގިނަ ވަގުތުތަކެއް ވަންދެން ކޮޅަށް ތިބެން ޖެހުމުން ބައެއް އާއްުންވަނީ އެކަމާއި މެދުގައި ހިތްހަމަ ނުޖެހުން ފާޅުކޮށްފައެވެ.\nއޭޕްރީލް 4, 2020 14:20\nބަލަ ފްލެޓް ފޯމުލާޏް2ރެއާއި2ވާ ވީމުތަ؟ މައްސަލައަކީ ކަންކަން ރާވާލާ އިރު ރައްޔިތުމީހާ އަށް ދިމާވާ ދައްޗަކަށް ނުބަލާނެ! ތިވެސް ގޭގަ އިންދެގެން އެކަމު ތިއެންމެނަށް ވުރެ ގިނައުން ތަކެތި ފޮނުވާ މީހުން ތިބޭބެ! ސޮރީ!! ބޭބޭފުޅުން! މާފްކުރައްވާ!\nއޭޕްރީލް 4, 2020 16:11\nއިންތިޒާމް ސަޅި، އަވީގަދޯ ، ވެރިންގެ ދަރިންނަށް ތަކެތި ފޮނުވަން ތިކިޔޫގައި ޖެހެން ކެރޭނެބާ!\nއޭޕްރީލް 4, 2020 21:09\nތިކިޔުހަދައިގެންއުޅޭއިރު ނަވާރަ ނާރާތަ ހަމައެކަނި މިސްކިތުގަ ޖަމާޢަތްހަދައިގެންތަ ނަވާރައަރަނީ


vnews - H1N1 aa gulhigen Club Maldives Cup ves faskoffi\nއެޗްވަންއެންވަންއާ ގުޅިގެން ކްލަބު މޯލްޑިވްސް ކަޕް ވެސް ފަސްކޮށްފި\nމިމަހު 30 ވަނަ ދުވަހު ފެށުމަށް ހަމަޖެހިފައިވާ ކްލަބު މޯލްޑިވްސް ކަޕް ފަސްކޮށްފި އެވެ.\nމިމުބާރާތް އިންތިޒާމް ކުރުމުގައި އިސް ކޮށް ހަރަކާތެރިވާ އޮފިޝަލަކު ބުނީ، މުބާރާތް ފަސްކުރީ ރާއްޖޭގައި ފެތުރެމުންދާ އިންފުލުއެންޒާ ވައިރަސް (އެޗްވަންއެންވަން) ރޯގާއާ ގުޅިގެން ކަމަށެވެ. ކުރިން މިމުބާރާތް ފަށަން އޮތީ މިމަހުގެ 30 ވަނަ ދުވަހު ކަމަށާއި އެހެން ނަަމަވެސް ދެން މުބާރާތް ފަށަން ނިންމާފައި ވަނީ އަންނަ މަހުގެ އަށް ވަނަ ދުވަހު ކަމަށް އޮފިޝަލް ބުންޏެވެ.\nމެދުކެނޑުމެއްނެތި ރާއްޖޭގައި ބާއްވަމުންދާ އެންމެ ބޮޑު ފުޓްސަލް މުބާރާތް ކަމަށްވާ ކްލަބު މޯލްޑިވްސް ކަޕްގައި މިއަހަރު 47 ޓީމް ވާދަ ކުރެއެވެ. އެއީ ފިރިހެން ބައިން ވާދަކުރާ 32 ޓީމްއާއި އަންހެން ބައިން ވާދަކުރާ 15 ޓީމެވެ.\nމިއަހަރުގެ މުބާރާތުގައި ވާދަކުރާ ފިރިހެން ބައިގެ މެޗް ތައް ކުޅުމަށް ހަމަޖެހިފައި ވަނީ 32 ޓީމް އަށް ގްރޫޕަކަށް ބަހާލައިގެންނެވެ. އަދި އަންހެން ބައިން ވާދަކުރާ 15 ޓީމްގެ މެޗްތައް ކުޅުމަށް ހަމަޖެހިފަިއ ވަނީ ތިން ގްރޫޕަކަށް ބަހާލައިގެންނެވެ.\nކްލަބު މޯލްޑިވްސް ކަޕްގެ ފިރިހެން ބައިން ވާދަކުރާ ޓީމް ތައް:\nގްރޫޕް އޭ- ހެލްތު ރެކްރިއޭޝަން ކްލަބު، މޯލްޑިވް ގޭސް، އެމްއޭސީއެލް، ޔުނައިޓެޑް ބީއެމްއެލް.\nގްރޫޕް ބީ- ޕްރިސަން ރެކްރިއޭޝަން ކްލަބު، ތައުލީމީ ގުޅުން، ދިވެހި ސިފައިންގެ ކްލަބު، މޯލްޑިވިއަން.\nގްރޫޕް ސީ- ކްލަބު އިމިގްރޭޝަން، އެސްޓީއޯ ރެކްރިއޭޝަން ކްލަބު، ކްލަބު ތިލަފުށި ކޯޕަރޭޝަން، އެލައިޑް.\nގްރޫޕް ޑީ- ކްލަބު އެމްޓީސީސީ، އެމްޑަބްލިޔުއެސްސީ، ޓީމް އެފްއެސްއެމް، އެމްޕީއެލް.\nގްރޫޕް އީ- އެމްއެންޔޫ ސްޓާފް ކްލަބު، ކްލަބު ވެމްކޯ، ކްލަބު އެމްއާރްޑީސީ، ސްޓެލްކޯ ރެކްރިއޭޝަން ކްލަބު.\nގްރޫޕް އެފް- ޓީމް ފެނަކަ، ޕޮލިސް ކްލަބު، އެޗްޕީއެސްއެން، މޯލްޑިވްސް މީޑިއާ ކްލަބު.\nގްރޫޕް ޖީ- ސިވިލް ކޯޓް، ޓީމް މެޑް، ކްލަބު އެމްވައިއެސް، ހައުސިން.\nގްރޫޕް އެޗް- ކްލަބު އެޗްޑީސީ، ކަސްޓަމް ރެކްރިއޭޝަން ކްލަބު، ހޯމް އެފެއާޒް ރެކްރިއޭޝަން ކްލަބު، ކްލަބު އާސަންދަ.\n18/30 ވިމެންސް ފުޓްސަލް ފިއެސްޓާގައި ވާދަކުރާ ޓީމްތައް:\nގްރޫޕް އޭ- ޓީމް ފެނަކަ، ދިވެހި ސިފައިންގެ ކްލަބު، ޓީމް އައިޖީއެމްއެޗް، ޓީމް ނަމްބާސް، ތައުލީމީ ގުޅުން.\nގްރޫޕް ބީ- އެމްއޭސީއެލް، ޕޮލިސް ކްލަބު، ފެހި ފަހި ކްލަބު، ޓީމް އޭޑަބްލިޔުއޭ، އުރީދޫ.\nގްރޫޕް ސީ- ކްލަބު އާސަންދަ، ކްލަބު އިމިގްރޭޝަން، އެމްޕީއެލް، އެސްޓީއޯ ރެކްރިއޭޝަން ކްލަބު، ސްޓެލްކޯ ރެކްރިއޭޝަން ކްލަބު.\nމިއަހަރުގެ މުބާރާތުގެ ހުރިހާ މެޗެއް ވެސް ކުޅުމަށް ހަމަޖެހިފަިއ ވަނީ މާފަންނު ވިލީފުލުސް ކުރިމަތީ އޮންނަ ވެލި ދަނޑުގައެވެ.


މާލެއަތޮޅު ގުރައިދޫ ފުޓްބޯޅަ ދަނޑު ރަސްމީކޮށް ހުޅުވުމުގެ ރަސްމިއްޔާތުގައި، ރައީސުލްޖުމްހޫރިއްޔާގެ ނައިބު ފައިޞަލް ނަސީމް ދެއްކެވި ވާހަކަފުޅު - The President's Office\nމާލެއަތޮޅު ގުރައިދޫ ފުޓްބޯޅަ ދަނޑު ރަސްމީކޮށް ހުޅުވުމުގެ ރަސްމިއްޔާތުގައި، ރައީސުލްޖުމްހޫރިއްޔާގެ ނައިބު ފައިޞަލް ނަސީމް ދެއްކެވި ވާހަކަފުޅު\n19 ޖޫން 2022، ރިފަރެންސް: SA/NRFN/2022/31\nއާދެ، އެންމެ ފުރަތަމަވެސް އަޅުގަނޑަށް މިއަދު މި މުހިންމު ކަންތައްތަކުގައި ބައިވެރިވެވޭތީ، އެކަމަށް ވަރަށް ބޮޑަށް އުފާކުރަން. އަޅުގަނޑަށް އެންމެ ބޮޑު އުފާވެރިކަމެއް ލިބުނީ ހުޅުވުމުގެ މި ރަސްމިއްޔާތުގައި އެންމެ ފުރަތަމަ މި ފެނިގެން ދިޔަ އައިޓަމުން. ސްކޫލް ކުދިން، ތުއްތު ކުދިން ވަތަނީ ލޯބި، ވަތަނީ ރޫޙުގައި އަޅުގަނޑުމެންނަށް އެ ހުށަހަޅައިދިން އެ އައިޓަމަކީ އެއީ އަޅުގަނޑު ދަންނަވާނީ ކުޅިވަރުގެ ތެރެއިންވެސް އަޅުގަނޑުމެން އެންމެ ބޮޑަށް އިސްކުރަންޖެހޭ ކަންތައްތަކޭ.\nއެނގިވަޑައިގަންނަވާނެ މި ސަރުކާރުން ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ވަރަށް ބޮޑު އިސްކަމެއް ދެއްވާ ކަމެއް، އަޅުގަނޑުމެންގެ ރައްޔިތުންގެ ދުޅަހެޔޮކަން އެއީ. ތުއްތުކުދިންގެ ދުޅަހެޔޮކަން. އަދި ހެލިފެލިވެ އުޅުމާއި ކުޅިވަރާއި މުނިފޫހިފިލުވާ މި ކަންތައްތަކަށް އިސްކަންދިނުން. އެގޮތުން ދެންމެ ޔޫތް މިނިސްޓަރ އެ ވިދާޅުވީ މި ސައިޒުގެ 40 ފުޓްބޯޅަ ދަނޑު މިހާތަނަށްވެސް ނިންމާފައިވާ ވާހަކަ.\nއަޅުގަނޑު ދަންނަވާލަން އޮތީ، އަޅުގަނޑުމެން އެބަޖެހެއޭ ކުޅިވަރަށްޓަކައި މުޅި މުޖުތަމަޢު ތެރޭގައި އެކުވެރިކަން ދައްކަން. އަޅުގަނޑުމެންނަށް ޤައުމުގައި ކުރިއަށް ދެވޭނީ އަޅުގަނޑުމެންގެ އޮތް އެކުވެރިކަމަކުން. އެއީ، އަޅުގަނޑުމެން އެންމެ އިސްކުރަންޖެހޭ ކަމަކީ.\nއަޅުގަނޑު ހަމަ ފާހަގަކޮށްލަން ބޭނުން، މިދިޔަ ދުވަސްތައް، އަހަރުތައް ވެގެންދިޔައީ ރާއްޖެއަށް ކުޅިވަރުގެ ދާއިރާއިން ދުވަހަކުވެސް ނުލިބޭފަދަ ރަން ވަނަތަކެއް އަޅުގަނޑުމެންނަށް ލިބިގެންދިޔަ ދުވަސްތަކަކަށް. އަޅުގަނޑު ހަނދާނަށް އާދޭ ހަމަ، ހަނދާން ނެތުނީކީ ނޫން އަޅުގަނޑުމެން ކުރިމަތީގައި މި ފެންނަ ލެޖެންޑުން. ރާއްޖޭގެ ކުރީގެ ފުޓްބޯޅަ ކުޅުންތެރިންވެސް ރާއްޖެއަށް ހޯދައިދީފައިވާ ރީތި ނަން.\nއަޅުގަނޑުގެ ވާހަކަކޮޅު ކުރުކޮށްލާނަން. މިއަދުގެ މި ވަގުތަކީ އެހާ ދިގު ވާހަކައެއް ދައްކަން އޮތް ވަގުތެއް ނޫން. އެހެންނަމަވެސް އަޅުގަނޑު ހަމަ ދަންނަވާލަން، ސްކޫލް ޙަޔާތުގައި ވަރަށް ކުޑައިރު އަޅުގަނޑުވެސް މި ގުރައިދުއަށް ވަރަށް ގިނަގިނައިން އައިސް، ގުރައިދޫގެ އޭރުގެ ފުޓްބޯޅަ ދަނޑުގައި އަޅުގަނޑު ކުޅުނިން. މިއަދު އިއްތިފާޤުން މި ލިބުނީ 20 ނަންބަރު. ހަމަ މި ނަންބަރު ޖަހައިގެން ގުރައިދޫގައި އަޅުގަނޑުގެ ސްކޫލް ދުވަސްވަރުގައި ކުޅުނީ. އެހެންވީމާ، އެ ހަނދާންތައް މިއަދު އަޅުގަނޑަށް އާދޭ. މީގެ ފަންސަވީހަކަށް އަހަރު، ތިރީހަކަށް އަހަރު ކުރީގެ ހަނދާންތައް އެއީ.\nވަރަށް ބޮޑަށް އުފާވެއްޖެ. ގުރައިދޫ ރައްޔިތުންނަކީ ވަރަށް ހެޔޮ، ވަރަށް ރަނގަޅު ބައެއް. ހުރިހާ ބޭފުޅުންނަށްވެސް ވަރަށް ބޮޑަށް ޝުކުރިއްޔާ. އަޅުގަނޑަށް މިކަމުގައި މިއަދު ބައިވެރިވެވުނީތީ އެކަމާ އުފާ ކުރަމުން އަދި މަރުޙޫމް ރައްޒާޤުގެ ފުރާނަފުޅަށް ސުވަރުގޭގެ ދާއިމީ ނިޢުމަތް ލެއްވުން އެދި ދުޢާކުރަމުން އަޅުގަނޑުގެ ވާހަކަކޮޅު ނިންމާލާނީ.


"BEsaafu" Program Ge Dhashun Male' Ge Baeh Sarahahdhu Thah Saafu Kohfi - Vaguthu\n"ބީ ސާފު" ޕްރޮގްރާމްގެ ދަށުން މާލޭގެ ބައެއް ސަރަހައްދުތަށް ސާފުކޮށްފި\nދިވެހި އާކިޓެކްޓުންނާއި އިންޖިނިއަރުން އިސްނަގައިގެން ފެށި "ބީ ސާފް" ޕްރޮގްރާމްގެ ދަށުން މާލޭގެ ބައެއް ސަރަހައްދުތަށް އިއްޔެ ސާފުކޮށްފިއެވެ.\n"ބީ ސާފް" މި ޕްރޮގްރާމަކީ ދިވެހި އާކިޓެކްޓުންނާއި އިންޖިނިއަރުން ވެގެން ހިންގަމުންދާ "ބީ އިނީޝިއޭޓިވް" ގެ ދަށުން ހިންގި ޕްރޮގްރާމެކެވެ.\nއިއްޔެ ހެނދުނު ކުރިއަށްގެންދިޔަ "ބީ ސާފު" ޕްރޮގްރާމްގައި ރަސްފަންނު ސަރަހައްދާއި، ސުނާމީ ބިނާ ސަރަހައްދު އަދި މާލޭގެ ނޯތު ހާބަރ ސަރަހައްދު ވަނީ ސާފުކޮށްފައެވެ.\nމި ޕްރޮގްރާމްގެ ދަށުން އިއްޔެ ކުރެވުނު މަސައްކަތުގައި ޖުމްލަ 480 ކިލޯގެ ކުނި ނަގާފައިވާ ކަމަށާއި އޭގެތެރޭގައި 42 ކިލޯގެ ޕްލާސްޓިކް ފުޅި އާއި 23.4 ކިލޯގެ ދަޅު ހިމެނޭ ކަމަށް މިކަން އިންތިޒާމު ކުރި ފަރާތުން މައުލޫމާތުދެއެވެ.\nމިކަން ކުރިއަށް ގެންދިޔުމުގައި ހައުސިން މިނިސްޓްރީ އާއި ވެމްކޯ އާއި ސެކުއާ ބޭގް އަދި ޑެމޭޖް ކޮންޓްރޯލްގެ އެހީތެރިކަން ލިބިގެންދިޔަ ކަމަށްވެސް އެ ފަރާތުން ބުންޏެވެ.\n"ބީ އިނީޝިއޭޓިވް" އަކީ މިވަގުތު ރާއްޖޭގެ ތިމާވެއްޓަށް ދިމާވެފައިވާ ބައެއް މުހިއްމު ކަންތައްތަކުގެ މައުލޫމާތު ހޯދައި އާއްމުންގެ މެދުގައި އެ ކަންތައްތަކަށް ހޭލުންތެރިކަން އިތުރު ކުރުމަށް އުފެއްދި ޕްރޮގްރާމެކެވެ. އެގޮތުން ކުނި ނައްތާލުމަށް ދިމާވެފައިވާ މައްސަލަތަކަށް ހައްލު ހޯދުމާއި މަގުމައްޗަށް ކުނި އެޅުމާއި ރިސައިކަލް ކުރުމަށް އާއްމުންގެ މެދުގައި ހޭލުންތެރިކަން އިތުރުކުރުމަށް މި ޕްރޮގްރާމްގެ ދަށުން މަސައްކަތް ކުރުމަށް ވަނީ ހަމަޖެހިފައެވެ.\nއޭޕްރީލް 28, 2018 16:56\nތިޔާ ބީ ސާފު ޕްރޮގްރާމް އަކު ނެތް ދޯ ރާއްޖޭގެ ނަން ހިނގާ ޓައިޓޭނިއަމް ޕްލޭޓެޑް އެންމެ އާރކިޓެކްޓެއް ވެސް އަދި އިންޖިނިއަރެއް ވެސް ދޯ. އެމެން ބައިވެރި ނުވެ ތިޔާ ހަރަކާތް ހިންގީ ތިޔާއީ ދަ ރާއްޖެތެރޭގައި ކަންކަން ކުރާ އުސޫލުން ބަންޑާރަ އުސޫލުން ކުރި ކަމެއް ތޭ މަމެން ބުނަން ނެތީމު ދޯ.\nއޭޕްރީލް 29, 2018 23:46\nކުޑަކޮށް ދިރާސާކޮށްފަ ކޮމެންޓްކުރޭ، މަ ބޮޑާވާން ކޮމެންޓް ނުކުރޭ. ބަޔަކު ރަނގަޅު ކަމެޔްކުރީމަ ބައިވެރިނުވެ ވާހަކަދެއްކިޔަސް ކަމެޔް ރަނގަޅެޔްނުވާނެ\nއޭޕްރީލް 29, 2018 14:39\nކުރީގެ މިނިސްޓަރު، އާކިޓެކްޗަރު މަައުރޫފު ޖަމީލު ފޮޓޯގައި އެބަހުރި


School Guide: O level imthihaanakee thin aharuge masahkaiy | Mihaaru\nއަހުމަދިއްޔާ އިންޓަނޭޝަނަލް ސްކޫލުގެ ކެޕްޓަން ސުމާ އާދަމް: އެންމެ ބޮޑަށް ފޯކަސް ކުރަން ޖެހޭނީ އޯލެވެލް އިމްތިހާނަށް\nއޯ ލެވެލް އިމްތިހާނަކީ ތިން އަހަރުގެ މަސައްކަތް\n07 ޑިސެމްބަރ 2016 - 11:59\nގްރޭޑް ދިހައެއް ނިންމައި އޯ ލެވެލް އިމްތިހާނަށް ކުރިމަތިލުމަކީ ދަރިވަރުންގެ ބޮޑު އުއްމީދެކެވެ. ތައުލީމީ ދިހަ އަހަރުގެ ކިޔެވުން ވަޒަންކުރަނީ މި އިމްތިހާނުންނެވެ. އެހެންވެ، އޯލެވެލް އަކީ ދަރިވަރުގެ މުޅި ތައުލީމީ ހަޔާތުގައި ކުރިމަތިލާ އެންމެ ފުރަތަމަ ބޮޑު އިންތިހާނެވެ.\nއަހުމަދިއްޔާ އިންޓަނޭޝަނަލް ސްކޫލުން 2016 ގައި އޯލެވެލް ހެދި ސުމާ އާދަމް ވަނީ އެ ތަޖުރިބާކޮށްފަ އެވެ. އިމްތިހާނަށް ތައްޔާރުވާން ކުރި ކަންކަން އެހެން ކުދިންނަށް ހިއްސާކޮށްލަން އޭނާ ބޭނުންވެ އެވެ.\nކޮންމެ ދުވަހަކު ވެސް ސްކޫލަށް\nފ. ފީއަލީގައި ހުންނަ ފ. އަތޮޅު މަދަރުސާއިން ޕްރައިމަރީ ނިންމުމަށް ފަހު، އަހުމަދިއްޔާ ސްކޫލާ ގުޅުނު ސުމާ އެންމެ އިސްކަމެއް ދިނީ އެންމެ ދުވަހެއް ވެސް ވައްޓާ ނުލައި ސްކޫލަށް ހާޒިރުވާށެވެ.\n"އެންމެ މުހިއްމީ ޓީޗަރު ކިޔަވައިދޭ ގަޑީގައި ފިލާވަޅު އަޑުއެހުން. އެކަން ނުވެއްޖެ ނަމަ އެ ގެއްލުނީ ފިލާވަޅުން ވަރަށް ބޮޑު ބައެއް،" ސުމާ ބުންޏެވެ.\nސެކަންޑަރީ ތައުލީމުގައި ސުމާގެ ތަޖުރިބާ "މިހާރު" އަށް ކިޔައިދެނީ -- ވީޑިއޯ: ހުސެން ޝަޔާހު/ މިހާރު\nކްލާހަށް ހާޒިރު ނުވާ ދުވަހެއްގެ ފިލާވަޅު، އެހެން ކުއްޖެއްގެ އަތުން ހޯދި ނަމަވެސް، ޓީޗަރުގެ ލެކްޗާ ގެއްލުމުގެ ނުބައި އަސަރު ކިޔެވުމަށް ކޮށްފާނެ ކަމަށް އޭނާ ދެކެ އެވެ.\n"އެހެންވެ، ކްލާސްތައް ކަޓުވާނުލައި ގަވައިދުން ހާޒިރުވުމަކީ އޯލެވެލްއަށް ތައްޔާރުވާ ދަރިވަރަކަށް ވަރަށް މުހިއްމު ކަމެއް،" އަހުމަދިއްޔާ އިންޓަނޭޝަނަލް ސްކޫލްގެ ކެޕްޓަންކަން 2016 ގައި ކުރި ދަރިވަރު ބުންޏެވެ.\nފިލާވަޅުތައް ކޮންމެ ދުވަހަކު ވެސް މުތާލިއާކުރުން\nކްލާހުގައި ނަގައިދޭ ފިލާވަޅުތައް ދުވަހުން ދުވަހަށް މުތާލިއާ ކުރުމަކީ ވެސް ރަނގަޅު ނަތީޖާއަކަށް މުހިންމު އާދައެކެވެ. އެއާ ހިލާފަށް ފަހުން ހަދަން ނުވަތަ ދަސްކުރަން ފިލާވަޅުތައް ބެހެއްޓުން ބުއްދިވެރިއެއް ނޫނެވެ. އެހެންވެ، ކޮންމެ ދުވަހަކު ވެސް ދޭ ފިލާވަޅުތައް ކްލާހުގައި ނުވަތަ ގޭގައި މުތޯލިއާކުރަން އޭނާ ސަމާލުކަން ދިނެވެ.\n"ފަހަށް ބަހައްޓައިފިއްޔާ ގިނަ ފަހަރަށް އެކަން ނުވެފައި އޮންނާނީ. ކުރިއާލާ ދަސްކޮށްފިއްޔާ ފަހުން ފަސޭހަވާނެ،" ސުމާ ބުންޏެވެ.\nޕްރައިމަރީ ނިންމުމަށް ފަހު، ސާނަވީއަށް ބަދަލުވުމަކީ ތައުލީމީ ހަޔާތުގައި އަންނާނެ އެންމެ ބޮޑު ބަދަލެވެ. ގްރޭޑް އަށަކަށް ބަދަލުވެ، ވިސްނުމުގައި އަބަދުވެސް ސުމާ ބޭއްވީ އޯލެވެލް އިމްތިހާނަށް ތައްޔާރުވުމުގެ ނިޔަތެވެ. ގްރޭޑް އަށަކަށް ބަދަލުވާ ފުރަތަމަ ދުވަހުން ފެށިގެން މަސައްކަތް ނުކޮށް އޯ ލެވެލް އިން ރަނގަޅު ނަތީޖާއެއް ނުލިބޭނެ ކަމަށް އޭނާ ބުންޏެވެ.\n"ޕްރައިމަރީގައި މާ ބޮޑު އިމްތިހާނެއް ނޯންނާނެ. އެންމެ ބޭސިކް އެއްޗެހި ކިޔަވާނީ ވެސް. އެކަމަކު ގްރޭޑް އަށަކަށް ބަދަލުވާ ދުވަހުން ފެށިގެން ޖެހޭނެ، އޯލެވެލް އިމްތިހާނަށް ތައްޔާރުވުމަށް ސިކުނޑި އެގޮތަށް ތައްޔާރު ކުރުވަން،" ސުމާ ބުންޏެވެ.\nއޯ ލެވެލް އިމްތިހާނުގައި 2017 ވަނަ އަހަރު އިށީންނަ ކުދިން ސުމާގެ އާދަ ނަމޫނާއަކަށް ނެގިދާނެ އެވެ. ގަވާއިދުން ސްކޫލަށް ދިއުމެވެ. ކޮންމެ ދުވަހެއްގެ ވެސް ފިލާވަޅުތައް ނިންމުމެވެ. ކޮންމެ ދުވަހަކު ވެސް މުތާލިއާކުރުމެވެ. އިތުރު ގަޑިތަކަށް ހާޒިރުވުމެވެ. އަދި ޓިއުޝަން ބޭނުންވާ ކަމަށް ގަބޫލުކުރާ ނަމަ ޓިއުޝަން ވެސް ނެގުމެވެ.\nއިތުރު ލިޔުންތައް ސްކޫލް ތައުލީމް އަހުމަދިއްޔާ ސްކޫލް އޯލެވެލް އިމްތިހާން ސްކޫލް ގައިޑް 2016\nދިވެހި ބަހަށް މޮޅުކުރެވިދާނެ


Aa Hiyyvarakaai Eku Gaumee Team Alun Nikunnaane - Nasheed - Vaguthu\nއާހިތްވަރަކާއިއެކު ގައުމީ ފުޓްބޯޅަ ޓީމް އަލުން ނިކުންނާނެ ކަމަށް ރައްޔިތުން މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެއެވެ.\nނަޝީދު މިހެން ވިދާޅުވީ ސާފް ޗެމްޕިއަންޝިޕްގައި ރާއްޖެ އާއި އިންޑިއާ ބައްދަލުކުރި މެޗްގައި އިންޑިއާ އަތުން ބަލިވެ ރާއްޖެ އަށް މުބާރާތް ނިމުމުން ޓީމަށް ހިތްވަރުދެއްވާ ކުރެއްވި ޓްވީޓެއްގައެވެ.\nޓީމަށް ހިތްވަރުދެއްވާ ނަޝީދު ވަނީ ނާކާމިޔާބީގައި ހިތްވަރު ގަދަކުރެއްވުމަށް އެދިވަޑައިގެންފައެވެ. "ﷲގެ އިރާދަފުޅާއި ހިތްވަރާއިއެކު ގައުމީ ފުޓްބޯޅަ ޓީމް އަލުން ނިކުންނާނެ ކަމީ އަޅުގަނޑަށް ކަށަވަރު ކަމެއް." ނަޝީދު ވިދާޅުވިއެވެ.\nNaakaamiyaabee gai hivvaru gadha kuavva. Allah ge iraadhafulhun aa hivvarai eku qaumee football team alun nukunaane kamee alhugandah kashavaru kameh\n— Mohamed Nasheed (@MohamedNasheed) October 13, 2021\nރޭ ކުޅެން ހަމަޖެހިފައި އޮތް މެޗާއި ގުޅޭ ގޮތުން އިއްޔެ ވާހަކަ ދައްކަވަމުން ނަޝީދު ވަނީ ރާއްޖެ އިން އިންޑިއާ ބަލިކޮށް މުބާރާތުގެ ފައިނަލަށް ދަތުރު ކުރާނެ ކަމަށް ވިދާޅުވެފައެވެ. ނަޝީދު އެހެން ވިދާޅުވެފައި ވަނިކޮށް ރޭ ރާއްޖެ ބަލިވުމުން ބައެއް މީހުން އަންނަނީ އެމަނިކުފާނަށް ފާޑުކިޔަމުންނެވެ.\nފާޑުކިޔާ މީހުން ބުނާ ގޮތުގައި ރާއްޖެ ބަލިވި ނަޝީދުގެ ސުންޕާ އަނގައިގެ ސަބަބުންނެވެ.\nރޭގެ މެޗުން އެއްވަރުކޮށްލައިގެން ވެސް ރާއްޖެ އަށް ފައިނަލަށް ދެވެން އޮތެވެ. މަންވީރު ސިންގް 32 ވަނަ މިނިޓްގައި އިންޑިއާ އަށް ލީޑުނަގައިދީފައި ވަނިކޮށް ފުރަތަމަ ހާފުގެ ފަހު މިނިޓްގައި އަލީ އަޝްފާގު (ދަގަނޑޭ)ގެ ޕެނަލްޓީން ރާއްޖެ ނަތީޖާ ހަމަހަމަކުރި އެވެ. ނަމަވެސް ދެ ވަނަ ހާފްގައި ސުނިލް ޗެތުރީ ދެ ގޯލު ޖަހައި އިންޑިއާ މޮޅުކޮށްދިނެވެ. އޭގެ ފަހުން ނަތީޖާ ބަދަލު ކޮށްލަން ދިވެހި ޓީމަށް ފުރުސަތެއް ނުލިބުނެވެ.\nސާފް ޗެމްޕިއަންޝިޕްގެ 13 މުބާރާތުގެ ތެރެއިން 12 މުބާރާތުގެ ފައިނަލަށް އިންޑިއާ މި ވަނީ ދަތުރުކޮށްފަ އެވެ. މިމުބާރާތް އިންޑިއާ އިން ވަނީ ހަތް ފަހަރު ކާމިޔާބު ކޮށްފައެވެ. ރާއްޖެ އަށް މުބާރާތް ކާމިޔާބު ކުރެވުނީ ދެފަހަރު އެވެ.\nމާލެ ތޮއްޖެއްސުމަކީ އެމްއެންޕީގެ ސިޔާސަތެއް ނޫން: ނާޒިމް\nއޮކްޓޯބަރ 14, 2021 09:16\nކެނެރީގޭ ނަސީދު ދަންޑަށްދިޔައިމާ ބަލިވީ، އިންޑިޔާ މޮޅުވީމާ މޯދީއާއި ގުޅާފަބިނިކަމަށްވަނީ ދިވެހިންބަލިވީ ޗައިނާގެ ސަބުންކަމަށް!\nއޮކްޓޯބަރ 14, 2021 10:44\nނޭޕާލް އަތުން ބަލިވީ ވެސް ރައީސް ނަޝީދު ދަނދުގަ އިނީމަ. އޯކޭ..\nއޮކްޓޯބަރ 14, 2021 09:23\nކޮންތާކު، ކޮންމެ ކަމެއްވެސް ވާނީ ރަނގަޅަށް. މުންކަރާތަކުން ދިވެހި ސަލާމަތްކޮށްދެއްވީ. މޮޅަށް ދެނެވޮޑިގެންވަނީ ﷲ ތަޢާލާ.\nނާޗަރަންގީ މިނިސްޓަރު، ނަޝީދު ޖާބިރު ކަހަލަ ބޯ ހަމަނުޖެހޭމީހުން އެކަލާނގެ އަށް ގޮންޖެއްސެވީމަ ވީ ގޮތް މިއީ. ވަރަށް ދެރަވެއްޖެ.\nދެންވެސް ޢިބްރަތް ހާސިލުކުރަންވީ. އެކަލާނގެ އިރާދަފުޅާ ނުލާ ގަހަކުން ހިކި ފަތެއްވެސް ބިންމައްޗަށް ނުވެއްޓޭ ހުއްޓެެވެ.\nއޮކްޓޯބަރ 14, 2021 10:04\nސުންޕާ މީހުން ގެ ދުލުގެ ސަބަބުން އަހަރުމެން ދިވެހިން ދެރަވީ. ވަރަށްދެރަ.!\nއޮކްޓޯބަރ 14, 2021 10:14\nކެނެރީގޭ ނާގަހަރުފަ ގައުމީޓީމަށް ވިހަލައިފި ، މިއީ ދިވެހި ގައުމާ ދިވެހިންގެ ހަލާކު\nއޮކްޓޯބަރ 14, 2021 10:19\nއަާ ހިތްވަރަކާއެކު މޯދީ ރާޖާގެ ވަކިތަކުން ދެކުނު އޭޝިއާ ސަލާމަތް ކުރަން ގަޓް ދިވެހިން ތެދުވަން ޖެހޭ މިއީ އަލިރަސްގެފާނު ފުރާނައިން އަގު ދިން ދިވެހިރާއްޖެ ވެލިފުކެއްވެސް މިބިމުން ދޫކޮށްނުލާ ދަނޑު ފުރާލި ގޮތައް ގައުމުގެ ޝަރަފަށްޓަކާ ތެދުވޭ\nއޮކްޓޯބަރ 14, 2021 10:23\nހީވާގޮތުން މީނަ ރާއްޖެ މިއައީ އިންޑިއާ ފައިނަލަށް ނުގޮސްސާނެތީ ޑީލް ހަދަންވެގެން. މޯޑީ ބެ ރުޅި އައިސް ދާނެތީ މެޗުން އިންޑިއާ މޮޅުކޮއްދެވޭނީ ކިހިނެއް ހެދިއްޔާތޯ ބަލަން އައިސް އެ މަސައްކަތް ވަރަށް ކާމިޔާބުކަމާއެކު ނިންމާލާއިފި. ސާބަސް ކެނެރީގެ އަންނި. އެކަމަކު ހުރިހާ ދިވެހިން ތިބީ މަނިކުފާނުގެ "އެޅިހާ ބަތަކަށް ރިހަ" ވެފައެއް ނޫންކަން ހަދާން ކޮއްދެނެ.\nބޯޅަޔަކީވައްއެއްޗެއް އަމާޒުން ކައްސާލާ ބައެއްފަހަރު އަތުވެދާނެ ހިތްވަރު ގަދަކުރޭ\nއޮކްޓޯބަރ 14, 2021 10:35\nނަޝޯދު އިއްޔެ ބުނީ ދިވެހިން މޮޅުވާނެއޭ .. ﷲ ގެ އިރާދަފުޅުމަތިން ހަނދާނެއް ނުވި . ބަލިވީމަ މި ބުނަނީ ﷲ ގެ އިރާދަފުޅޭ . މިކަމުން އެނގެނީ މީ ދިވެހިންނާ ދޭތެރޭ ހިތް ރަނގަޅު މީހެއް ނޫންކަން\nއޮކްޓޯބަރ 14, 2021 10:38\nތި ސުންޕާ ކަލޭގެ ދައްކާވަހަކަތައް ނުގެނެސްބަލަ.\nއޮކްޓޯބަރ 14, 2021 10:40\nމާކުރިންވެސް ހީވި، ކުއްލިއަކައް މާލެއައިސް މީނާ ގައުމީޓީމް އޮތް ހޮޓެލް ޖެންއަށް ވަދެ އޮތުމަކީ ގައުމީޓީމްގެ އަށް ކޮންފަދަ ކަމެއް ބާއޭ.\nއޮކްޓޯބަރ 14, 2021 10:47\nއަންނި3---- އިބޫ 1\nއޮކްޓޯބަރ 14, 2021 10:50\nމުއްލެވިގެން ކޮންމެހެން ތި ވާހަކަ ބުނާކަށް ނުޖެހޭ. ޢެއީ މަޖުލީސް ރައީސްގެ މެންޑޭޓުގައި ހިމެނޭ ކަމެއްނޫނ.\nއޮކްޓޯބަރ 14, 2021 10:57\nދީނައް ފުރައްސާރަ ކޮށް ވާހަކަ ދައްކާ އެއް ވެސް މީހަކަށް ތާއީދެއް ނުކުރާނަމެވެ.\nއޮކްޓޯބަރ 14, 2021 11:04\nސަރުކާރުގެ ކުޅިވަރު ސިޔާސަތު ވަކިން ޚާއްސަ ކޮށް ފުޓްބޯޅަ ސިޔާސަތު ވަނީ ފެއިލް ވެފައޭ އިންޑިއާ އިން ލޯން ނަގައިގެން ނުޖެހެއޭ ހުޅުމާލޭގައި ކްރިކެޓް ސްޓޭޑިއަމް އެއް އަޅަން އެތަނުގައި ފުޓް ބޯޅަ ސްޓޭޑިއަމް އެކޭ އަޅަން ޖެހޭނީ ރައްޔިތުންގެ ވިންދު ނުދަންނަ ކަނޑުކޮސް ރައީސުން ވެރިކަން ކުރާނަމަ ރާއްޖެ އަށް ސާފް ޗެމްޕިއަން ޝިޕް ތަށި ނުލިބޭނެއޭ ރައީސް އިބޫ އިސްތިއުފާ ސަރުކާރުގެ ކެބިނެޓް އެއްކޮށް އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ\nއޮކްޓޯބަރ 14, 2021 11:11\nޖަލު ހުކުމެއްގަ އޮއި ވަގެއްގެ ކިބައިން ހިއްވަރު ހޯދީމަ ބަލިވީ.\nއޮކްޓޯބަރ 14, 2021 11:47\nކަލޭމެންގެ ވެރިކަމުގައި ކޮބާތަ ކުރެވުނު ކަމެއް ޤައުމީ ޓީމް ހަލާކު ކުރުން ނޫން ކަމެއް ނުކުރެވޭ\nއޮކްޓޯބަރ 14, 2021 11:53\nއަނެއްކާވެސް މިކަލޭގެ އަނގަބާނަންފެށީ ބަލިވީސް މިކަލޭގެޔާހެދި އަނެއްކާވެސް އަނގަ ނުތަޅުވާ މަޑުންހުރޭ.\nއޮކްޓޯބަރ 14, 2021 11:59\nދަގަނޑޭ އަށް މިހާރަކު ނުކުޅެވޭ..ސުޒޭން އަދި ދަގަނޑޭ ބަދަލު ކުރީމަ ރަނގަޅުވާނެ\nއޮކްޓޯބަރ 14, 2021 12:08\nމިއަދު ކަލޭމެން ސިޔާސީ މީހުންނަށް ނިކަން ރީއްޗަށް ފެނިއްޖެ ދޯ މި ޤައުމުގެ ހަލާކަކީ ބައިބައި ކުރާ ބަޔަކީ ކަލޭމެންކަން… އަދި ޤައުމު އެކަތި ގަނޑަކަށް ހަދާ އެއްބައި ކުރާ އެއްޗަކީ ފުޓްބޯޅަ ކަން… ނިކަން އަސަރު ކުރިދޯ މީހުން އެއްކުލައަކުން ވަދެ ދަނޑު ފުރާލައިފަ ޤައުމީ ޓީމަށް ސަޕޯރޓްކުރާތަން ފެނުނީމަ…\nއޮކްޓޯބަރ 14, 2021 12:26\nކޮބާތަ މިތަނުން މިގައުމުގެ ރައީސަކީ\nއޮކްޓޯބަރ 14, 2021 13:09\nކެނަރީ ބުއްޅަ ވަލް ގަންޖާ އަލް ޔޫގޭ އަޅު ގެ އެސްފީނާއާއި ގެރި މަހުލޫފުގެ އަނގަ ވިހަ ކަމުގެ ސަބަބުން ރާއްޖެ ބަލިވީ..............ވ ސަލާން\nއޮކްޓޯބަރ 14, 2021 13:58\nއަދިވެސް މިޝައިތޯނު އަނގަމަޑުން ލައިގެން ހުންނާކަށްނޫޅެޔޭ. އަނގަޔަށް ފޯއްކިބައެއްލައިގެން ނަމަވެސް އަނގަމަޑުންލައިގެން ހުރެބަލަ.\nއޮކްޓޯބަރ 14, 2021 15:04\nސަރުކާރު ސުންޕާ ވެއްޖެޔާ ރައްޔޮތުންނަށް ލިބޭނެ މޮޅެއް ނޯންނާނެ.. އެއީ މިފަހަރު ވީގޮތަކީ...


TC balikoh Da Grande thafaathu dhkkaifi\nގުރާންޑޭގެ ތިން ވަނަ ލަނޑު ޖެހި އޮޓަބެކް ހައިދަރޯވް ބޯޅަ ހިފައިގެން ދާން މަސައްކަތް ކުރަނީ\nޓީސީ ސްޕޯޓްސް ކުލަބުގެ މައްޗަށް 3-0 ގެ ނަތީޖާއަކުން ކާމިޔާބު ހޯދައި ދަ ގްުރާންޑޭ ސްޕޯޓްސް ކުލަބުން ލީގް މޮޅަކުން ފަށައިފި އެވެ.\nފުރަތަމަ ޑިވިޝަންގައި އެ ޓީމުގެ ދެ ވަނަ ސީޒަނަށް ނުކުތް އިރު ދަ ގުރާންޑޭގެ ޓީމަށް ވަނީ ބަދަލުތަކެއް އައިސް ފަ އެވެ. ތަޖުރިބާކާރު ކީޕަރު މުހައްމަދު ފައިސަލް، އެންމެ ފަހު ވަގުތު ވެލެންސިއާ އަށް ދޫކޮށްލުމަށް ގުރާންޑޭއިން އެއްބަސްވި އެވެ. އަހްމަދު އިމާޒު (އާއްކޮ) ވެސް ބަދަލުވީ ވެލެންސިއާ އަށެވެ. ޑިފެންޑަރު މުޙައްމަދު ރަޝީދު (ހޮކޭ) ބަދަލުވީ ސުޕަ ޔުނައިޓެޑް ސްޕޯޓްސް އަށެވެ. އަހްމަދު ނިޒާމް (ނިޒާންބެ) ބަދަލުވީ ޔުނައިޓެޑް ވިކްޓަރީ އަށެވެ.\nފައިސަލްގެ ބަދަލުގައި މި ސީޒަންގައި އެ ޓީމުގެ އެއް ވަނަ ކީޕަރަކީ، ދެ ވަނަ ޑިވިޝަންގައި އެ ޓީމު ވާދަ ކުރިއިރު މޮޅު ކުޅުމެއް ދެއްކި އިޔާން އަބްދުލް އަލީމް އެވެ. ލީގްގެ ފުރަތަމަ މެޗުގައި، ކްލީން ޝީޓަކާއެކު ނިންމާ ލެވުމަކީ އޭނާއަށް ލިބޭނެ ބޮޑު ހިތްހަމަޖެހުމެކެވެ.\nމެޗުގައި ގުރާންޑޭގެ ފުރަތަމަ ލަނޑު 36 ވަނަ މިނެޓްގައި ކާމިޔާބު ކުރީ ކެޕްޓަން ޔަޝްފާދު ހަބީބު (މުލަކޭ) އެވެ. ފުރަތަމަ ހާފު ނިމުމުގެ ކުރިން އިބްރާހިމް ނޫރައްދީން ވަނީ ގުރާންޑޭގެ ދެވަނަ ލަނޑު ކާމިޔާބު ކޮށްފަ އެވެ. މެޗުގެ މޮޅު ކުޅުންތެރިޔާގެ މަގާމު ހޯދި ގުރާންޑޭގެ އުޒުބްކިސްތާންގެ ފޯވަޑް އޮޓަބެކް ހައިދަރޯވް ވަނީ މެޗުގެ 83 ވަނަ މިނެޓްގައި އެ ޓީމުގެ ތިން ވަނަ ލަނޑު ކާމިޔާބު ކޮށްފަ އެވެ.


Duniyge record hedhun anan mahuge 1 ehvana duvahu\nދުނިޔޭގެ ރެކޯޑު ހެދުން އަންނަ މަހުގެ އެއްވަނަ ދުވަހު\nޓޫރިޒަމް މިނިސްޓަރު އަލީ ވަހީދު ނޫސްވެރިންނަށް މައުލޫމާތު ދެއްވަނީ- ފޮޓޯ: އަހުމަދު އަޔާޒު| އަވަސް\nއެންމެ ގިނަ މީހުން އެއް ވަގުތެއްގައި ފީނައިގެން، ރާއްޖޭން ހަދާ ދުނިޔޭގެ ރެކޯޑު ހެދުމުގެ އިވެންޓު އޮންނާނީ އަންނަ މަހުގެ އެއްވަނަ ދުވަހު ކަމަށް ޓޫރިޒަމް މިނިސްޓްރީން ބުނެފި އެވެ.\nޓޫރިޒަމް މިނިސްޓްރީގެ ސީނިއަ ޕޮލިސީ ޑިރެކްޓަރު އިބްރާހިމް ފަރުހާދު އަވަސް އަށް ވިދާޅުވީ އެންމެ ގިނަ މީހުން އެއް ވަގުތެއްގައި ފީނުމުގެ ދުނިޔޭގެ ރެކޯޑު ހެދުން އޮންނާނީ އަންނަ މަހުގެ އެއްވަަނަ ދުވަހު ބަރޮސް އައިލެންޑް ރިސޯޓުގެ ފަޅު ތެރޭގައި ކަމަށެވެ.\n"މި އިވެންޓު ފްރީޑައިވް ވޯލްޑް ޗެމްޕިއަން، ވިލިއަން ޓްރޫ ބްރިޖް ވެސް ބައިވެރިވާނެ. އުންމީދު ކުރަނީ ވީހާ ވެސް ގިނަ މީހުން މި އިވެންޓުގައި ބައިވެރިވާނެ ކަމަށް،" ފަރުހާދު ވިދާޅުވި އެވެ.\nއޭނާ ވިދާޅުވީ މި އިވެންޓު ކުރި އަށް ދާއިރު "ގިނިސް ވޯލްޑް ރެކޯޑު" ގެ އޮފިޝަލުން ވެސް ބައިވެރިވާނެ ކަމަށާ، ރާއްޖޭން މަސައްކަތް ކުރަނީ އެއް ފަހަރާ 500 މީހުންނާއެކު ދުނިޔޭގެ އާ ރެކޯޑެއް ހެދުމަށް ކަމަށެވެ.\n"އެ ބޭފުޅުން [ގިނިސް ވޯލްޑް ރެކޯޑު] ގެ ބޭފުޅުން އެ އިވެންޓުގެ ކަންކަން ބަލާނެ،" ފަރުހާދު ވިދާޅުވި އެވެ.\nދުނިޔޭގެ ޓޫރިޒަމް ދުވަހުގެ ހަރަކާތްތަކުގެ ތެރޭގައި ހިމެނޭ ނޭވާ ވޯލްޑް ރެކޯޑު އިވެންޓުގައި ބައިވެރި ވާން ރޭ ވަނީ ހުޅުވާލާފަ އެވެ. މި އިވެންޓުގައި ބައިވެރިވޭނީ ހާއްސަ ޝަތުރު ތަކެއް ހުންނަ މީހުންނަށެވެ. ބައިވެރިވާ މީހެއްގައި ހުންނަން ޖެހޭ ޝަރުތުތައް:\nސިއްހީ ގޮތުން ފިޓު މީހަކަށް ވުން\n3 މީޓަރު (9.10 ފޫޓު ފުނަށް) ފީނުމުގެ ގާބިލްކަން ހުރުން\nނޭވާ ނުލައި 13 ސިކުންތަށް ވުރެ ގިނައިރު އަޑީގައި ހުރުމުގެ ގާބިލްކަން ހުރުން\n50 މީޓަރު (164.042 ފޫޓަށް) ފެތުމުގެ ކުޅަދާނަކަން ހުރުން\nއެންމެ ގިނަ މީހުން އެއް ވަގުތެއްގައި ފީނުމުގެ ރެކޯޑު ހަދަން ތައްޔާރުވެފައިވާއިރު، މި ރެކޯޑު މިހާރު އޮތީ 280 މީހުންނާއެކު އިޓަލީގެ ވެރޯނާގަ އެވެ. ވެރޯނާ އިން ރެކޯޑް ހަދާފައިވަނީ އޮކްޓޫބަރު 11، 2009 ގަ އެވެ. ރާއްޖެ އިން މި ރެކޯޑް މުގުރާލުމުގެ އިވެންޓު އޮންނާނީ ބަރޮސް ފަޅުތެރޭގަ އެވެ. މި އިވެންޓުގައި 500 މީހުން ބައިވެރިވާނެ އެވެ.\nޓޫރިޒަމްގެ ހިސާބު ބަލަހައްޓާނެ ގަވާއިދު ނެރެފި


Lanka kaireegai ufedhifaivaa kolhigandehgge asarukuran fashaifi, kuriyah oiy3dhuvahuves moosun goas - One Online\n26 ސެޕްޓެމްބަރު 2021: މޫސުން ގޯސް ވެފައި ވާތީ ދަތުރުފަތުރުކުރުމުގައި ސަމާލު ވުމަށް ކަމާ ބެހޭ އިދާރާތަކުން ވަނީ އަންގާފައި --- ވަން ފޮޓޯ: ޔޫސުފް ސޮފްވާން\nލަންކާ ކައިރީގައި އުފެދިފައިވާ ކޮޅިގަނޑެއްގެ އަސަރުކުރަން ފަށައިފި، ކުރިއަށް އޮތް ތިން ދުވަހުވެސް މޫސުން ގޯސް\nސްރީ ލަންކާ ކައިރީގައި އުފެދިފައިވާ ކޮޅިގަނޑަކާ ގުޅިގެން، ކުރިއަށް އޮތް ތިން ދުވަހުވެސް ރާއްޖެއަށް މޫސުން ގޯސްވާނެ ކަމަށް މޫސުމާ ބެހޭ ގައުމީ އިދާރާ، މެޓް އޮފީހުން ބުނެފިއެވެ.\nމެޓުން މިއަދު ނެރުނު ސަމާލުގައި ބުނީ، ރާއްޖޭގެ އިރުއުތުރުން، ލަންކާ ކައިރީގައި އުފެދިފައިވާ ކޮޅުގަނޑަކާ ގުޅިގެން ކުރިއަށް އޮތް ތިން ދުވަހު ރާއްޖެ ސަރަހައްދުގައި ވަޔާއި ކަނޑު ގަދަވެ، ބައެއް ރަށްތަކަށް ބޯކޮށް ވާރޭ ވެހޭނެ ކަމަށް ލަފާކުރެވޭ ކަމަށެވެ.\nއެހެންކަމުން އާންމުކޮށް ހުރިހާ ފަރާތްތަކުން އަދި ހާއްސަކޮށް ކަނޑުދަތުރުކުރާ އިރު މޫސުމަށް ސަމާލުވުމާއެކު، ރައްކާތެރިކަމުގެ ފިޔަވަޅުތައް އެޅުމަށް ވަނީ އިލްތިމާސްކޮށްފައެވެ.\nމެޓް އޮފީހުން ވަނީ، މުޅި ރާއްޖެއަށް މޫސުން ގޯސްވެދާނެ ކަމަށް ލަފާކޮށް، ހުދު ސަމާލު ނެރެފައެވެ.\nއެގޮތުން ކ. އަތޮޅުން ފެށިގެން އައްޑޫ ސިޓީއަށް މިއަދު މެންދުރު 2:00 އަށް ނެރެފައިވާ ހުދު ސަމާލުގައި ބުނެފައި ވަނީ ގަޑިއަކު 19 މޭލާއި 24 މޭލާ ދެމެދުގެ ބާރުމިނުގައި ވައި ޖެހި، ވިލާގަނޑުގައި ގަޑިއަކު 45 މޭލަށް ވައި ގަދަވެ ކަނޑުތައް ގަދަވާނެ ކަމަށް ލަފާކުރެވޭ ކަމަށެވެ.\nމިއަދު ހަވީރު 4:00 އާ ހަމައަށް ހުދު ސަމާލު ނެރެފައި ވަނީ ހއ. އަތޮޅުން ފެށިގެން ޅ. އަތޮޅާ ހަމައަށެވެ. އެ ސަމާލުގައި ބުނެފައި ވަނީ ބޯކޮށް ވާރޭވެހުމާއެކު ގުގުރުން އަދި ވިލާގަނޑުގައި ގަޑިއަކު 40 މޭލަށް ވައިގަދަވާނެ ކަމަށް ލަފާކުރެވޭ ކަމަށެވެ.\nގުޅޭ ޓެގު މެޓް އޮފީސް މޫސުމް މޫސުމް


Male sarahahdhuge guestuhouse thah annamahuge medhutherey hulhuveyvaruvaane: Minister Mausoom – Iru\nމާލެ ސަރަހައްދުގެ ގެސްޓުހައުސްތައް އަންނަމަހުގެ މެދުތެރޭ ހުޅުވުމުގެ ހުއްދަ ދެވޭވަރުވާނެކަމަށް އުއްމީދުކުރައްވާކަމަށް ޓޫރިޒަމް މިނިސްޓަރ ޑރ. އަބްދުﷲ މައުސޫމް ވިދާޅުވެއްޖެއެވެ.\nޕީއެސްއެމް ނިއުސްއަށް ދެއްވި ޙާއްސަ އިންޓަރވިއުއެއްގައި ޓޫރިޒަމް މިނިސްޓަރ ޑރ. އަބްދުﷲ މައުސޫމް ވިދާޅުވީ ގްރޭޓަރ މާލެ ސަރަޙައްދުގައި ހިންގާ ގެސްޓުހައުސްތަށް ހުޅުވުމުގެ ހުއްދަ ދެވޭނީ އެޗްޕީއޭއިން ހުއްދަ ދިނުމުންކަމަށެވެ.\n” މާލެ ސަރަޙައްދުގެ ގެސްޓުހައުސްތައް ބަންދުކޮށްފައި ބަހައްޓާ ކޮންމެ ދުވަހަކީ ގެއްލުން ވާ ދުވަސްތައް، އުއްމީދަނީ އަންނަ މަހުގެ މެދެއްހާތާގައި ހުޅުވިގެންދިޔުން، މިކަންތައްތައް ގުޅިފައިވަނީ ރާއްޖޭގެ ކޯވިޑު މެނޭޖްމަންޓާއި ނަމްބަރުތަކާއި، ހުޅުވާލަން އެޗްޕީއޭއިން ހުޅުވާލަން ހުއްދަ ދޭހާ އަވަހަކަށް ޓޫރިޒަމް މނިސްޓްރީން އެމަސައްކަތް ކުރިއަށް ގެންދާނަން،” މިނިސްޓަރ ވިދާޅުވިއެވެ.\nމިނިސްޓަރ މީގެ ކުރިން ވިދާޅުވެފައިވަނީ މާލެ ސަރަޙައްދުގައި ހިންގާ ގެސްޓުހައުސްތައް ހުޅުވުމުގެ ހުއްދަ ދެވޭނީ ކޯވިޑް19އަށް ފޮޒިޓިވްވާ މީހުންގެ އިންސައްތަ5އިންސައްތައަށް ނާރުވާ ވިދިވިދިގެން2ހަފްތާ ހިފަހައްޓާލުމުން ކަމަށެވެ. އަދި މިއީ އެންމެން ގުޅިގެން ކުރެވިދާނެކަމެއްކަމަށް މިނިސްޓަރ ވަނީ ވިދާޅުވެފައެވެ.


SunOnline: Mihafthaagai balaalan emme kamudhaane netflix ge filmuthah\nމި ހަފްތާގައި ބަލާލަން އެންމެ ކަމުދާނެ ނެޓްފްލިކްސްގެ ފިލްމުތައް\nމުޙައްމަދު ޝާނިފް 08 Nov 2021, 07:53\nނެޓްފްލިކްސް އިން ކޮންމެ ހަފްތާއަކުވެސް އަންނަނީ ރީތި އެތައް ފިލްމުތަކެއް އަޕްލޯޑް ކުރަމުންނެވެ. މި އެޕަކީ 209.18 މިލިއަނަށް ވުރެ ގިނަ މީހުން ބޭނުންކުރަމުން އަންނަ އެޕަކަށްވާ އިރު އޭގެ ތެރޭގައި ގިނަ އަދަދެއްގެ ދިވެހިންވެސް ހިމެނެއެވެ.\nމި ބަލާލަނީ މި ހަފްތާގައި ނެޓްފްލިކްސްއިން ބަލައިލަން ކަމުދާނެ ބައެއް ފިލްމުތަކަށެވެ. މިއީ ނުބަލާ ދޫކޮށްލާވަރުގެ ފިލްމުތަކެއް ނޫންކަން މިފިލްމުތަކުގެ ޓްރެއިލާ ބަލާލުމުންވެސް ޔަގީންވެގެންދެއެވެ.\nވޯކް އޮފް ޝޭމް\nދެހާސް ސާދަ ވަނަ އަހަރު ނެރެ، މިއަހަރު ނެޓްފްލިކްސްއިން ދައްކަން ފެށި މި ރީތި ކޮމެޑީ އަކީ ރައްޓެހިންނާ އެއްކޮށް މަޖާ މޫވީ ޓައިމަކަށް ސަޅި ފިލްމަކަށް ވާނެއެވެ. ފިލްމުގެ ލީޑުން އެލިޒަބެތު ބޭންކްސް އާއި ޖޭމްސް މާސްޑަން ފެންނަ މި ކޮމެޑީ އަށް ރޮޓެން ޓޮމާޓޯގެ ރޭޓިން އަށް ލިބިފައި ވަނީ އެންމެ 12 ޕަސެންޓެވެ. އެކަމަކު މީގައި އުޅޭ ތަރިންގެ އެކްޓިން އާއި މިޒާޖަށް ލޯބިކުރާ މީހުންނަށް މި ފިލްމަކީ މޫވީ ނައިޓް ވޯތީ ފިލްމަކަށް ނުވެ ނުދާނެއެވެ.\nމިއީ ޖަރުމަނު ފިލްމެކެވެ. ފިލްމުގެ ޓްރެއިލާއިން ފެންނަ ގޮތުން ހައި ސްކޫލްގައި އުޅޭ މަޑުމައިތިރި މިޒާޖެއް ހުންނަ ފިލިޕް ފްރޮސެންޓް ގެ ދިރިއުޅުމަށް، އޭނާގެ ސްކޫލަށް އަލަށް އަންނަ އަންހެން ޓީޗަރަކާ ހިސާބުން ބޮޑު ބަދަލުތަކެއް އަންނަން ފަށައެވެ. މި އަންހެން ޓީޗަރާއި ފިލިޕްއާ ދެމެދުގައި ގުޅުމެއް އުފެދި، ވާހަކައިގެ ވަކި ހިސާބަކުން ގޮތް ގޭނގޭ ބޮޑެތި ސިއްރުތަކެެއް ފަޅާ އަރައެވެ.\nޓެނެޓް ގެ ތަރި އަދި ޑެންޒެލް ވޮޝިންޓަންގެ ދަރި، ޖޯން ޑޭވިޑް ވޮޝިންޓަން ފެންނަ މި އެކްޝަން ތްރިލާ އަކީ ނެޓްފްލިކްސް އޮރިޖިނަލް އެކެވެ. މި ފިލްމުގައި ޖޯން ޑޭވިޑް ގެ ކެރެކްޓާ އަކީ ގްރީސް އަށް ރައްޓެހިވެގެން އުޅޭ އަންހެން ކުއްޖާއާ އެކު ގޮސް އުޅޭ ޓޫރިސްޓެކެވެ. އެކަމަކު ދަތުރުގައި ދިމާވާ ހަދިސާއެއްގައި ބަޔަކު އޭނާގެ ގާލްފްރެންޑް މަރާލަ އެވެ. އެކަމަކު އެއީ ކީއްވެ ކަމެއް އޭނާ އަކަށް ނޭނގެ އެވެ. އެހާ ހިސާބުން ހައިރާންވެ، ބިރުގަނެފައި ހުންނަ ޖޯން މަސައްކަތް ކުރަނީ އެމީހުންގެ ކިބައިން ރެކިގެން އެމްބަސީ އާ ހަމައަށް ސަލާމަތުން ދެވޭތޯ އެވެ. ފިލްމުގެ ސްޓޯރީ ނިއުޅެމުންދާ ވަރަކަށް އޭނާ އަށް ވެގެން އުޅޭ ގޮތް އެނގި ކުރިން ނޭނގޭ ސިއްރުތަކެއް ހާމަވެ އެވެ.\nމިޝާ އެންޑް ދަ ވުލްވްސް އަކީ ޑޮކިއުމެންޓްރީ އެކެވެ. މިއީ ހޮލޮކޯސްޓް ހާދިސާގައި މިޝާ ޑިފޮންސެކާ ކިޔާ އަންހެނަކު ހޮލޮކޯސްޓް އިން ސަލާމަތްވާން ހިޔަޅު އާއިލާ އާ އެކު ދިރިއުޅުނު ގޮތާއި އެއާއެކު އެކަމާ ބެހޭ ފޮތެއް ލިޔެ، ޗާޕު ކުރުމަށް ލިބުނު ގޮތް ކިޔައިދޭ ގޮތަށް ގެނެސްދޭ ޑޮކިއުމެންޓްރީ އެކެވެ. އެކަމަކު އޭނާގެ ޕަބްލިޝާއަށް އޭނާ ކިޔައިދޭ ވާހަކަ ތަކުގައި ހަގީގަތާ ހިލާފު ކަންތައްތަކެއް ހިމެނޭކަން އެނގޭ ހިސާބުން އިތުރު ވާހަކަތަކެއް ތިލަވެއެވެ.\nމީގެ އިތުރުން ނޮވެމްބަރު ފަހެއްގައި ލޯބީގެ ފިލްމުތަކަށް ލޯބިކުރަމުން އަންނަ ނެޓްފްލިކްސް ގެ ބެލުންތެރިންނަށް ހާއްސަ ފިލުމެއް ނެރެފައިވެއެވެ. އެއީ މިއަހަރުގެ ލޯބީގެ އެންމެ މަގުބޫލު އެއް ފިލްމު ކަމަށްވާ "ލަވް ހާޑް" އެވެ. މި ފިލުމަކީ މަޝްހޫރު ތަރި ޑަރެން ބާނެޓާއި ނިނާ ޑޮބްރެވް ފެނިފައިވާ މަޝްހޫރު ފިލުމެކެވެ.\nފިލުމުތަކުގެ އިތުރުން ދެން މިއޮތީ މިމަހު ނެޓްފްލިކްސް އަށް އަންނާނެ އެންމެ ރީތި އެއް ޑޮކިއުމެންޓްރީއެވެ.\nޓައިގާ ކިންގް 2\nޓައިގާ ކިންގްއަކީ ނެޓްފިލިކްސް އިން މިދިޔަ އަހަރު ދެއްކި ޓުރޫ ކްރައިމް ޑޮކިއުމަންޓްރީ ސީރީސްއެކެވެ. މި ޝޯގައި ދައްކަނީ އެމެރިކާގެ އޮކްލަހޯމާގެ ޒޫ ހިންގާ މީހެއް ކަމަށްވާ ޖޯސޮޕް މޮލްޑާނޯ-ޕެސެޖް "ޖޯ އެކްޒޮޓިކް" ގެންގުޅުނު ބޮޑެތި ޖަނަވާރުތަކަށް އެ ސޮރުމެންގެ ހައްގުތަކަށް އުނިކަން އަންނަ ގޮތަށް އިހާނެތިކޮށް އަމަލުކުރާ މަންޒަރެވެ.\nއެ އެއްޗެހި ބޭނުންކޮށްގެން ވިޔަފާރި ނަފާ ހޯދަން އޭނާ ކުރާ މަސައްކަތް ފިލްމުން ފެނެ އެވެ. ދެން ދައްކަނީ ޖަނަވާރުންގެ ހައްގުތައް ހިމާޔަތްކުރަން ގޮވާލާ އެކްޓިވިސްޓެއް ކަމަށްވާ ބިގް ކެޓްސް ރެސްކިއުގެ ކެރޯލް ބާސްކިން އާއި ޖޯ އެކްޒޮޓިކްއާ ދެމެދު އޮންނަ ވާދަވެރިކަމާއި ނަފްރަތެވެ.


vnews - Mi'ee recycle koffaivaa plastic beynun koggen hadhaafaivaa dhoagneh\nމިއީ ރީސައިކަލް ކޮށްފައިވާ ޕްލާސްޓިކުން ހަދާފައިވާ ދޯންޏެއް\n"ފްލިޕްފްލޮޕީ" އަކީ އުކާލާފައިވާ ޕްލާސްޓިކް "ރީސައިކަލް" ކޮށްގެން ބަނދެފައިވާ ދޯންޏެއް:\nމި ދޯންޏަށް ދީފައިވާ ނަމަކީ "ފްލިޕްފްލޮޕީ"އެވެ. މި ކުޑަ ދޯންޏަކީ، ޕްލާސްޓިކާއި ދެކޮޅަށް ކުރަމުންދާ ހަނގުރާމާގައި އިސް ދައުރެއް އަދާކުރާ އުޅަނދެކެވެ. ފުރަތަމަ ސަބަބަކީ، މިއީ ހުސް ޕްލާސްޓިކް ބޭނުންކޮށްގެން ފަރުމާކޮށްފައިވާ އެއްޗެކެވެ. ކޮންމެ ކޮންމެ ޕްލާސްޓިކެއް ނޫނެވެ. "ރީސައިކަލް" ކޮށްފައިވާ ނުވަތަ ކުނީގެ ގޮތުގައި އުކާލާފައިވާ ޕްލާސްޓިކް އަލުން ބޭނުންކޮށްގެން ފަރުމާކޮށްފައިވާ ދޯންޏެވެ.\nމި ދޯނީގެ ފުރަތަމަ ދަތުރު މިވަނީ ކާމިޔާބުކަމާއިއެކު ނިންމާލާފައެވެ. 500 ކިލޯމީޓަރުގެ ދިގު މި ދަތުރުގައި މިދޯނި ދަތުރުކޮށްފައިވަނީ ކެންޔާގެ ރަށެއް ކަމަށްވާ ލާމޫއިން ފުރައިގެން ޓެންޒޭނިއާގެ ރަށެއް ކަމަށްވާ ޒަންޒިބާރަށެވެ. މި ދޯނީގެ ދަތުރުގެ އޮތީ އެންމެ މަގްސަދެކެވެ. އެއީ، ޕްލާސްޓިކް ކުނީގެ ނުރައްކާތެރިކަމާމެދު މީހުންގެ މެދުގައި ހޭލުންތެރިކަން އިތުރުކުރުމެވެ.\nމި މަޝްރޫއަކީ، ކެންޔާގެ ޓުއަރ އޮޕަރޭޓަރެއް ކަމަށްވާ ބެން މޮރިސަން 2016 ވަނަ އަހަރު ފެށި މަޝްރޫއެކެވެ. މިދޯނި ފަރުމާކޮށްފައިވަނީ، ދޯނި ބަނުމުގެ މަސައްކަތުގައި މަޝްހޫރު މީހެއް ކަމަށްވާ ޢަލީ ސްކާންޑާއާއި، ވޮލަންޓިއަރުންގެ ޓީމަކުންނެވެ. މިދޯނި ހެދުމަށް 10 ޓަނުގެ ޕްލާސްޓިކް ކުނި ބޭނުންކޮށްފައިވެއެވެ. މި ދޯންޏަށް "ފްލިޕްފްލޮޕީ" ނަން ދިނުމުގެ ފަހަތުގައިވެސް ޚާއްސަ ކަމެއް އެބައޮތެވެ. އެއީ، ދޯނީގެ ބޭރުން ފެންނަން ހުރި އެއްޗަކީ، "ފްލިޕްފްލޮޕްސް" ކިޔާ އާދައިގެ ޕްލާސްޓިކް "ފެން ފައިވާން" ކަމަށް ވުމެވެ.\nމި ދޯނީގެ ދަތުރު ނިންމާލާފައި މިވަނީ އދގެ ތިމާވެށްޓާއިބެހޭ އިދާރާގެ "ކްލީން ސީސް ކެމްޕެއިން" ގެ އެހީތެރިކަމާއެކުއެވެ. ޖެނުއަރީ 23 ގައި ފެށި ދަތުރު ޒަންޒިބާރަށް ނިންމާލާފައިވަނީ ފެބްރުއަރީ މަހުގެ7ވަނަ ދުވަހުއެވެ. 2017 ވަނަ ފަށާފައިވާ މި ކެމްޕެއިންގެ މަގްސަދަކީ، ކަނޑުތަކަށް އުކާލާ ކުނީގެ މިންވަރު ކުޑަކުރަން ގައުމުތަކަށާއި ކުންފުނިތަކަށް ބާރު އެޅުމެވެ.\nއަހަރެއްގެ މައްޗަށް ކަނޑުތަކަށް އުކާލެވޭ ޕްލާސްޓިކް ކުނީގެ މިންވަރު 8 މިލިއަން ޓަނަށް އަރައެވެ. މިއީ، ތިމާވެށްޓަށާއި ކަނޑުތަކުގެ ދިރުންތަކަށް ލިބޭ ގެއްލުމުގެ އިތުރުން، ފަތުރުވެރިކަމަށް ބަރޯސާވެފައިވާ ގައުމުތަކުގެ އިގްތިސާދަށްވެސް ލިބޭ ބޮޑު ގެއްލުމެވެ.\nމި ދޯނީިގެ ފުރަތަމަ ދަތުރު ކޮށްފައިމިވަނީ ކެންޔާގެ ރަށެއް ކަމަށްވާ ލާމޫއިން ފުރައިގެން ޓެންޒޭނިއާގެ ރަށެއް ކަމަށްވާ ޒަންޒިބާރަށް:\nކަނޑުތަކަށް އުކާލެވޭ ކުނީގެ ސަބަބުން ކަނޑުތަކުގެ ދިރުމަށް ލިބޭ ގެއްލުމުގެ އަގު އަހަރެއްގެ މައްޗަށް 80 މިލިއަން އެމެރިކާ ޑޮލަރަށް އަރާނެ ކަމަށް އދއިން އަންދާޒާ ކުރެއެވެ. ކަނޑުގައިވާ ކުނީގެ 80 އިންސައްތައަކީ މިހާރުވެސް ޕްލާސްޓިކް ކުންޏެވެ.\n"ފްލިޕްފްލޮޕީ" ގެ މި ދަތުރަކީ ވަރަށްވެސް ކާމިޔާބު ދަތުރެކެވެ. ބައިވަރު ސަބަބުތަކާއި ގުޅިގެންނެވެ.\nއެއް ކަމަކީ، މުމްބާސާގައިވާ "ކިބަރާނީ" ގެ ނަން ދީފައިވާ ކުނިއަޅާ ސަރަހައްދު ބަންދުކުރަން ނިންމުމެވެ. މިތަނަށް އުކާލެވޭ ކުނީގެ ސަބަބުން އުފެދޭ ވިހަ މާއްދާތަކަކީ ކަނޑުތަކަށް ބޭރުވާ އެއްޗެކެވެ. މި ކުނިގޮނޑު ބަންދު ކުރުމަށްފަހު، އެ ސަރަހައްދުގައިވާ ކުނިތައް ތިމާވެށްޓާއި ރަހުމަތްތެރި ގޮތެއްގައި ނައްތާލުމަށް މުމްބާސާއިންވަނީ ނިންމާފައެވެ. މީގެއިތުރުން، މި ކެމްޕެއިންވަނީ 29 ކުންފުންޏަކުންވަނީ ބައިވެރިވެ، އެއްފަހަރު ބޭނުންކުރުމަށްފަހު އުކާލެވޭ ކުނީގެ މިންވަރު މަދުކުރަން އެއްބަސްވެފައެވެ. މީގެތެރޭގައި 22 ހޮޓަލެއް ހިމެނެއެވެ.\n"ފްލިޕްފްލޮޕީ" ގެ މި ދަތުރަކީ ކެންޔާއަށްވެސް ލިބުނު ބޮޑު ކުރިއެރުމެކެވެ. އެ ގައުމުންވަނީ، ޕްލާސްޓިކް ކުންޏާއި ދެކޮޅަށް ޚާއްސަ މަސައްކަތްތަކެއް ފަށާފައެވެ. މީގެތެރޭގައި، ޕްލާސްޓިކް ކޮތަޅު އުފައްދާ، ވިއްކާ، އަދި ބޭނުންކުރާ ފަރާތްތަކާ ދެކޮޅަށް ހަރުކަށި އަދަބުތައް ކަނޑައެޅުން ހިމެނެއެވެ. މީގެތެރޭގައި4އަހަރަށް ޖަލަށްލުމަށް ހުކުމް ކުރުން، އަދި 40،000 އެމެރިކާ ޑޮލަރުން ޖޫރިމަނާކުރުން ހިމެނެއެވެ.\n"ފްލިޕްފްލޮޕީ" ގެ ދަތުރު މިހާ ހިސާބުން ނިމުނީއެއް ނޫނެވެ. މިދޯނި ދެން ދަތުރުކުރާނީ ކެންޔާގެ ވެރިރަށް ނައިރޯބީއަށެވެ. އެއީ، މާރިޗު މަހުގެ 11 އިން 15 އަށް ބާއްވާ ތިމާވެށްޓާއިބެހޭ ދުނިޔޭގެ އެންމެ ބޮޑު މަހާސިންތާއަށް ތައްޔާރުވުމުގެ ގޮތުންނެވެ.\n"ޔުނައިޓެޑް ނޭޝަންސް އެންވަޔަރަމަންޓް އެސެމްބްލީ" ގައި ގައުމުތަކުގެ އިސް ވެރިންނާއި، ތިމާވެށްޓާއިބެހޭ ވަޒީރުންނާއި، ވިމާވެށި ހިމާޔަތްކުރަން މަސައްކަތް ކުރާ އެކްޓިވިސްޓުންނާއި، ޖަމްއިއްޔާ ޖަމާއަތްތަކުންނާއި، ކުންފުނިތަކުގެ އިސްވެރިން ބައިވެރިވާނެއެވެ.


Uhmeedhee Message Thakaai Eku Masveringe Siyaasathu Iboo Haama kurah Vaifi - Vaguthu\nއުންމީދީ މެސެޖްތަކާއެކު މަސްވެރިންގެ ސިޔާސަތު އިބޫ ހާމަކޮށްދެއްވާފި\n3 އަހަރު ކުރިން ( ސެޕްޓެމްބަރު 1, 2018 )\nމަސްވެރިންނަށް އުންމީދީ މެސެޖްތަކެއްދެމުން އިދުކޮޅު އިއްތިހާދުގެ މަސްވެރިންގެ ސިޔާސަތުތަށް އިދުކޮޅު އިއްތިހާދުގެ ކެނޑިޑޭޓް އިބްރާހިމް މުހަންމަދު ސޯލިހް (އިބޫ) އިއުލާން ކުރައްވާފިއެވެ.\nރިޔާސީ އިންތިހާބުގެ ކެންޕެއިންގައި ގދ ތިނަދޫގައި ބޭއްވި އިއްތިހާދުގެ ބޮޑުޖަލްސާގައި ވާހަކަ ދައްކަވަމުން އިބޫވަނީ އުންމީދުތަށް ދެއްވަމުން ގިނަ ވައުދުތަކެއް ވެވަޑައިގެންފައެވެ.\nމިރޭގެ ޖަލްސާގައި ވާހަކަ ދައްކަވަމުން އިބޫ ވަނީ ހުވަދު އަތޮޅަކީ ރާޢްޖޭގައި ނިސްބަތުން ގިނަ އަދަދެއްގެ މަސްވެރިންތަކެއް ތިބި އަތޮޅެއްކަން ފާހަގަ ކުރައްވާފައެވެ. އިބޫ ވިދާޅުވީ، މަސްވެރިން ބާނާ މަހަށް ހަމަ އަގު ހޯދައިދިނުމަކީ އިދިކޮޅު ވެރިކަމެއްގައި ކުރާނެ އެންމެ މުހިންމު އެއް ކަންތައް ކަމަށެވެ.\nއިބޫ ވިދާޅުވީ، މަސްވެރިން ބާނާ މަހަށް މިހާރު ފައިސާގެ ގޮތުގައި ލިބެނީ ޗެކް ކަމަށެވެ. އަދި އެގޮތަށް ހަދަނީ އެ މަސްތައް ހިފައިގެން ގއ. ކޫއްޑުއަށް ދިއުމުން ކަމަށާއި، އިދިކޮޅު އިއްތިހާދުގެ ވެރިކަމެއްގައި އެގޮތަށް ކުރިއަށް ނުގެންދާނެ ކަމަށެވެ.\n"އަޅުގަނޑުމެންގެ ވެރިކަމެއްގައި އެހެން އެކަން ނުވާނެ. ބާނާ މަހަށް، އެ ފައިސާ އަށް ބަދަލުވެގެން ދާނެ". އިބޫ ވިދާޅުވިއެވެ.\nމަސްވެރިން ބާނާ މަހުގެ ހަމަ އަގު ހޯދައިދޭނެކަން ފާހަގަކުރައްވަމުން އިބޫ މިރޭ ވިދާޅުވީ، ރާއްޖޭގެ މަސްވެރިން ބާނާ މަސް ރާއްޖެ އިން ބޭރަށް ގޮސް، ވިއްކޭނެ މަގުފަހިކޮށް ދެއްވާނެ ކަމަށާއި، ރާއްޖެއިން ބޭރުން މަސް ގަންނަން ބޭނުންވާ ފަރާތްތަކުން، ރާއްޖެ އައިސް ސީދާ މަސްވެރިންގެ އަތުން މަސް ގަނެވޭނެ ގޮތް ހައްދަވައިދެއްވާނެ ކަމަށެވެ.\nއިތުރަށް ވާހަކަދައްކަވަމުން އިބޫ ވިދާޅުވީ މިހާރު ވެސް ރާއްޖޭގެ އިގްތިސާދީ ސަރަހައްދުގައި ހުއްދަ ނުހޯދާ މަސްވެރިކަން ކުރަމުންދާ ކަމަށާއި. އެކަން ހުއްޓުވިފައި ނުވާކަމަށެވެ. އަދި އެއްވެސް ވަރަަކަށް ކަނޑުތައް ރައްކާތެރިކުރެވިފައި ނުވާކަމަށާއި، އިދިކޮޅު ވެރިކަމެއްގައި މަސް ކަނޑުތައް ރައްކާތެރި ކުރެވޭނެ ކަމަށް އިބޫ ވިދާޅުވިއެވެ. އަދި އޭނާގެ ވެރިކަމެއްގައި ރާއްޖޭގެ އިކޮނޮމިކް ޒޯނަކީ ހަމައެކަނި ދިވެހިންނަށް މަސްވެރިކަން ކުރެވޭނެ ތަނެއްގެ ގޮތުގައި ހަމަޖެހިގެން ދާނެކަމަށްވެސް ވިދާޅުވިއެވެ.\nރާއްޖޭގެ ކަނޑުތައް ރައްކާތެރި ނުކުރެވޭކަން ފާހަގަކުރައްވަމުން އިބޫ ވިދާޅުވީ، ލައިސަންސް ލިބިގެން ސާޅީހަކަށް ބޯޓު ރާއްޖޭގެ ކަނޑުތަކުގައި ދާ އަޅަމުންދާ އިރު، ލައިސަންސް ނެތި 100 އަށް ވުރެ ގިނަ ބޯޓު ރާއްޖޭގެ ކަނޑުތަކުގައި މަސައްކަތް ކުރަމުންދާ ކަމަށެވެ.\nއިބޫ މަސްވެރިންނަށް ހާއްސަކޮށް ވެ ވަޑައިގެންނެވި އިތުރު ވައުދުތަކަށް ބަލާއިރު، މަސްވެރި އުޅަނދުތަކުގައި މަސް ފިނި ކުރެވޭނެ ގޮތް ހޯދުމާއި، މަސްވެރިންނަށް ލުއި ލޯނު ދޫކުރައްވާނެކަމާއި، އެ ދާއިރާގައި ގިނަ ދުވަހު އުޅޭ މީހުންނަށް ހާއްސަ ޕެންޝަން ސްކީމެއް ތައާރަފް ކުރެއްވުމުގެ އިތުރުން، މަސްވެރިން ބާނާ މަސް ފަސޭހައިން ކިރައި، މަސްވެރިކަމުގެ ދާއިރާގައި މަސައްކަތް ކުރާނެ ހުނަރުވެރިން ތަމްރީން ކޮށްދެއްވާނެ ކަމަށްވެސް ވިދާޅުވެފައެވެ.\nއެއްވެސް ފަރުދަކަށް ތަފާތުނުކޮށް ގާނޫނު ތަންފީޒުކޮށްދޭން ރައީސް އެދިވަޑައިގެންފި\nތައުލީމީ ވަޒީރާއެކު ރައީސް ފުނަދޫއަށް ކުރެއްވި ދަތުރުގައި ސްކޫލަށް ޒިޔާރަތެއް ނުކުރި\nރައީސް ވޭމަންޑު އަމާން ހިޔާއަށް ޒިޔާރަތް ކުރައްވައިފި\nސެޕްޓެމްބަރު 1, 2018 02:46\nމަސް ވިއްކޭނީ ކަލޭމެން ހުޅަނގުގެ ބާޒާރު ނިކަމެތި ކުރުމުންވިއްޔަ. ކޮންމެ ވައުދެއްވިޔަސް ކޮންމެ ވެރިކަމެއް އޮތަސް މަސްވެރިންނަށް ނުސީދާކޮށް އެންމެ ދަތިކުރުވާ ޕާޓީއަކީ މޑޕ. އެހެންވެތާ އީޔޫގައި ސަލާންޖަހައިގެން ޔަހޫދީން މެދުވެރިކޮށް ރާއްޖޭގެ މަހުގެ ބާވަތްތައް ނުގަންނަށް ބިރު ދައްކުވާފައި ވަނީ. މިއީ ހަގީގަތަކީ. ރައްޔިތުންނާއި މަސްވެރި އާއިލާތަކުން މިކަމާ ވިސްނަވާ.\nސެޕްޓެމްބަރު 1, 2018 04:57\nޢޭމިހެރަ ކިނބުލާ ކިތަންމެ މޮޅެތިވައުދެއް ވިޔަސް އަހަރުންނައް އެނގޭ ކަލޭ އަކީ ކަމެއްކިރަން އެނގޭ މީހެއް ނޫންކަން. "ލަވައެއްގަ އޮންނަނީ ނޭނގުމައްވުރެ ވަކީން ދެރަކަމެެއް ހަމަ ނެތޭ."\nސެޕްޓެމްބަރު 1, 2018 05:43\nޟމަސްވެރިން ވޯޓް ލާނެ. ޢެކަމް ފަހުން ބުނާނެ ޔާމީން އައްވުރެ ނުބައި އެއްޗެއްދޯ މި ހޮވުނީ. ޢެހެންވީމަ ފަހުން މަސްވެރިންވެސް ނުޜޯތި.\nސެޕްޓެމްބަރު 1, 2018 05:50\nދޮޅު އަހަރުތެރޭ ނުފުއްދޭ ވަރަށް މިހާރުވެސް ވައުދު ވެއްޖެ! އިތުރަށް ރައްޔިތުން ގުނބޯ ހައްދާނެ ކަމެއްނެތް! ތިޔަބައިގަނޑުގެ ފަރާތުން ހިއަވަރުލިބޭނީ ކުއްވެރިންނަށް! ކުޑަމިނުން ވަޅިހެރި ފަރާތް ކުއްވެރިކޮށްލަން ނުކެރޭތާ ނިކުންނާނި އެފަރާތެއް ހައްޔަރުކޮށްފިނަމަ އެފާރާތެއްގެ ހައްޤުތައް ހޯދާ ހިމާޔަށް ކުރުމަށް!\nސެޕްޓެމްބަރު 1, 2018 05:52\nމިހާތަނަށްވީ ކިތައް ވައުދުކަން ހަނދާން ހުރިތޯ ސުވާލު ކޮށްލަބަލަ ނިކަން ނޫސްވެރިއަކު!\nސެޕްޓެމްބަރު 1, 2018 06:19\nއިންޑިޔާއަށް ރާއްޖެ ހަވާލުކޮށްލާ، އެއިރުން ރާއްޖެވެސް ރާއްޖޭގެ ކަނޑުތައްވެސް ސަލާމަތްކުރެވޭނެ!\nސެޕްޓެމްބަރު 1, 2018 06:28\nދޮޅުއަހަރުގެ ވެރިކަމެއްގައި ކޮށްދެވޭނެ މާބޮޑު ކަންތައްތަކެއް ނޯންނާނެ. އެހެންނޫނަސް ކަލޭމެން ނަކީ ވެރިކަމެއްކުރަން ކުފޫ ހަމަވާ ބައެއްނޫން. ދިވެހި އެންމެހާ ރައްޔިތުން ރީނދޫ ގުއިރޯނުގައި ނުޖެހިވޭތޯ ބެލުންހުރި.\nސެޕްޓެމްބަރު 1, 2018 06:53\nއެމްޑީޕީ އަކަށް ދެވޭނެ އެއްވެސް އުއްމީދީ މެސެޖެއް ނޯންނާނެއެވެ. އެ ބައިގަނޑަށް ދެވޭނީ ބިރުވެރިކަމުގެ މެސެޖެވެ. އެ ބައިގަނޑުގެ އަތުގައި ވެރިކަމުގެ މުގޫ ހަމަ ޖެހުމާއެކު އެންމެ ފުރަތަމަވެސް ވާނެކަމަށް މަންޒަރުދައްކާ ކަމަކީ، އިންޑިއާގެ ޖީއެމްއާރަށް އަނެއްކާވެސް (ދިވެހިން ބޮޑުއަގެއް ދީގެން ހަމަމިމީހުންގެ އަތުން މިނިވަން ކޮށްފައިވާ ) ދިވެހިންގެ މައި ވައިގެބަނދަރު ވިއްކާލުން. ދެވަނަކަމަކަށްވާނެ ކަމަށް މަންޒަރުދައްކަނީ ތަންފީޒު ކުރާނެ ކަމަށް ބުނެފައިވާ އީޔޫގެ ގަރާރު ތައް ތަންފީޒު ކުރުމުގެ ގޮތުން ޣައިރު ދީންތައް ގެނެސް ފައްޅިތައް އަޅާ އެއްޖިންސުން ކައިވެނި ކުރުމުގެ ހުއްދަދިނުމެވެ. އެއިރުން މިސްކިތް ތަކުގެ ބަންގީގެ އަޑަށްވުރެ ފައްޅި ތަކުގެ ރަނގަބީލުގެ އަޑު ގަދަވާނެ އެވެ. ދެންވާނެ ކަމަށް މަންޒަރު ދައްކަނީ މިހާރު ބާރު ސްޕީޑްގައި ހިނގަމުންދާ ގައުމު ބިނާކުރުމާ ތަރައްގީގެ ފިޔަވަޅުތައް މުޅިން ހުއްޓި އަނެއްކާވެސް ގައުމު ދަރާވިކި ފަގީރު ކަމާ ނިކަމެތިކަން ޢާއްމު ވުމެވެ. އެހިސާބުން މިބައިގަނޑަށް ތާއީދު ކޮށް ވޯޓުދިން މީހުން ސަހަރޯ ވެރި ވިޔަސް ދެން ކުރާނެ ކަމެއްނޯންނާނެ އެވެ. ހިންނަވަރޭ އެ ދެމުންދާ މެސެޖަކީ މިއީއެވެ.\nސެޕްޓެމްބަރު 1, 2018 07:17\nއިސްލާމް ދީން ނޫން އެހެންދީނެއް ދިވެހިރާއްޖޭގައި ނޯންނާނެ ކަމަށް ވަޢުދު ވެބަލަ!!!! މީ ކުރަންވި ވަޢުދަކީ.......\nސެޕްޓެމްބަރު 1, 2018 07:20\nސެޕްޓެމްބަރު 1, 2018 07:52\nޕިސް ޕިސް މަ ހަމައަޖައިބުވެއްޖެ އަނގަ އޮތީމާ ދެން ވާހަކަ ދެއްކިދާނެ ދޯ މިމީހުން ލަދު ހަޔާތް ކުޑައީ ވަކިވަރަކަށްނޫން ކަންފުޅެއްވެސް ނެތީ ބަލަކަލޯމެންގެ ސަރުކާރުގާ ނޫންތޯ މި ގައުމުގެ ކަނޑުގެ ސަރަހައްދު ކުޑަކޮށް އަވައްޓެރި ގައުމުތަކަށް ވިއްކާލީ ދެން ތިކީ ހުރިހާ ކަމަކީ ޔާމީނު ދެއްކެވި ވާހަތަކުގެ ތިޕީޓް ނޫންތޯ ފަނާކުރުވި ބަޔަކަށް ކޮން ތަރައްގީއެއް ކުރެވޭނީ އްއްލާލާފާ އޮތަސް ތިބައިގަނޑުގެ އެކަކުޗެސް ނުހޮވާބަން އިބްސާ ﷲ\nސެޕްޓެމްބަރު 1, 2018 08:00\nމިއީ ބަޔެއްގެ ކޮޕީއެއް. މަސްވެރިކަމަށް ޒުވާނުން ނެރުމަށްޓަކައި ތަމްރީނު ދިނުމާ، ޕެންޝަން ސްކީމެއް ތަޢާރަފު ކުރުމާ، މަސްކިރައިގެން ވަގުތުން ފައިސާ ލިބޭނެ އިންތިޒާމާ، މީ ޕީޕީއެމް އިން ހާމަކޮށްފައިވާ ސިޔާސަތެއް. ހަދާން ނެތިގެން ނަމަވެސް ނުބުނެވުނު ކަމަކީ އިންސޫރެންސް ކާރޑެއްގެ ވާހަކަ. ކިހިނެއް މިވަރުން މި މީހުނަށް ވޯޓް ދޭނީ.\nސެޕްޓެމްބަރު 1, 2018 08:03\nކަލޭ އަމިއްލަ ފައިސާތަ މަސްވެރިންނަށްދެނީ ބޮޑެތި ކުންފުނިތަކަށް އިންޒާރެއް ނުދެވޭނެ އެހެންއުޅެނިކޮން ގޮވާނީ އަތަށް ސަރުކާރު ހިއްސާވާ ކުންފުނިތަކާ އަމިއްލަ ބޮޑެތި ކުންފުނިތަތާ ދެކޮޅަށް އެއްވެސް ގާނޫނެއް ގަވައިދެއް ނުހެދޭނެ ސަރުކާރު ހިންގޭނީ ކުންފުނިތަކަށް ލުއި ދީގެން ކުންފުނިތަކުގެ ލާރި ހުންނާނީ ބެންކްއެކައުންޓް ތަކުގަ އެފައިސާ ނަގާފަ މަސްވެރިންނަށް ދޭކަށް ދިމާލަކަށް ނުބަހައްޓާނެ މޮޔަވޭ\nސެޕްޓެމްބަރު 1, 2018 08:06\nޥައުދެއްނުވެެ ބުނަނި މަނައޮލެެގޮތައް ފެންނަަނެ ދަނެ ކުރަަނަމެކެ ނުބުނެ\nސެޕްޓެމްބަރު 1, 2018 09:13\nތިޔަށްލިބޭނީ އިންޑިޔާ ފައިސާ!!\nސެޕްޓެމްބަރު 1, 2018 09:23\nބޭރުން މީހުން ގެނެސްގެން ނޫނީ މަސްވެސް ނުވިއްކޭނެ އެމްޑީޕީއަކަށް، ބޭރުމީހުންނަށް މި ޤައުމު ވިއްކާލުމުގެ ސިޔާސަތެއް ތީވެސް. ވަޢުދެއްވެފައި އެ ވަޢުދެއް ނުފުއްދޭ މީޯހުން ވަޢުދު ނުވީޔާ ރަނގަޅުވާނީ .


ޖަލުގައި ހުރި އަޙްސަނަށް އަނިޔާ ކުރިކަމަށް ބުނާ މައްސަލަ ތަޙްޤީޤުކުރާނަން: އެޗްއާރްސީއެމް - DhiDaily\nޖަލުގައި ހުރި އަޙްސަނަށް އަނިޔާ ކުރިކަމަށް ބުނާ މައްސަލަ ތަޙްޤީޤުކުރާނަން: އެޗްއާރްސީއެމް\nދޫނިދޫގައި ހުރި މީހަކަށް ފުލުހުން އަނިޔާ ކުރިކަމަށް ބުނާ މައްސަލަ ބަލަމުންދާކަމަށް އެޗްއާރްސީއެމްއިން މިރޭ ބުނެފިއެވެ.\nޓެރަރިޒަމްގެގެ ތުހުމަތުގައި ދޫނިދޫގައި ބަންދުކޮށްފައި ހުރި ތ.ތިމަރަފުށި، އަސްރަފީވިލާ އަޙްސަން މުޙައްމަދު ޖަލު ގޮޅިއަށް ވެއްދުމުގައި ފުލުހުން ބާރު ބޭނުންކޮށްފައިވާގޮތާމެދު އޭނާގެ ޢާާއިލާއިން ވަނީ ފުލުހުންނަށް ޝަކުވާ ހުށަހަޅައިފައެވެ.\nއެ މައްސަލަ ސާފުކޮށްދެމުން ފުލުހުން މިރޭ ބުނީ އަޙްސަން ގޮޅީގައި ހަރުކޮށްފައިހުރި ކެމެރާއަށް ނުފެންނަގޮތް ހެދުމަށް އެކި އެއްޗެހި ބޭނުންކޮށް ތަކުރާރުކޮށް ކެމެރާ ބްލައިންޑް ކުރުމާ ގުޅިގެން މި މަހުގެ 11 ވަނަ ދުވަހު 20:00 ހާއިރު އަޙްސަން ގޮޅިން ބޭރަށް ނެރުނު ކަމަށެވެ.\n”އަޙްސަން މުޙައްމަދު ގޮޅިން ނެރުމަށްފަހު ކެމެރާގައި އުނގުޅާފައިހުރި ދަތްއުނގުޅާ ބޭސް ސާފުކޮށް ކެމެރާ ބްލައިންޑް ކުރުމަށް ބޭނުންކުރާ ތަކެތި ގޮޅިން ނެރެ އަލުން ގޮޅިއަށް ވަނުމަށް އަޙްސަން މުޙައްމަދަށް އަންގާފައިވޭ. ނަމަވެސް ގޮޅިއަށް ވަނުމަށް ތަކުރާރުކޮށް ނަސޭހަތްތެރިވުމުން ވެސް އެކަމަށް އަޙްސަން މުޙައްމަދު ދެކޮޅު ހަދައި އެވަގުތު އެތަނުގައި ތިބި ފުލުހުންނަށް ތަފާތު އިންޒާރުތައްދީފައިވޭ. ސުލްހަވެރިކަމާއެކު ގޮޅިއަށް ވަނުމަށް ތަކުރާރުކޮށް ނަސޭހަތްތެރިވި ނަމަވެސް އެކަމަށް އަޙްސަން މުޙައްމަދު އިންކާރުކޮށް، އަޙްސަން މުޙައްމަދު ގޮޅިއަށް ވެއްދުމަށް މަސައްކަތްކުރި ފުލުހުންނަށް ނުކިޔަމަންތެރިކަން ދައްކައި ފުލުހުންގެ ގައިގައި ޖަހައި، މާރާމާރީ ހިންގުމުން ފުލުހުންވަަނީ ޕެޕަރ ސްޕްރޭ ބޭނުންކޮށް އަޙްސަނު މުހައްމަދު ޖަލު ސަރަހައްދުން ނެރެ ބިޑިއަޅުވައިފައި. އެއަށްފަހު އެފަދަ ކަންކަން އިތުރަށް ތަކުރާރު ނުކުރުމަށް އޭނާއަށް ނަސޭހަތްތެރިވެ އެރޭގެ ފަހުގެ ވަގުތެއްގައި ވަނީ ގޮޅިއަށް ވައްދައިފައި.“ ކަން ހިނގި ގޮތް ސާފުކޮށްދެމުން ފުލުހުން މިރޭ ބުންޏެވެ.\nފުލުހުން ބުނީ މިކަން ކުރުމުގައި ފުލުހުން ޢަމަލުކޮށްފައިވަނީ ޤާނުނާއި ގަވާއިދާ އެއްގޮތަށްތޯއާއި، ފުލުހުންގެ ތެރޭގައި ހެދިފައިވާ އުސޫލުތަކުގެ ތެރެއިންތޯ ޕްރޮފެޝަނަލް ސްޓެންޑަރޑްސް ކޮމާންޑުންނާއި، ޔޫސް އޮފް ފޯސް ރިވުއު ކޮމިޓީ އަށް ހުށަހަޅައި ބަލަމުންދާ ކަމަށެވެ. އަދި ބަލަންޖެހޭ ކަންކަން ބެލުމަށްފަހު ފުލުހުން ޢަމަލުކޮށްފައިވަނީ ހަމަޖެހިފައިވާ އިޖުރާތުތަކާއި ޚިލާފަށްކަމަށްވާނަމަ އަޅަންޖެހޭ ފިޔަވަޅުތައް އަޅާނެކަމަށް ވެސް ފުލުހުން ބުންޏެވެ.\nމި މައްސަލައާއި ގުޅިގެން އެޗްއާރްސީއެމްއިން މިރޭ ބުނީ ފުލުހުންގެ ބަންދުގައި ދޫނިދޫގައި ހުރި މީހަކަށް ފުލުހުން އަނިޔާ ކުރިކަމަށް ބުނާ މައްސަލައަކީ އެ ކޮމިޝަނުން ބަލަމުންދާ މައްސަލައެއް ކަމަށެވެ. ހަމައެހެންމެ ރޭ 22:00 ހާއިރު މި މައްސަލަ ކޮމިޝަންގެ ސަމާލުކަމަށް އައުމާއި ގުޅިގެން ކޮމިޝަންގެ ޓީމެއް ދޫނިދޫއަށް ރޭ ދަންވަރު ޒިޔާރަތްކުރިކަމަށް ވެސް އެޗްއާރްސީއެމްއިން ބުންޏެވެ.\n”އަނިޔާ ލިބުނުކަމަށް ބުނާ ފަރާތާއި(އަޙްސަން) ބައްދަލުކޮށް ވަނީ މަޢުލޫމާތު ސާފުކޮށްފައި. ކޮމިޝަނުން މި މައްސަލަ ބަލަމުންދާކަން ޢާއިލާއަށް ވެސް ވަނީ ސާފުކޮށްދެވިފައި“ އެޗްއާރްސީއެމްއިން ބުންޏެވެ.\nއެޗްއާރްސީއެމްއިން ވަނީ އެންޓި-ޓޯޗަރ ޤާނޫނުގެ ދަށުން އެ މައްސަލަ ތަޙްޤީޤުކުރާނެކަމަށް ވެސް ބުނެފައެވެ.


Faadukiyunthakah Bassam ge radhdhu, furathama faharah | Mihaaru\nމޯލްޑިވްސް ފުޓްބޯލް އެވޯޑް ހަފްލާގައި ބައްސާމް ވާހަކަ ދައްކަވަނީ.-- ފޮޓޯ: ހުސެއިން ވަހީދު/ މިހާރު\n17 ޑިސެމްބަރ 2017 - 11:46 20 comments\nދަރުބާރުގޭގައި ބޭއްވި މޯލްޑިވްސް ފުޓްބޯލް އެވޯޑްސް ހަފުލާގައި ވާހަކަ ދައްކަވަމުން ބައްސާމް ވިދާޅުވީ ފާއިތުވި އެއް އަހަރު ތެރޭގައި ބޮޑެތި ވައުދުތައް ފުއްދިފައި ހުރުމުކީ ވަރަށް ބޮޑު ހިތްހަމަޖެހުމެއް ކަމަށެވެ.\n"އަޅުގަނޑާއި އަޅުގަނޑުގެ ޓީމު މި މަގާމާ ހަވާލުވީ ވަރަށް ގިނަ ވައުދުތަކެއް ވެގެން. އޭގެ އެންމެ ބޮޑު ވައުދަކީ މާލީ ފުދުންތެރިކަން އަޅުގަނޑުމެންގެ ކްލަބްތަކަށް ފޯރުކޮށްދިނުމާއި އަތޮޅު ތެރޭގެ ފުޓްބޯޅަ ތަރައްގީ ކުރުމާއި އަތޮޅު ތެރޭގެ ފުޓްބޯޅައިގެ ކްލަބްތަކަށް މަތީ ފަންތީގައި ވާދަކުރެވޭނެ ފުރުސަތުތަކެއް ފޯރުކޮށްދިނުން،" ބައްސާމް ވިދާޅުވި އެވެ.\n"އިރާދަކުރެއްވިއްޔާ ﷲގެ ރަހުމަތާ އެކީގައި އަޅުގަނޑުމެން ވެވުނު ބޮޑެތި ވައުދުތައް ފުރިހަމަ ކުރެވިއްޖެ ވާހަކަ އަޅުގަނޑު މިރޭ ފާހަގަކުރަން."\nމި އަހަރު ރާއްޖޭގެ އެކި އުމުރުފުރާތަކުގެ ގައުމީ ޓީމުތަކާއި ސިނިއާ ޓީމު ކުޅުނު ގިނަ މެޗުތަކުން ބަލިވީ ތަފާތު ބޮޑު ނަތީޖާތަކަކުންނެވެ. އެކަމާ ގުޅިގެން ވެސް އެފްއޭއެމަށް ގިނަ ފާޑުކިޔުންތަކެއް އަމާޒުވި އެވެ.\nއެ މަައްސަލައަށް އިޝާރަތްކުރައްވަމުން ބައްސާމް ނެންގެވީ 26 ލަނޑުގެ ވާހަކަ އެވެ. އެއީ ގައުމީ އެކި ޓީމުތަކުގެ ކޮޅަށް މި އަހަރު ވަން ލަނޑުތަކުގެ އަދަދެވެ.\nއޭނާ ވިދާޅުވި ގޮތުގައި އެ 26 ލަނޑަކީ މީގެ ކުރިން "ކޮންމެވެސް ބަޔަކު މި މަސައްކަތް ނުކޮށް އޮތުމުން މިއަދު އަޅުގަނޑުމެންނަށް ކުރިމަތިވި ކަމެކެ"ވެ.\nއެކަމަކު "މި 26 ލަނޑުގެ ފައިދާ އަޅުގަނޑުމެން ނަގާނީ ކުރިއެރުން ބައްޓަން ކުރުމަށް ޓަކައި،" ބައްސާމް ވިދާޅުވި އެވެ.\nއެ މަސައްކަތުގެ މިސާލެއްގެ ގޮތުން އޭނާ ވިދާޅުވީ މިހާރު އެފްއޭއެމުން ފަށާފައިވާ "ޓުވާޑްސް ފިއުޗާ"ގެ ވާހަކަ އެވެ.\n"އޭގެ ބޭނުމަކީ އަތޮޅު ތެރެއިން ހުނަރުވެރި ޒުވާން ކުޅުންތެރިން އެކި އުމުރު ފުރާގެ ގައުމީ ޓީމުތަކަށް ލެވިގެން ދިއުން،" ބައްސާމް ވިދާޅުވި އެވެ.\nއެވޯޑް ހަފްލާގެ ޝަރަފްވެރި މެހެމާން ބާސެލޯނާގެ ލެޖެންޑް ޕުޔޯލް (ކ) އާއި ބައްސާމް.-- ފޮޓޯ: ހުސެއިން ވަހީދު/ މިހާރު\nއެފްއޭއެމްގައި ސިޔާސީ ހަރަކާތްތަކެއް ހިންގަމުން ދާ ކަމަށް ބުނެ އަމާޒުވާ ފާޑުކިއުންތަކަށް ވެސް އޭނާ ރައްދު ދެއްވި އެވެ. އަދި އެ މައްސަލާގައި އޭނާ ދެކޮޅެއް ވެސް ނުހައްދަވަ އެވެ. ވިދާޅުވީ "އެފްއޭއެމަކީ ޝައްކެއް ވެސް ނެތް ގޮތުގައި ސިޔާސީ ތަނެއް" ކަމަށެވެ.\n"އެފްއޭއެމަކީ ރާއްޖޭގައި އޮތް ފުޓްބޯޅައިގެ މައި އިދާރާ. އެފްއޭއެމަކީ ފުޓްބޯޅައިގެ ސިޔާސަތުތައް ކަނޑައަޅާ ތަން. އެފްއޭއެމް ތެރޭގައި އަބަދުވެސް ސިޔާސަތުތައް ގާއިމް ކުރެވިގެންދާނެ،" ބައްސާމް ވިދާޅުވި އެވެ.\n"އެހެންވީމަ އެފްއޭއެމްގައި ސިޔާސީ ހަރަކާތް ކުރިއަށް ދާ ވާހަކަ ދެންނެވީމަ އަޅުގަނޑުމެންނަށް މާ ބޮޑު ޖޯކަކަށް ނުވޭ. އެއީ ހަމަ އެތާ ތެރޭގައި ހަގީގަތުގައި ވެސް ހިނގަމުން ދާ ކަންތައްތައް."\nއޭނާ ވިދާޅުވީ އެފްއޭއެމަށް އެކި ކަހަލަ ޕްރެޝަރު ދިމާވި ނަމަވެސް އޭގެ ތެރޭގައި ގިނައީ އެ އިދާރާ އިން ސަމާލުކަން ދޭން ނުޖެހޭ ކަންކަން ކަމަށެވެ. އަދި އެފްއޭއެމަށް އޮންނަ ޕްރެޝަރު ތަފާތު ކަމަށް ވެސް ފާހަގަކުރެއްވި އެވެ.\n"އަޅުގަނޑުމެންނަށް ޕްރެޝަރު ކުރިމަތިވޭ. ވަކި ފަރުދެއްގެ ފަރާތުން ޕްރެޝަރު ކުރިމަތިވޭ. ވަކި ބައެއްގެ ފަރާތުން ޕްރެޝަރު ކުރިމަތިވޭ. އަޅުގަނޑުމެންނަށް އަންނަ ޕްރެޝަރަކީ ދިވެހިރާއްޖޭގެ ފުޓްބޯޅަ ތަރައްގީ ކުރުމަށް އަންނަ ޕްރެޝަރު،" ބައްސާމް ވިދާޅުވި އެވެ.\n"މިފަދަ ޕްރެޝަރުތަކަކީ އަޅުގަނޑުމެން އުފަލާ އެކު ބަލައިގަންނަ ޕްރެޝަރު. އެހެން ކަމަކުން އަންނަ ޕްރެޝަރަކުން އަޅުގަނޑު ވެސް، އަޅުގަނޑުގެ ޓީމު މެމްބަރަކު ތަނެއް ވެސް ހިރުވައެއް ނުލާނެ."\nބައްސާމް ގަބޫލުކުރައްވާ ގޮތުގައި މިހާރު ރާއްޖޭގެ ފުޓްބޯޅަ އޮތް ހާލަތު ދެނެގަނެވުމަކީ ވެސް ލިބިވަޑައިގެންނެވި ހިތްހަމަޖެހުމެކެވެ. އެ ގޮތުން "ފުންމާލަން މި އުޅޭ ކަނޑުގެ ފުންމިން ޓެސްޓްކޮށްލެވުނު" ކަމަށް އޭނާ ވިދާޅުވި އެވެ.\n"އަޅުގަނޑުމެން ކަނޑަކަށް ފުއްމާނުލާ ކަމަށްވާ ނަމަ އެ ފުއްމާލެވެނީ ކިހާ ފުން ކަނޑަކަށް ކަމެއް ނޭނގޭނެ،" ބައްސާމް ވިދާޅުވި އެވެ.\nއެވޯޑް ހަފްލާގައި ބައްސާމް ވާހަކަ ދައްކަވަނީ.-- ފޮޓޯ: ހުސެއިން ވަހީދު/ މިހާރު\nއޭނާ ވިދާޅުވީ ފުޓްބޯޅައިގެ ކަންތައްތަކާ ބެހޭ ގޮތުން ހިޔާލުފާޅުކުރާއިރު ކަންކަން އޮތް ގޮތް އޮޅުންފިލުވަން ޖެހޭނެ ކަމަށެވެ. އަދި ބިނާކުރަނިވި ފާޑުކިޔުމަށް އެފްއޭއެމުން އަބަދުވެސް މަރުހަބާ ކިޔާނެ ކަމަށް ވިދާޅުވި އެވެ.


އިބްރާހީމް ފަހީމް 9:28 PM އިޢުލާން\nރައްޔިތުންގެ ކަށިކެޔޮގަސްތައް 01 ޖެނުއަރީ 2021 ން 31 ޑިސެމްބަރ 2021 ގެ ނިޔަލަށް ކަށިކެޔޮ ގަސްތައް ކުއްޔަށް ހިފަންބޭނުންވާ ފަރާތްތަކަށް އެފުރުޞަތު ހުޅުވާލަމެވެ. މިގަސްތައް ކުއްޔަށްދޫކުރުމަށް ހަމަޖެހިފައިވަނީ ތިރީގައިމިވާ ކަންކަމަށްބަލާ ހުށަހަޅާ ފަރާތްތަކުގެ ތެރެއިން އެންމެ މަތިން މާކްސް ހޯދާ ފަރާތަކާއި މިއިދާރާއާއި ދެމެދު ވެވޭ އެއްބަސްވުމެއްގެ ދަށުންނެވެ.\nވީމާ، ރައްޔިތުންގެ ކަށިކެޔޮގަސްތައް 1 އަހަރުގެ މުއްދަތަށް ކުއްޔަށް ހިފަން އެދޭ ފަރާތްތަކުން 21 ޑިސެމްބަރ 2020 ވާ ހޯމަ ދުވަހުގެ މެންދުރު 12:00 އަށް ކައުންސިލް އިދާރާއަށް ދުރުވެ ސިޓީއަކުން އަގު ހުށަހެޅުއްވުން އެދެމެވެ. އަދި އެހެން ފަރާތެއްގެ ބަދަލުގައި ޙާޟިރުވާނަމަ އެކަން އެނގޭނެ ލިޔުމެއް ގެންނަން ވާނެއެވެ. ސިޓީއުރައިގެ ބޭރުގައި "ކަށިކެޔޮގަސްތައް ކުއްޔަށް ހިފުމަށް އެދި" މިހެން ލިޔެފައި އޮންނަންވާނެއެވެ. އެންމެފަހުން ކަށިކެޔޮގަސްތައް ކުއްޔަށް ދޫކުރެވިފައިވާ ކުއްޔަކީ 1 އަހަރުގެ މުއްދަތަށް -/1000 (އެއްހާސް ރުފިޔާ) އެވެ.\nތާރީޚް ހ: 01 ޖުމާދުލްއޫލާ 1442 ތާރީޚް މ: 15 ޑިސެންބަރ 2020\nރައްޔިތުންގެ ކަށިކެޔޮ ގަސްތައް ކުއްޔަށް ދޫކުރުން Reviewed by އިބްރާހީމް ފަހީމް on 9:28 PM Rating: 5


FACE Veterans cup: Furathama dhuvahuge us'alithah | Fainu Online\nފޮޓޯ: ފޭސް ޖަމްޢިއްޔާ - ޙުސެން ވަހީދު\nފޭސް ވެޓެރަންސް ކަޕް: ފުރަތަމަ ދުވަހުގެ އުސްއަލިތައް\nއިބްރާހިމް ފަހީމް 30 އޮކްޓޯބަރު 2020, ހުކުރު, 23:32\nރ. ފައިނު ފޭސް ޖަމްޢިއްޔާގެ ފަރާތުން ފައިނުގައި ފޭސް ވެޓެރަންސް ކަޕްގެ ނަމުގައި ފުޓްސަލް މުބާރާތެއް މިއަދު ފަށައިފިއެވެ.\nފައިނަށް ނިސްބަތްވާ، އުމުރުން 35 އަހަރުން މަތީގެ މީހުނަށް ޚާއްޞަކޮށްގެން ފެށި މި މުބާރާތުގައި މިއަދު ވަނީ4މެޗް ކުޅެފައެވެ.\nގެލެކްސީ އާއި ގާލެންޑޯ ބައްދަލުކުރި މެޗްގެ ތެރެއިން\nމެޗް 1: ގެލެކްސީ - ގާލެންޑޯ\nމުބާރާތް ފެށުމުގެ ގޮތުން ބައްދަލުކުރީ، ގެލެކްސީ އާއި ގާލެންޑޯއެވެ. މިމެޗް6ލަނޑު2ލަނޑުން ކާމިޔާބު ކުރީ، ގެލެކްސީއެވެ. މި މެޗްގެ މޭން އޮފް ދަ މެޗަކަށް ހޮވިފައިވަނީ ގެލެކްސީގެ މޫސާ ސަމަދެވެ.\nޑިވީޑީ ފޯސް އަދި ބީޗް ފޯސް ބައްދަލުކުރި މެޗްގެ ތެރެއިން\nމެޗް 2: ޑީވީޑީ ފޯސް - ބީޗްފޯސް\nމިއަދު ހަވީރު ކުޅުނު މި މުބާރާތުގެ ދެވަނަ މެޗްގައި ބައްދަލުކުރީ، ޑީވީޑީ އާއި ބީޗް ފޯސްއެވެ. މި މެޗް 12 ލަނޑު5ލަނޑުން ކާމިޔަަބުކުރީ، ޑީވީޑީ ފޯސްއެވެ. މި މެޗްގެ މޭން އޮފް ދަ މެޗަކަށް ހޮވިފައިވަނީ، ޑީވީޑީ ފޯސްގެ އިސްމާޢީލް ރަޝީދެވެ.\nގާލެންޑޯ އާއި ބީޗް ފޯސް ބައްދަލުކުރި މެޗްގެ ތެރެއިން\nމެޗް 3: ގާލެންޑޯ - ބީޗް ފޯސް\nމި މުބާރާތުގެ މިއަދުގެ ފަހު ދެ މެޗް ކުރިޔަށް ގެންގޮސްފައިވަނީ، ރޭގަނޑެވެ. މިރޭ ކުޅުނު ފުރަތަމަ މެޗް ގާލެންޑޯ ކާމިޔާބު ކުރީ6ލަނޑު5އިންނެވެ. މި މެޗްގެ މޭން އޮފް ދަ މެޗަކަށް ހޮވިފައިވަނީ، ގާލެންޑޯގެ އިބްރާހީމް ސިޔާމެވެ.\nޑީވީޑީ ފޯސް އަދި ގެލެކްސީ ބައްދަލުކުރި މެޗްގެ ތެރެއިން\nމެޗް 4: ޑީވީޑީ ފޯސް - ގެލެކްސީ\nމިރޭ ކުޅުނު މި މުބާރާތުގެ ފަހު މެޗްގައި ޑީވީޑީ ފޯސް އާއި ގެލެކްސީ ބައްދަލު ކުރި މެޗް ގެލެކްސީ ކާމިޔާބު ކުރީ،3ލަނޑު 1 ލަނޑުންނެވެ. މި މެޗްގެ މޭން އޮފް ދަ މެޗްގެ މަޤާމް ހޯދީ، ގެލެކްސީގެ އިބްރާހީމް ރަޝީދެވެ.\nފައިނުގެ ފުޓްބޯޅައިގެ ތާރީޚުގައި މޮޅު ކުޅުމެއް ދައްކާފައިވާ އެތައް ކުޅުންތެރިންތަކެއް ބައިވެރިވި މި މުބާރާތުގެ މެޗްތައް ކުރިޔަށް ގޮސްފައިވަނީ ވަރަށްވެސް ފޯރިއާއި އެކުއެވެ.\nމިމުބާރާތުގެ މެޗްތައް މާދަމާވެސް ކުރިޔަށް ދާނެއެވެ. މި މުބާރާތުގެ ފައިނަލް މެޗް މާދަމާ ރޭ ކުރިޔަށް ގެންދިޔުމަށް ވަނީ ހަމަޖެހިފައެވެ.\nއިތުރު ލިޔުންތައް ފޭސް ޖަމްޢިއްޔާ\nމީދޫ ފްރެންޑްސް ވޮލީ ޓީމާއި ފައިނު ވޮލީ ޓީމް އެކުވެރިކަމުގެ މެޗެއް ކުޅެފި\n"އައިލެންޑް ޓްރޭޑް އިންނަމާދޫ ފުޓްސަލް ޗެމްޕިއަންސް" ފަށައިފި\nއޭއެފްސީ ކަޕް ބްރެކެޓް ޗެލެންޖްގެ ކުއާޓަރ ފައިނަލްގައި ދަގަނޑޭ، އަވަހަށް ވޯޓްދެެެމާ!\nސީ.ވައި.އެސް ވޮލީ ބޯޅަ ޗެލެންޖް މިއަހަރު ޑިސެމްބަރުގައި